title: দ্যা পার্ক নয়া দিল্লি

text:
দ্যা পার্ক নয়া দিল্লি হচ্ছে ভারতের নয়া দিল্লিতে অবস্থিত একটি পাঁচ তারকা হোটেল৷ এটি দ্যা পার্ক হোটেল গ্রুপের একটি সম্পত্তি৷ ভারতের রাজধানী ও অন্যতম ব্যস্ত শহর দিল্লিতে অবস্থিত অন্যান্য পাঁচ তারকা হোটেলের পাশাপাশি এ হোটেলটিও একটি সুপরিচিত হোটেল৷
হোটেলটি ভারতের নয়া দিল্লির ১৫ নং পার্লামেন্ট স্ট্রিট এ অবস্থিত৷ এটি ইন্দিরা গান্ধী ইন্টারন্যাশনাল এয়ারপোর্ট হতে প্রায় ১৬ কিলোমিটার এবং রেলওয়ে স্টেশন হতে প্রায় ২ কিলোমিটার দূরে অবস্থিত৷
দ্যা পার্ক নয়া দিল্লি হোটেল এর কার্যক্রম শুরু হয় ১৯৮৭ সালে৷ এর অভিভাবক কোম্পানি হচ্ছে দ্যা পার্ক হোটেলস লিমিটেড৷ দ্যা পার্ক হোটেলস গ্রুপ প্রতিষ্ঠিত হয় ১৯৬৭ সালের ১ নভেম্বর৷ হোটেল গ্রুপটির প্রধান কার্যালয় ভারতের পশ্চিমবঙ্গ রাজ্যের কলকাতা শহরে অবস্থিত৷ এর প্রতিষ্ঠাতা হলেন পরলোকগত সুরেন্দ্র পাল৷ সুরেন্দ্র পাল এর মৃত্যুর পর ১৯৯০ সালে তার কন্যা প্রিয়া পাল এ পারিবারিক হোটেল ব্যবসার দায়িত্ব গ্রহণ করেন৷
১১ তলা বিশিষ্ট হোটেলটিতে ২২০ টি কক্ষ রয়েছে৷ হোটেলটির বর্তমান চেয়ারপার্সন প্রিয়া পাল ডিজাইন কিংবদন্তী স্যার টেরেন্স কনরনের সহযোগিতায় আধুনিক ও প্রাচীন ঐতিহ্যের সংমিশ্রনে হোটেলটির ডিজাইন করেন৷ হোটেলের বাইরের আকৃতি কিছুটা বক্রাকৃতি৷ হোটেলটির বাইরের ডিজাইন এবং ইন্টেরিয়র ডিজাইন এর ক্ষেত্রে মাটি, পানি, বায়ু, অগ্নি এবং শূন্য এ পাঁচটি উপাদানের ধারণা প্রয়োগ করা হয়েছে৷ হোটেলটির বিভিন্ন স্থানে স্বচ্ছ কাঁচের আবরণ ব্যবহার করা হয়েছে৷
হোটেলটি এর রেস্টুরেন্ট এর জন্য পরপর ৩ বছর “দ্যা বেস্ট ইন্ডিয়ান রেস্টুরেন্ট” এর পুরস্কার লাভ করে৷
হোটেলটি “ইন্ডিয়া’স বেস্ট বিজনেস হোটেল বাই ট্রাভেল+লেইসার, ইন্ডিয়া এন্ড সাউথ এশিয়া” পুরস্কারও লাভ করেছে৷


title: পার্ক হায়াত হায়দ্রাবাদ

text: হোটেলটির প্রখম ৬ টি তালাতে আছে মোট ১৮৫ টি রুম, ২৪ ট স্যুট এবং এছাড়াও আছে ৪২ টি পরিপাটি সেবাধর্মী এ্যাপার্টমেন্টস যাকে বাসস্থান বলা হয়। পত্যেকটি হোটেল গেষ্টরুমই হাদ্রারাবাদ এর মধ্যে সবচেয়ে বড়, যার পরিমাপ ৪৬৩ বর্গফিট। হোটেল লবিটি মনোমুগ্ধকর জল খেলার বৈশিষ্ট্য নিয়ে ৩৫ ফুট দীর্ঘ সাদা কঠিন কাঠামোর উপর তৈরীকৃত। পার্ক হাইয়াট হলো ভারতের প্রথম হোটেল যেখানে হাইয়াট রেসিডেন্সিয়াল-নকশা যা কিনা ম্যানর নামে পরিচিত-প্রয়োগ করা হয়েছে। অনেকগুলো খাবারের ডাইনিং সমৃদ্ধ হোটেলটিতে আছে একটি লবি লাউঞ্জ- থাকার রুম, খাবারের রুম- দিনব্যাপী খাবার রেস্তোরা, ট্রি-ফোর্নি বার এবং রোস্তারা- উত্তর ইতালীয় কুইজিন, অরিয়েন্টাল বার এবং রান্নাঘর- দক্ষিণ পূর্ব এশীয় কুইজিন। হোটেলটিতে আরো আছে স্পা এবং ব্যায়ামের সুব্যবস্থা। এছাড়াও হোটেলটিতে আছে শারীরিকভাবে অসুবিধার সম্মুথীনদের জন্য বিশেষ সুবিধা। হোটেলটির নিরাপত্তা বিভাগ শারীরিকভাবে অসুবিধার সম্মুখীন মেহমানদের প্রতি দিন ভিত্তিক এই বিশেষ সুবিধা প্রদান করে থাকে। যে সকল ক্ষেত্রে রুম খালি করা অত্যন্ত প্রয়োজন, সেসকল ক্ষেত্রে অসুবিধার সম্মুখীন মেহমানরা বিশেষ হোটেলের কর্তৃপক্ষের নিকট হতে বিশেষ সুবিধা প্রাপ্ত হোন এবং তাদেরকে ব্যাক্তিগত পর্যায়ে নিরপত্তা বিধান করা হয় হোটেল থেকে। পাবলিক বিশ্রামগার রেস্তোরা, লাউঞ্জ এবং লবি এলকাগুলোতে হুইলচেয়ারের প্রবেশাধিকার রয়েছে এবং সুব্যবস্থা আছে।


title: পার্ক হায়াত হায়দ্রাবাদ

text: পার্ক হায়াত হায়দ্রাবাদ ভারতের হায়দ্রাবাদের সন্নিকটে থাকা বানজারা পাহাড়ে অবস্থিত একটি জাঁকজমকপূর্ন হোটেল যা ২০১২ সালের ২৯শে এপ্রিল উদ্ভোদন করা হয় । ৩২,২৫৬ বর্গমিটার (৩৪৭,২০০ বর্গ ফিট) এলকাজুড়ে নির্মিত হোটেলটি ভারতের শহুরে পার্ক হাইট ধাচের প্রথম এবং পার্ক হাইটের সমগ্র হোটেল ব্যবসার ইতিহাসে ২৯ তম সংযোজন।


title: রাধা রিজেন্ট হোটেল চেন্নাই

text: হোটেলটি চালু হয় ১৯৯৭ সালে, হোটেলটিতে কক্ষ আছে মোট ৯১ টি, এর মধ্যে অন্তর্ভূক্ত রয়েছে ৬২ টি উন্নতমানের কক্ষ, ২৩ টি নির্বাহী কক্ষ, এবং ৬ টি স্যুইট । হোটেলের রেস্টুরেন্টে অন্তর্ভূক্ত রয়েছে লবি ক্যাফে, একটি বহু রন্ধনপ্রণালী সমৃদ্ধ রেস্তোরা (মূলত ১৯৯৭ সালে ক্যাফে এট পার্ক হিসেবে), দ্যা ওরিয়েন্ট ব্লজম, প্রাচ্যের সুস্বাদু খাদ্যের রেস্তোরা যা ২০০৪ সালে চালু হয় । জিওফ্রেস পাব, এবং অওরা, লাউঞ্জ বার যা ২০০৪ সালে যোগ করা হয়েছিল পার্কে তার আগের পাবটির প্রতিস্থাপনের মাধ্যমে । হোটেলটিতে ৬,৫০০ বর্গ ফুট স্থান জুড়ে ছয়টি ব্যাংকুইট বা ভোজ হল রয়েছে । এছাড়াও হোটেলটিতে ২০১৩ সালে ২০,০০০ বর্গ ফুট স্থান জুড়ে একটি গার্ডেন ব্যাংকুইট লন, বোগেনভিলা চালু করা হয়, যেখানে একসাথে ৩০০০ জন অতিথির স্থান হতে পারে ।


title: আইটিসি গ্র্যান্ড চোল হোটেল

text:
দি আই টি সি গ্র্যান্ড চোলা চেন্নাই-এর একটি পাঁচ তারকা বিলাসবহুল হোটেল। মুম্বাই এর "রেনেসাঁ মুম্বাই কনভেনশন সেন্টার" এবং "গ্র্যান্ড হায়াত" হোটেলের পর ভারতের তৃতীয় বৃহত্তম হোটেল। এই হোটেলটি চেন্নাই এর গিন্দী অঞ্চল এ অবস্থিত। এটি বিখ্যাত স্টারউড হোটেলস গ্রুপের "লাক্জারী কালেকশন" হোটেল গুলোর মধ্যে একটি। ১,৬০০,০০০ বর্গ ফুট জায়গার ওপর তৈরী এই হোটেলটি ভারতের সব চেয়ে বড় স্বতন্ত্র হোটেল। এই হোটেলটি বানাতে ১২ মিলিয়ন ভারতীয় মুদ্রা খরচা হযেছিল। ১০০,০০০ বর্গ ফুট জায়গার মধ্যে ৩০,০০০ বর্গ ফুট জায়গা জুড়ে একটি স্তম্ভ বিহীন বলরুম নিয়ে দেশের বৃহত্তম কনভেনশন সেন্টার আছে এই হোটেলটিতে।
২০০০ সালে আই টি সি হোটেলস গ্রুপ আন্না সালাই অঞ্চলে কাম্পা কোলা ক্যাম্পাস এর মধ্যে ৮ একর জমি কেনে ৮০০ মিলিয়ন ভারতীয় মুদ্রা দিয়ে। প্রাথমিক ভাবে হোটেলটি নির্মাণের জন্য ৮,০০০-১০,০০০ মিলিয়ন ভারতীয় মুদ্রা খরচের পরিকল্পনা করা হযেছিল। ১৫ সেপ্টেম্বর, ২০১২ সালে তামিল নাডুর মুখ্য-মন্ত্রী, জয়ালালিতা, এই ১২,০০০ মিলিয়ন ভারতীয় মুদ্রা মূল্যর হোটেলটির উদ্বোধন করেন।
হোটেলটির নির্মাণ, দক্ষিণ ভারতের মন্দির শিল্পর অণুকরণে বানানো হযেছে। দক্ষিণ ভারতের মন্দির গুলোর মতন এই হোটেলটিতে চারটে প্রবেশ দ্বার আছে যার নামকরণ করা হযেছে যথাক্রমে 'বলবান' [উত্তর], 'সেম্বিয়ান' [পূর্ব], 'কিল্লি' [পশ্চিম], এবং 'চোলা' [দক্ষিণ]।


title: দ্য পার্ক চেন্নাই

text:
হোটেলটির কর্পোরেশন অফ চেন্নাই এর সাথে আইনি যুদ্ধ হয় একটি ওপেন স্পেস রিসার্ভেসন (ও এস আর) ল্যান্ড নিয়ে যেখানে হোটেল এর ঘের যৌগ প্রাচীরের সাথে ঝরনা নির্মাণ করা হযেছিল।
এই শিল্প-ধারণা যুক্ত বুটিক হোটেলটিতে  ১২৭ টি ডিলাক্স রুম, ৩১ টি বিলাসিতা কক্ষ, ৪১ টি বাসভবন কক্ষ, ৬ টি স্টুডিও সংকলন, ৫ টি শোভন সংকলন, ৩ টি প্রধান সংকলন এবং 1 টি প্রেসিদেন্সিয়াল স্যুট সহ ২১৪ টি কক্ষ আছে। হোটেলে ডাইনিং সুবিধা বলতে লোটাস নামে একটি থাই রেস্তঁরা, দি ৬০১ (সিক্স ও ওয়ান) বার, দি পাস্তা-চকো বার এবং দি আকুয়া রেস্তঁরা আছে। শহরের চামড়া শিল্পকে শ্রদ্ধাজ্ঞাপন করে হোটেলটিতে লেদার বার নামে একটি বার আছে। হোটেল এ একটি শপিং মল ও আছে।
২০০৬ সালে ফোর্বস, চেন্নাই এর দি পার্ক হোটেলে অবস্থিত এট্রিয়াম কে তার মেনুর জন্য যেটা সাজিয়ে ছিল ইতালীয় শেফ আন্তনিও কার্লুসিও, ভারতের সব চেয়ে দামী ১০ টি রেস্তোঁরার মধ্যে একটির আক্ষা দেয়।


title: দ্য পার্ক চেন্নাই

text:
দি পার্ক চেন্নাই হলো ভারতের পাঁচ তারা বিলাসবহুল হোটেল| গুলোর মধ্যে অন্যতম একটি হোটেল যেটা চেন্নাই এর আন্না সালাই অঞ্চলে অবস্থিত। এপিজে সুরেন্দ্র গ্রুপ এর এই হোটেলটি প্রায় ১,০০০ মিলিয়ন আইএনআর বিনিয়োগে ১৫ ই মে ২০০২ সালে খোলা হযেছিল।
আজ যেখানে দি পার্ক হোটেল দাড়িয়ে আছে, আগে সেখানে ১৯৪০ সাল থেকে জেমিনি স্টুডিওস নামে একটি ঐতিহাসিক ফিল্ম স্টুডিও অবস্থিত ছিল। এস. এস. ভাসান নামে একজন তামিল চলচ্চিত্র নির্মাতা তার বন্ধু, কে. সুব্রামানিয়াম এর কাছ থেকে মোশন পিকচার প্রডিউসার কম্বাইনস ষ্টুডিওটি ₹ ৮৬,৪২৭-১১-৯ টাকা দিয়ে কেনে যেটা ১৯৪০ সালে একটি অগ্নিকান্ডে ক্ষতিগ্রস্ত হয়। ষ্টুডিওটি পুনর্নির্মাণ করা হয় এবং জেমিনি স্টুডিওস নামে খোলা হয় যেটা পরে পুরো উপমহাদেশের একটি অন্যতম কাল্পনিক চলচ্চিত্র উত্পাদন কেন্দ্র হয়ে দাড়ায়। ৯০ এর দশকে দুটি ভবন স্টুডিও প্রাঙ্গনের কোণে নির্মিত হয় যেটা ক্রেতাদের মধ্যে প্রতিকূল বলে মনে করা হয়। ২১ শতকে কলকাতা ভিত্তিক পার্ক গ্রুপ অফ হোটেলস এই প্রাঙ্গনে তিন তারকা সম্পত্তি টা কেনে এবং সেটাকে একটি পাঁচ তারকা বিলাসবহুল হোটেল এ পরিনত করে ২০০২ সালে ১৫ই মে উদ্বোধন করে। একই বছর ইন্ডিয়ান ব্যাঙ্ক, এর বাকি ব্লক গুলো নিলামের প্রস্তুতি করে যার মুল্য ধার্য করা হযেছিল ₹ ৯৩০ মিলিয়ন।


title: ট্রাইডেন্ট হোটেল

text:
ট্রাইডেন্ট হোটেল দ্যা ওবেরয় গ্রুপ এর মালিকানধীন এবং তাদের দ্বারা পরিচালিত পাঁচ তারকা হোটেল৷ বর্তমানে ভারতে দশটি ট্রাইডেন্ট হোটেল হোটেল রয়েছে৷ ভারতের যে স্থানগুলোতে ট্রাইডেন্ট হোটেল রয়েছে, সে স্থানগুলো হলো মুম্বাই এর বন্দ্র কুরলা এবং নারিম্যান পয়েন্টে, গুড়গাঁও(দিল্লী ন্যাশনাল ক্যাপিটাল রিজিওন), হায়দ্রাবাদ, চেন্নাই, ভুবনেশ্বর, কোচিন, আগ্রা, জয়পুর এবং উদয়পুরে৷ ওবেরয় গ্রুপ সৌদি আরবের জেদ্দাতেও একটি ট্রাইডেন্ট হোটেল পরিচালনা করে থাকে৷
হোটেল ভবনটি ৩৫ তলা উচ্চতাবিশিষ্ট এবং এতে ৫৫৫ টি প্রশস্থ গেস্ট রুম ও স্যুইট রয়েছে৷ অতিথিদের অবস্থানের জন্য ৭ শ্রেণির কামরার ব্যবস্থা রয়েছে৷ কক্ষগুলো হলো সুপিরিয়র কক্ষ, প্রিমিয়াম ওশান ভিউ রুম, ট্রাইডেন্ট ক্লাব রুম, ট্রাইডেন্ট এক্সিকিউটিভ রুম, ডিলাক্স স্যুইট, ট্রাইডেন্ট স্পেশাল স্যুইট এবং একটি প্রেসিডেন্সিয়াল স্যুইট৷ বিভিন্ন রুমের সুবিধাদি এবং ভাড়া ভিন্ন ভিন্ন৷ হোটেলটিতে বিশেষ স্যুইট, রেস্টুরেন্ট রয়েছে যেখানে বিভিন্ন সুস্বাদু ভারতীয় এবং ইতালীয় খাবার পরিবেশিত হয়৷ রেস্টুরেন্টগুলোতে বিভিন্ন ধরণের মিষ্টান্ন, স্যান্ডউইচ এবং পানীয় পাওয়া যায়৷ অপিয়াম ডেন এ ওয়াইনসহ বিভিন্ন ধরণের পানীয় পাওয়া যায়৷ হোটেলটিতে সব ধরণের ইভেন্ট আয়োজনের জন্য ১০,০০০ বর্গফুটের একটি কনফারেন্স হল রয়েছে, যেখানে অতি সহজেই ৭০০ অতিথি একত্রে সমবেত হতে পারে৷ এখানে একটি বিশেষ মিটিং হলও রয়েছে, যেখানে ৬ থেকে ১৪ জন লোক মিটিং এর জন্য সমবেত হতে পারে৷ হোটেলটিতে অতিথিদের আরামদায়ক অবস্থানের লক্ষ্যে আধুনিক উপকরণ ও সুযোগ-সুবিধা বিদ্যমান৷ এছাড়াও হোটেলটিতে বিউটি থেরাপি, সুইমিং পুল, জিম ইত্যাদি সুযোগ-সুবিধাও রয়েছে৷
হোটেলটিতে ২০০৮ সালে লস্কর-ই-তাইয়েবা দলের দশজন সদস্য দ্বারা সন্ত্রাসী হামলা চালানো হয়৷ সন্ত্রাসী দল হোটেলে বোমা বিস্ফোরণ ও গোলাগুলির মতো ন্যাক্কারজনক ঘটনা ঘটায়৷


title: ডিএনএ

text: ডিঅক্সিরাইবোনিউক্লিক অ্যাসিড () একটি নিউক্লিক এসিড যা জীবদেহের গঠন ও ক্রিয়াকলাপ নিয়ন্ত্রনের জিনগত নির্দেশ ধারণ করে। সকল জীবের ডিএনএ জিনোম থাকে। একটি সম্ভাব্য ব্যতিক্রম হচ্ছে কিছু ভাইরাস গ্রুপ যাদের আরএনএ জিনোম রয়েছে, তবে ভাইরাসকে সাধারণত জীবন্ত প্রাণ হিসেবে ধরা হয় না। কোষে ডিএনএর প্রধান কাজ দীর্ঘকালের জন্য তথ্য সংরক্ষন। জিনোমকে কখনও নীলনকশার সাথে তুলনা করা হয় কারণ, এতে কোষের বিভিন্ন অংশে যেমনঃ প্রোটিন ও আরএনএ অণু, গঠনের জন্য প্রয়োজনীয় নির্দেশাবলী থাকে। ডিএনএর যে অংশ এ জিনগত তথ্য বহন করে তাদের বলে জিন, কিন্তু অন্যান্য ডিএনএ ক্রমের গঠনগত তাৎপর্য রয়েছে অথবা তারা জিনগত তথ্য নিয়ন্ত্রনে ব্যবহৃত হয়।


title: এসি মোটর

text: প্রতিনিধিত্বকারী স্টকটার কাঠামোর চারপাশে একটি বহু-মেরু খাঁড়ি সিলিন্ডার চুম্বক (অভ্যন্তরীণ পোলস) সঙ্গে নিম্ন টর্কে সিঙ্ক্রোনাস মোটর। চুম্বকটি একটি অ্যালুমিনিয়াম বাটিতে থাকে। স্ট্যাটোরে শাফটের সাথে সমাক্ষবিশিষ্ট একটি কুণ্ডলী থাকে। কুণ্ডলীর প্রতিটি প্রান্তে আয়তক্ষেত্রাকার দাঁতযুক্ত বৃত্তাকার প্লেটগুলির একটি জোড়া থাকে, যাতে তারা শাখাগুলির সাথে সমান্তরাল হয়। এগুলো স্ট্যাটর মেরু। ডিস্কের এক জোড়া কয়েল এর ফ্লাক্স সরাসরি প্রবাহ করে, যখন অন্যটি সাধারণ কয়েলর মাধ্যমে ফ্লাক্স গ্রহণ করে। পণ্ডগুলি বরং সংকীর্ণ, এবং কুণ্ডের এক প্রান্ত থেকে প্রান্তের খুঁটিগুলির মধ্যে অন্য প্রান্ত থেকে সরানো একটি অভিন্ন সেট। সর্বোপরি, এটি চারটি খুঁটিগুলির পুনরাবৃত্তির ক্রম তৈরি করে, ছায়া গোছের সঙ্গে ঘন ঘন পরিবর্তন করে, যা একটি পরিশীলিত ভ্রমণ ক্ষেত্র তৈরি করে যা রটারের চুম্বকীয় খুঁটি দ্রুত দ্রুত সমন্বয় করে। কিছু পদবিন্যাস মোটর একটি অনুরূপ কাঠামো আছে।


title: প্রাণরসায়ন

text:
নিউক্লিক এসিক সাধারণত দুই ধরনের হয়ে থাকে। একটি ডিএনএ এবং অপরটি আরএনএ। সাধারণত নিউক্লিক এসিড বংশগতির সংরক্ষণ এবং তা বংশানুক্রমে প্রজন্ম হতে প্রজন্মে প্রবাহিত করে।
নিউক্লিক এসিডের কাজ:
১. এটি বংশগতির তথ্য সংরক্ষণের প্রাথমিক রাসায়নিক ভিত্তি।
২. এটি যে কোন প্রজাতির পরিচয় বহন করে।
৩. কোষের সকল কার্যক্রম এই নিউক্লিয়িক এসিড নিয়ন্ত্রন করে।


title: ফলিক এসিড

text: ফলিক এসিড দেহের অনেক গুরুত্বপূর্ণ কার্যসম্পাদনে সহায়ক ভূমিকা রাখে। এটি ডিএনএ গঠন বা সিন্থেসাইজেশন, কোষ বিভাজন এবং ডিএনএ মেরামত করতে সাহায্য করে। এটি ক্রমাগত কোষ বিভাজন এবং কোষের বৃদ্ধিতে বিশেষভাবে গুরুত্বপূর্ন, তাই গর্ভাবস্থায় এবং নবজাতকদের জন্য ফলিক এসিড জরুরী। লোহিত রক্তকণিকা তৈরীর কাজে এবং রক্তস্বল্পতা প্রতিরোধ করতে এই ভিটামিন শিশু ও পূর্ণ বয়স্ক উভয়েরই প্রয়োজন.।


title: স্যাটেলাইট টেলিভিশন

text: গ্রাহক যারা একাধিক স্যাটেলাইট হতে সংকেত গ্রহণ করতে ইচ্ছুক তাদের জন্য সহজ সমাধান হল একটি একক এলএনবি যুক্ত একক ডিসের সাথে ইলেকট্রিক মোটরযুক্ত করে ডিসটিকে ঘোরানোর ব্যবস্থা করা। ঘোরানোর অক্ষটা হতে হবে উত্তর হতে দক্ষিণ দিশা বরাবর এবং ডিসটির ভূ-প্রাকৃতিক অবস্থানের উপর নির্ভর করে এর উলম্ব বরাবর এটিকে সুনির্দিষ্টভাবে বাঁকা হতে হবে। যদি সঠিকভাবে এটি তৈরি করা যায় তাহলে যখন ডিসটি ঘূর্ণায়মান থাকবে তখন নিরক্ষরেখা বরাবর ভূস্থির কক্ষপথের সম্ভব যে সকল স্থানে স্যাটেলাইট থাকতে পারে তার সবকটিতে সংযোগের জন্য প্রচেষ্টা চালাবে। ডিসটি তখন দেখা যায় এমন কোন সুনির্দিষ্ট স্থানের ভূস্থির স্যাটেলাইটের তথ্য গ্রহণেও সক্ষম,উদাহারনস্বরুপ দিগন্ত রেখার উপরের কোন স্যাটেলাইটের। ডিসিইকিউসি প্রটোকলকে পরবর্তিতে পরিবর্ধন করা হয়েছে যাতে করে ঘূর্ণায়মান ডিস রোটরের দিকপরিবর্তনশীল আদেশগুলো এটি গ্রহণ করতে পারে।


title: চার্জ কাপল্‌ড ডিভাইস

text: চার্জ কাপল্‌ড ডিভাইস (ইংরেজি ভাষায়: Charge Coupled Device, CCD) বা সিসিডি এক ধরণের অর্ধপরিবাহী কৌশল বিশেষ কিছু বৈশিষ্ট্যের জন্য যাকে আলোকচিত্র গ্রহণের কাজে ব্যবহার করা যায়। কোন অর্ধপরিবাহী পদার্থের ওপর আলো আপতিত হলে আলোক-তড়িৎ ক্রিয়া অনুসারে সেই পদার্থের পৃষ্ঠে কিছু ইলেকট্রন বিমুক্ত হয়। সিসিডি-তেও এটি ঘটে। এই মুক্ত ইলেকট্রনগুলোকে নিয়মিত ব্যবধানে সজ্জিত কিছু আলোক-অঞ্চল তথা ফটো-সাইটে জমা করা হয়। প্রতিটি আলোক-অঞ্চলকে বলা হয় একেকটি আধান-প্যাকেট। ফলে কোন ছবি যদি সিসিডির ওপর আপতিত হয় তাহলে ছবিটির একটি হুবহু প্রতিলিপি তৈরি হবে। কারণ ছবি বা দৃশ্য থেকে আসা প্রতিটি ফোটন সিসিডি পৃষ্ঠে মুক্ত ইলেকট্রন তৈরি করবে যেগুলো বিভিন্ন প্যাকেটে সজ্জিত হবে। প্রতিটি প্যাকেটে ইলেকট্রন তথা আধানের পরিমাণ ছবিটির ঐ নির্দিষ্ট অঞ্চল থেকে আসা ফোটনের সমানুপাতিক। সিসিডি-তে এ ধরণের আলোক অঞ্চলের সংখ্যা যত বেশি হবে প্রতিলিপি হিসেবে ধারণকৃত ছবিটির রিজল্যুশন তত ভাল হবে অর্থাৎ ছবিটি তত নিখুঁত হবে। এ ধরণের অর্ধপরিবাহী আলোক-ধারণ কৌশলের সুবিধা হল, এদের দক্ষতা বেশি, কম শক্তি ক্ষয় করে এবং বেশি নির্ভরযোগ্য।


title: ফুসফুস

text: অ্যারোবিক রেসপিরেশন দ্বারা শক্তি উৎপাদনে অক্সিজেন প্রয়োজন এবং উপজাত হিসাবে কার্বন ডাই-অক্সাইড উৎপন্ন হয়। ফলে কার্যকরভাবে কোষে অক্সিজেন সরবরাহ এবং কোষ হতে কার্বন ডাই-অক্সাইড নিষ্কাশন করার প্রযোজনীয়তা তৈরি হয়। ক্ষুদ্রজীবে, যেমন এককোষী ব্যাকটেরিয়ায়, এই বায়ু বিনিময় পদ্ধতি পুরোপুরিভাবে সরল ব্যপনের মাধ্যমে হয়ে থাকে। বৃহৎ জীবে যা সম্ভব নয়, কারণ বায়ুমন্ডল হতে ব্যপনের মাধ্যমে অক্সিজেন গ্রহণ করার জন্য ক্ষুদ্র একটি অংশই মাত্র তার বহিরাবরনের নিকটে থাকে। দুটি প্রধান অভিযোজন জীবের জন্য বহুকোষীয়তা অর্জন সম্ভব করেছে: একটি কার্যকারী সংবহনতন্ত্র (circulatory system) যা দেহের গভীরতম কলাসমূহে রক্তের মাধ্যমে গ্যাসের আদান প্রদান করে, এবং একটি বৃহৎ অভ্যন্তরীণায়ীত শ্বসনতন্ত্র (respiratory system) যা বায়ুমন্ডল হতে অক্সিজেন আহরন করে দেহে সর্বরাহ করার কাজকে কেন্দ্রীভূত করে, যেখান থেকে একে দ্রুত সংবহনতন্ত্রে ছড়িয়ে দেওয়া যায়।


title: প্রোটন পাম্প ইনহিবিটর

text:
প্রোটন-পাম্প ইনহিবিটর () হচ্ছে এমন ধরণের ওষুধ যার প্রধান কাজ হলো পাকস্থলীর প্যারাইটাল কোষ থেকে এসিড নিঃসরণ কমানো। এসিড নিঃসরণ কমানোর জন্য যতো ওষুধ আছে তার মধ্যে এগুলো সবচেয়ে শক্তিশালী ও কার্যকরী। এই গ্রুপের ওষুধসমূহ H-রিসেপ্টর অ্যান্টাগনিস্ট-এর মতো কাজ করলেও কাজের পদ্ধতি আলাদা এবং ওদের চেয়ে বেশি কার্যকরী।
PPI সারা বিশ্বে সবচেয়ে বেশি বিক্রীত ওষুধ। এই গ্রুপের প্রথম ওষুধ ওমিপ্রাজল বিশ্ব স্বাস্থ্য সংস্থা-র জরুরি ওষুধের তালিকায় স্থান পেয়েছে।
১৯৮০ সালে প্রোটন পাম্প ইনহিবিটর আবিষ্কার হয় এবং ১৯৮৮ সালে ওমিপ্রাজল প্রথম বাজারে আসে।


title: ফ্রন্ট-এন্ড প্রসেসর

text: ফ্রন্ট এন্ড প্রসেসর (এফইপি) (ইংরেজী:Front end processor), অথবা একটি যোগাযোগকারী প্রসেসর হল ছোট আকারের কম্পিউটার যা হোস্ট কম্পিউটারে কিছু সংখ্যক নেটওয়ার্ক যেমন এসএসএ বা কিছু সংখ্যক পেরিফেরাল ডিভাইস যেমন টার্মিনাল, ডিস্ক ইউনিট, প্রিন্টার এবং টেপ ইউটনিট ইত্যাদির মধ্যে সাধারন ক্ষেত্র হিসেবে কাজ করে। হোস্ট কম্পিউটার এবং ফ্রন্ট এন্ড প্রসেসরের মধ্যে ডেটা আদান প্রদান হয় দ্রুতগতির সমান্তরাল সাধারণ ক্ষেত্র দিয়ে। এটি পেরিফেরাল যন্ত্রাংশের সাথে যোগাযোগ করে কমগতি সম্পন্ন সাধারণ ক্ষেত্র ব্যবহার করে, সাধারনত যোগাযোগ নেটওয়ার্ক দিয়ে। উদ্দেশ্য হিসেবে হোস্ট কম্পিউটার থেকে পেরিফেরাল যন্ত্রাংশ ব্যবস্থাপনার কাজ অফ লোড করা, বার্তা প্রেরন ও গ্রহন, প্যাকেট সন্নিহিত ও অসন্নিহিতকরন, ভুল নির্ণয় এবং তা ঠিক করা। দুটো উদাহরন হতে পারে আইবিএম ৩৭০৫ যোগাযোগ নিয়ন্ত্রনকারী এবং বারোগস (Burroughs) তথ্য যোগাযোগের প্রসেসর।


title: আগার ডট আইও

text: খেলোয়ারকে এখানে থাকতে হবে একটি কোষের ভূমিকায়। খেলার মূল উদ্দেশ্য হলো যথেচ্ছভাবে উৎপাদিত কনিকা সমূহকে গিলে ফেলে কোষকে আকারে ও ওজনে বড় করা। একই সাথে খেয়াল রাখতে হবে যেন কোষটিকে অন্য বড় কোষ যেন না খেয়ে ফেলে। গেমটি দুই ভাবে খেলা যায়। একটি হল "ডেথম্যাচ" (সবার জন্য উন্মুক্ত), এবং আর একটি হল দলের মধ্যে। খেলার লক্ষ্য থাকে সবচেয়ে বড় কোষকে খেয়ে ফেলা। যখন তাদের সব কোষ খাওয়া হয়ে যায় তখন গেমটি পুনরায় প্রথম থেকে শুরু হয়। খেলোয়াররা তাদের পছন্দ অণুযায়ী পূর্বনির্ধারিত শব্দ দিয়ে কোষের নাম ও বাহ্যিক রূপ পরিবর্তন করতে পারেন। কোষটি যত বড় হয় তত ধীরে চলাচল করে। আবার সময়ের সাথে সাথে ওজন কোষটির ওজন কমতে থাকে। ভাইরাস তাদের থেকে আকারে বড় কোষকে টুকরো টুকরো করে দিতে পারে। ছোটো কোষগুলো ভাইরাসের পিছনে আশ্রয় নিতে পারে বড় কোষ থেকে নিজেকে বাঁচানোর জন্য। ভাইরাসগুলো যথেচ্ছভাবে উৎপন্ন হয় কিন্তু কেউ চাইলে নিজের শরীরের কিছু কিছু অংশ দিয়ে ভাইরাস তৈরীতে সহায়তা করতে পারে। এতে ভাইরাসগুলো কয়েকভাগে ভাগ হয়ে যায়।


title: বাংলাদেশে জলবায়ু পরিবর্তনের প্রভাব

text: কুঁচে কা কামিলা-জাতীয় মাছের পাঁচটি প্রজাতির সাগর কুইচ্চা ও ধানি কুইচ্চার অবস্থা খুবই খারাপ। আগের দিনে বাম মাছের মতো দেখতে এই মাছগুলো স্থানীয় লোকজন খেত না। এখনো খায় না। তবে হাজার হাজার কাঁকড়া মারা জেলে কুইচ্চা মাছের টুকরো কাঁকড়া ধরার টোপ হিসেবে ব্যবহার করে। শীতকালে সাগরপারের জঙ্গলি খালে পূর্ণ জোয়ারের প্রায় স্বচ্ছ জলে আর্চার ফিশ বা তীরন্দাজ মাছ দেখা যেতো। তিতপুঁটি মাছ আকারের এই মাছগুলো জলের এক-দেড় ফুট ওপরে গাছের পাতা বা ডালে পিঁপড়ে কিংবা মধ্যম আকৃতির বিভিন্ন পতঙ্গ দেখে পিচকারীর মতো তীব্র জল ছিটিয়ে পোকাটিকে ভিজিয়ে জলে ফেলে খেয়ে নেয়। এই মাছ পূর্ণবয়সকালে ফুটখানেক লম্বা হয়। এই মাছগুলো আজকাল আর দেখি না। একসময় জাভা মাছের খুব নাম শোনা যেতো, এরা ৫৫ সেন্টিমিটার লম্বা হয়। এখন (২০১০) দেখা পাওয়া ভার। পায়রাতলী বা চিত্রার মতো অত্যন্ত সুস্বাদু মাছ আজকাল জেলেদের জালে খুব কম পড়ছে।


title: বাংলাদেশে জলবায়ু পরিবর্তনের প্রভাব

text: বাংলাদেশে এপ্রিল-মে মাসে বৃষ্টিতে পুকুর-ডোবাতে পানি জমে। এসময় মৎস্যজীবিরা পোনা মজুদ করেন। জমে থাকা পানিতে মাছের পোনা মজুদের দুই-তিন মাস পরে মাছ বাজারে আসার আকৃতি হওয়ার আগেই তীব্র তাপে শুকিয়ে যাচ্ছে পানি। ফলে ছোট ছোট মাছ ক্ষতির কারণ হয়ে দাঁড়ায় মৎসজীবির। মৎস্যজীবিদের অভিমত, অসময়ে কুয়াশা, আকাশ মেঘলা থাকাও মাছ চাষকে ব্যাহত করছে। অনেক ক্ষেত্রে স্বাদু পানির মাছ চাষে লোনা পানি ঢুকে পড়ে বাধাগ্রস্থ করছে মাছ চাষ; যেমন: মৃগেল মাছ লোনা পানি সহ্য করতে পারে না, রুই-সার্কের]] ""আবহাওয়া গবেষণা কেন্দ্র""(SMRC)-এর একটি গবেষণায় বেরিয়ে এসেছে যে, [[হিরণ পয়েন্ট]], চর চাঙ্গা, এবং [[কক্সবাজার উপজেলা|কক্সবাজারে]] জোয়ারের পানির স্তর প্রতি বছর, যথাক্রমে ৪.০ মিলিমিটার, ৬.০ মিলিমিটার এবং ৭.৮ মিলিমিটার বেড়েছে।/ref> এবং ২০০৩ খ্রিস্টাব্দে [[সার্ক|সার্কের]] ""আবহাওয়া গবেষণা কেন্দ্র""(SMRC)-এর একটি গবেষণায় বেরিয়ে এসেছে যে, [[হিরণ পয়েন্ট]], চর চাঙ্গা, এবং [[কক্সবাজার উপজেলা|কক্সবাজারে]] জোয়ারের পানির স্তর প্রতি বছর, যথাক্রমে ৪.০ মিলিমিটার, ৬.০ মিলিমিটার এবং ৭.৮ মিলিমিটার বেড়েছে।তলা আশানুরূপ আকৃতি পায় না।


title: বাংলাদেশে জলবায়ু পরিবর্তনের প্রভাব

text:
মারাত্মক মাছ কান মাগুর-এর পাশের কাঁটায় মারাত্মক বিষ রয়েছে। বড় কান মাগুর এখনো (২০১০) কিছু পাওয়া গেলেও দাগি কান মাগুর এখন বিলুপ্তপ্রায়। ট্যাংরা জাতের গুলশা ট্যাংরা, নোনা ট্যাংরা এখনো কিছু পাওয়া গেলেও বিশাল আকৃতির শিলং মাছ প্রায় বিলুপ্ত হয়ে এসেছে। কাজলী মাছও সহসা চোখে পড়ে না।
অপূর্ব সুন্দর ভোল মাছ। সুন্দরবনের সবচেয়ে বড় মাছ কই ভোল এখন ধরা পড়ে কালেভদ্রে। আগে সুন্দরবনের খালে কুৎসিত দর্শন গনগইন্যা মাছ বড়শিতে ধরা পড়তো এখন (২০১০) তেমন একটা পাওয়াও যায় না। রেখা মাছ একসময় বেশ দেখা যেতো, ইদানীং দেখা পাওয়া যায় না।


title: ঝাঁকি জাল

text:
জাল বাংলাদেশের প্রাচীন মাছ ধরার কৌশল। তম্মধ্যে ঝাঁকি জাল অন্যতম। ঝাঁকি জালের উপরের প্রান্তে সরু রশি বাঁধা থাকে। জালের নিচের দিকে লোহার ছোট ছোট কাঠি যুক্ত করা হয়।যাতে পানিতে জাল ফেললে তাড়াতাড়ি ডুবে যেতে পারে। মাছ ধরার সময় খাল,পুকুর বা নদীর তীর থেকে রশিটি হাতে রেখে জাল পানিতে ছুড়ে মারা হয়। পরে রশি ধরে টেনে জাল তোলা নয়। জালের নিচে অনেক ধরণের মাছ আটকা পড়ে। পুঁটি,চিংড়ি,কার্প ও নল মাছ বেশি ধরা পড়ে।
কুমিল্লার বেশ কিছু অঞ্চলে বর্ষাকালে ঝাঁকি জালের মাধ্যমে মাছ ধরতে দেখা যেত।কিন্তু বর্তমানে কুমিল্লাসহ বাংলাদেশের অনেক স্থানে জালের ব্যবহার প্রচুর কমে যাচ্ছে।
এর মূল কারণ বর্তমানে এই জালের ব্যবহার করে অতীতের মত যথেষ্ট মাছ ধরা সম্ভব হচ্ছেনা। কিছু স্থানীয় কৃষকদের মতে এই জাল ব্যবহার দুই থেকে তিনশত টাকার মাছ অর্জন হয়। এই কারণে এই মাছের ব্যবহার কমে যাচ্ছে।


title: বাংলাদেশে জলবায়ু পরিবর্তনের প্রভাব

text: অভ্যন্তরীন মৎস্য আহরণে (Inland fishing) বাংলাদেশ বিশ্বে তৃতীয় স্থান অধিকারী দেশ। মাছ চাষের ক্ষেত্রে এদেশের অবস্থান পঞ্চম। বাংলাদেশ, বছরে ৩,০০০ কোটি টাকার মাছ রপ্তানি করে। এদেশের জাতীয় আয়ের ৩.৭০ ভাগ এবং রপ্তানি আয়ের ৪.০৪ ভাগ আসে মৎস্য খাত থেকে। কিন্তু জলবায়ু পরিবর্তনে এই মৎস্য খাতের উপর পড়ছে বড় প্রভাব। বৃষ্টিপাতের অস্বাভাবিক আচরণ, তাপমাত্রা বৃদ্ধি দেশের মৎস্যসম্পদের জন্য প্রতিকূল অবস্থার সৃষ্টি করে চলেছে প্রতিনিয়ত। মৌসুমী বৃষ্টিপাত না হওয়ায় এবং অসময়ে ভারি বৃষ্টিপাত হওয়ায় মাছের প্রজননে নানাবিধ সমস্যা হচ্ছে, যেমন: প্রজননের উপযুক্ত পরিবেশ না পাওয়ায় এবং তাপমাত্রা বেশি থাকায় মাছ কৃত্রিম প্রজননে সাড়া না দেয়ায় প্রজনন ব্যাহত হচ্ছে, এজন্য ডিম শরীরে শোষিত হয়ে যাচ্ছে। বিশেষজ্ঞরা জানান, তাপমাত্রা ২৯-৩০ ডিগ্রি সেলসিয়াসে গেলে পানির তাপমাত্রা বেড়ে যায় ফলে পানিতে অক্সিজেন কমে যায়, আর তাতে প্রজননক্ষম মাছ অল্পতেই ক্লান্ত হয়ে পড়ে। এমতাবস্থায় ডিমের আবরণ পাতলা হয়ে যায়। এতে সমগ্র পোনা উৎপাদন ব্যাহত হয়।


title: বাংলাদেশে জলবায়ু পরিবর্তনের প্রভাব

text: ২০০৯ খ্রিস্টাব্দের ১২ থেকে ২১ জুলাই টানা ৯ দিন উত্তাল সমুদ্রের কারণে ৩ নম্বর স্থানীয় সতর্কতা সংকেত দেখিয়ে যায় আবহাওয়া অধিদপ্তর। এসময় কোনো জেলের পক্ষেই সমুদ্রে মাছ ধরতে নামা সম্ভব হয়নি। কক্সবাজার ফিশিং বোট মালিক সমিতির দেয়া তথ্যমতে, ঐ বছর আগস্ট মাসে জেলেরা মাত্র ৫ দিন, সেপ্টেম্বর মাসে মাত্র ৬ দিন এবং অক্টোবর মাসে মাত্র ১২ দিন সাগরে মাছ ধরতে নামতে পেরেছেন। ২০১০ খ্রিস্টাব্দের সেপ্টেম্বর মাসেও অনুরূপভাবে টানা ৮দিন উত্তর বঙ্গোপসাগরে লঘুচাপ থাকায় ৩ নম্বর সতর্কতা সংকেত দেখিয়ে যায় আবহাওয়া অধিদপ্তর। অনেকেই বদলাতে শুরু করেছেন নিজেদের পেশা (২০০৯), কেউবা ধরছেন রিকশা চালানো, কেউবা শুরু করছেন দিনমজুরগিরি। উপকূলের মৎস্যজীবিদের উপর তাই ইতোমধ্যেই নেমে এসেছে ভীষণ দুর্ভোগ। চকরিয়া, মহেশখালী, লক্ষ্মীপুর, চরফ্যাশন, কলাপাড়া ও পাথরঘাটার ৩.৫ লাখ মৎস্যজীবির মধ্যে প্রায় ২.৫ লাখ মৎস্যজীবি বর্তমানে অর্থনৈতিকভাবে পর্যুদস্ত।


title: বাংলাদেশে জলবায়ু পরিবর্তনের প্রভাব

text: সিরাজগঞ্জের তাড়াশ, রায়গঞ্জ ও উল্লাপাড়া, পাবনার চাটমহর ও ভাঙ্গুরা এবং নাটোরের সিংড়া, গুরুদাসপুর ও বড়াইগ্রামসহ নয়টি উপজেলার প্রায় ১২০০ কিলোমিটার এলাকাজুড়ে দেশের বৃহত্তর বিল চলনবিলে ভরা মৌসুমেও মাছের আকাল দেখা দিয়েছে (জানুয়ারি, ২০১০)। দেশের এই বিশাল চলনবিল মাছের জন্য বিখ্যাত। প্রতি বছর এই বিল থেকে টনকে টন মাছ ধরে রাজধানীসহ দেশের বিভিন্ন জেলায় সরবরাহ করা হয়। এছাড়া প্রতি মৌসুমে প্রায় ১০০ কোটি টাকার শুঁটকি মাছ দেশ বিদেশে রফতানি হয়। প্রতি বছর সব মিলে দেড় থেকে ২শ' কোটি টাকার মাছ আহরণ করা হলেও ২০১০ খ্রিস্টাব্দে চলনবিলের দৃশ্য ভিন্নরকম। উৎপাদন কম হওয়ায় যে পরিমাণ মাছ ধরা পড়ছে তাতে সংসার চলছে না মৎসজীবীদের। চাহিদানুগ সরবরাহ কম হওয়ায় মাছের দাম চড়া। এদিকে উৎপাদন কম হওয়ায় দেশের বৃহৎ এই চলনবিলে ২০১০ খ্রিস্টাব্দে প্রায় ১০০ কোটি টাকার মৎস্য আহরণ কম হওয়ার আশঙ্কা করছেন মৎস্যজীবী ও ব্যবসায়ীরা। ২০১০ খ্রিস্টাব্দে বন্যা না হওয়ায় চলনবিলের পানি স্বাভাবিকের চেয়ে বেশ কম হয়। বিলের বিস্তীর্ণ এলাকায় পানি কম হওয়ার কারণে সূর্যের তাপে পানি গরম হয়ে দেশীয় প্রজাতিসহ সব ধরনের পোনা মাছ বিনষ্ট হয়। এতে চলনবিল অধ্যুষিত এলাকায় প্রায় ১০,০০০ জেলে বেকার হয়ে পড়েছে। বাজারে মাছের সরবরাহ কম হওয়ায় বরফের ব্যবসায়ে লোকসান যাচ্ছে। অন্যান্য বছরের তুলনায় ২০১০ খ্রিস্টাব্দে চলনবিলে প্রায় ১০০ কোটি টাকার মাছের উৎপাদন কম হয়েছে এবং এই পেশার সঙ্গে জড়িত প্রায় ৫০,০০০ লোক প্রত্যক্ষ ও পরোক্ষভাবে ক্ষতিগ্রস্ত হয়েছে।


title: বাংলাদেশে জলবায়ু পরিবর্তনের প্রভাব

text: বাংলাদেশে প্রাপ্ত ২৬০ প্রজাতির মাছের মধ্যে ১৩০ প্রজাতির মাছই পাওয়া যায় হাওরাঞ্চলে। বাংলাদেশের সবচেয়ে বেশি হাওর আছে সিলেট অঞ্চলে। সিলেটের মৌলভীবাজারের হাকালুকি হাওর এলাকায় অধিকাংশ বিল ভরাট হয়ে গেছে। দুটি জরিপ থেকে জানা যায় (পরিপ্রেক্ষিত ২০০৯): ২৮১টি বিলের মধ্যে সম্পূর্ণ ও আংশিক ভরাট হয়ে গেছে ২৩৩টি বিল। জলবায়ু পরিবর্তনের কারণে বৃষ্টি কমে যাওয়ায় কমে যাচ্ছে হাওরাঞ্চলের বিলগুলোতে পানির পরিমাণ। ফলে যে বিলগুলো এখনও টিকে আছে, সেগুলোতে পানির পরিমাণ উল্লেখযোগ্য হারে হ্রাস পাওয়ায় হুমকির মুখে বিভিন্ন প্রজাতির মাছের প্রাপ্তিযোগ্যতা। এছাড়া সময়মতো বৃষ্টি হয় না, বা যখন হয়, তখন একসাথে অতিবৃষ্টি হওয়ার ফলে হাওর পানিতে ভরে গেলেও তা স্থায়ী হয় না, ফলে মাছ আসে না। এতে মাছের প্রজনন ব্যাহত হচ্ছে। অভিজ্ঞদের বক্তব্য থেকে এর বিস্তারিত কারণ যা জানা যায় তা হলো, সময়মতো পানি না হলে মাছ ডিম ছাড়তে পারে না। বৃষ্টি হলে পানির তাপ কমে, এসময় মাছ ডিম ছাড়ে। বদ্ধ পানিতে উত্তাপ বেশি থাকে, তাই সময়মতো বৃষ্টির খুব বেশি দরকার।


title: দিঘি

text: দিঘি বলতে সাধারনত বড় পুকুর বা বড় সরোবরকে বুঝায়। পৃথিবী অনেক দেশে এই বিশাল সরোবর ছড়িয়ে ছিটে আছে।এটি সাধারনত মুক্ত ও স্বাদু পানির জলাশয় প্রাকৃতিক এবং কৃত্তিম উভয়ভাবে গড়ে উঠে। বাংলাদেশ ও ভারতে প্রচুর পরিমানে দিঘি প্রবাহমান।মুক্ত পানির জলাশয় হওয়াতে এতে প্রচুর পরিমানে মাছ উৎপাদন করা যায়।ঋতুচক্রের কারনে এই মুক্ত জলাশয়ের পানির উর্ধ্বগতি এবং ভাটা দেখা দেয়।সাধারনত বর্ষাকালে এর পানি প্রচুর পরিমানে বেড়ে যায় এবং বর্ষা ঋতু অতিবাহিত হওয়ার পর পুনরায় তার অবস্হানে ফিরে আসে।ঋতু আবর্তনের কারনে কোন কোন সময় এই জলাশয় তার যৌবন হারায় এবং চিকচিক বালুকনা নজরে আসে।ছোট আকৃতির মাছ থেকে শুরু করে মাঝারি এবং বড় আকৃতির মাছ এখানে চাষ করা সম্ভব৷


title: বাংলাদেশে জলবায়ু পরিবর্তনের প্রভাব

text: কিশোরগঞ্জ উপজেলার তাড়াইলে ২০০৯ খ্রিষ্টাব্দের জ্যৈষ্ঠ-আষাঢ় মাসে (মাছের প্রজনন মৌসুম) পর্যাপ্ত বৃষ্টি হওয়ায় মাছের প্রজনন বাধাগ্রস্থ হয়, ফলে নদ-নদী, খাল-বিল ও হাওরে পানি ছিলো না এবং মৎসজীবিরা মাছের ভরা মৌসুমে পর্যাপ্ত মাছ পাননি। এলাকাবাসীর থেকে জানা যায় উপজেলার নরসুন্দা, সুতি, বেতাই, ফুলেশ্বরী, বর্মি নদী এবং মান্দারা, ফুলিয়া, বামিহা, গজারিয়া, দিগবাইতসহ বিভিন্ন হাওড় ও খাল-বিলে রুই, কাতলা, মাগুর, কই, পুঁটি, টাকি, পাবদা, গজারসহ দেশীয় বিভিন্ন প্রজাতির মাছের সংকট দেখা দিয়েছে ঐ বছর।


title: নিদ্রারোগে ক্যাফেইন প্রভাব

text: যদিও ক্যাফেইন ঘুমের মান হ্রাস করে, এর কোন সাক্ষ-প্রমাণ পাওয়া যায় নি যে ক্যাফেইন সব ব্যক্তির উপরেই একইভাবে কাজ করে। প্রকৃতপক্ষে কোন কোন ব্যক্তির বেলায় নিয়মিত ক্যাফেইন গ্রহণের পরেও কোন ধরণের নিদ্রাজনিত সমস্যা পাওয়া যায় না। ক্যাফেইনের নিয়মিত গ্রহণ একজন ব্যক্তির জন্য স্বাভাবিক হতে পারে, তাই এটা সহজেই বোঝা সম্ভব যে সন্তোষজনক নিদ্রার জন্য কী পরিমাণে ক্যাফেইন গ্রহণ করা যাবে। এর মাধ্যমে এটা জানা যায় যে, ক্যাফেইন মস্তিষ্কের মৌলিক নিদ্রা নিয়ন্ত্রক অংশের সাথে সম্পর্কিত নয়, বরং নিদ্রা নিয়ন্ত্রক কোন সহায়ক কার্যক্রমের সাথে সম্পর্কিত। সর্বোপরি ঘুমের পূর্ণাঙ্গ মান ও সময়ের জন্য প্রতিদিনকার নিদ্রাভ্যাস গুরুত্বপূর্ণ।


title: অগ্নিবীণা (কাব্যগ্রন্থ)

text: অগ্নিবীণা বিংশ শতাব্দীর প্রথমার্ধের অন্যতম জনপ্রিয় বাঙালি কবি কাজী নজরুল ইসলামের প্রথম কাব্যগ্রন্থ। এটি ১৩২৯ বঙ্গাব্দের কার্তিক মাসে (অক্টোবর, ১৯২২ খ্রিস্টাব্দ) প্রকাশিত হয়। এই গ্রন্থে মোট বারোটি কবিতা আছে। কবিতাগুলি হচ্ছে - ‘প্রলয়োল্লাস (কবিতা)’, ‘বিদ্রোহী’, ‘রক্তাম্বর-ধারিণী মা’, ‘আগমণী’, ‘ধূমকেতু’, কামাল পাশা’, ‘আনোয়ার ‘রণভেরী’, ‘শাত-ইল-আরব’, খেয়াপারের তরণী’, কোরবানী’ ও মোহররম’। এছাড়া গ্রন্থটির সর্বাগ্রে বিপ্লবী বারীন্দ্রকুমার ঘোষ-কে উৎসর্গ করে লেখা একটি উৎসর্গ কবিতাও আছে। ‘অগ্নি-বীণা’ প্রচ্ছদপটের পরিকল্পনা ছিল অবনীন্দ্রনাথ ঠাকুর এবং এঁকেছিলেন তরুণ চিত্রশিল্পী বীরেশ্বর সেন। বইটির তৎকালীন মূল্য ছিল ৩ টাকা। ৭ নং প্রতাপ চ্যাটার্জি লেন থেকে গ্রন্থকার কর্তৃক গ্রন্থটি মুদ্রিত ও প্রকাশিত হয়। প্রাপ্তিস্থান হিসেবে গ্রন্থে লেখা ছিল: 'আর্য পাবলিশিং হাউস, কলেজ স্ট্রিট, মার্কেট (দোতলায়)'। গ্রন্থটি ছাপা হয় মেটকাফ প্রেস, ৭৯ নং বলরাম দে স্ট্রিট, কলিকাতা থেকে। দাম এক টাকা। গ্রন্থটির উৎসর্গ হচ্ছে- “বাঙলার অগ্নিযুগের আদি পুরোহিত সাগ্নিক বীর শ্রীবারীন্দ্রকুমার ঘোষ শ্রীশ্রীচরণারবিন্দেষু”। নিচে লেখা আছে “তোমার অগ্নি-পূজারী -হে- মহিমাম্বিত শিষ্য-কাজী নজরুল ইসলাম”। অরবিন্দ ঘোষের ভ্রাতা বারীন্দ্রকুমার ঘোষ বাংলা তথা ভারতের বিপ্লববাদী আন্দোলনের অন্যতম নায়ক ছিলেন। বিপ্লবে বিশ্বাসী নজরুল তাই নিজেকে বারীন্দ্রকুমারের ‘-হে-মহিমান্বিত শিষ্য’ বলে উল্লেখ করে তাঁকেই তাঁর প্রথম কাব্যগ্রন্থ উৎসর্গ করেছিলেন।


title: নিদ্রারোগে ক্যাফেইন প্রভাব

text: ক্যাফেইন রক্তপ্রবাহে পাকস্থলি ও ক্ষুদ্রান্ত্রের মাধ্যমে প্রবেশ করে এবং গ্রহণের ১৫ মিনিটের মধ্যে এর উত্তেজক প্রভাব শুরু করতে পারে। একবার ক্যাফেইন শরীরে প্রবেশ করলে, এটি কয়েক ঘণ্টা ধরে শরীরে থাকে, এবং শরীরে থাকা কফির অর্ধেক দূর হতে প্রায় ছয় ঘণ্টা সময় লেগে যায়। যখন ক্যাফেইন মস্তিষ্কে পৌঁছায়, এটি ননএপিনেফ্রিন নামক হরমোনের নিঃসরণ ঘটায় যা আমাদের মধ্যে "লড়াই নয়তো পলায়ন" প্রতিক্রিয়া বা অতিজাগরণ প্রতিক্রিয়া তৈরি করে, যা ক্ষতিকর ঘটনা বা জীবনঝুঁকির সময় শারীরিক প্রতিক্রিয়া হিসেবে নিসৃত হয়। নরএপিনেফ্রিনের মাত্রা বৃদ্দির ফলে নিউরনের কার্যক্রম বৃদ্ধি পায় এবং তখন যে লক্ষণ দেখা যায় তা প্যানিক এটাক এর লক্ষণের অনুরূপ।


title: ক্যাফেইন

text:
ক্যাফেইন তিক্ত স্বাদের পিউরিন মিথাইলজ্যান্থিন এলকালয়েডের সাদা স্ফটিক এবং রাসায়নিকভাবে ডিএনএ তে অবস্থিত এডেনিন ও গুয়ানিন এর সাথে সাদৃশ্যপূর্ণ। এটা দক্ষিণ আমেরিকার অল্পকিছু গাছের বীজ ও পাতায় পাওয়া যায়। গাছগুলোর আদিভূমি দক্ষিণ আমেরিকা হলেও এখন সারা বিশ্বেই পাওয়া যায়। ক্যাফেইনের বহুল পরিচিত উৎস হচ্ছে কফি এরাবিকা নামক কফি গাছে বীজ যা সাধারনত ‘“বিন’” নামে পরিচিত। ক্যাফেইন সমৃদ্ধ পানীয় পানে ঝিমুনি ভাব কেটে গিয়ে শক্তি মাত্রা বৃদ্ধি পায়। ইনফিউশান বা অন্তঃপাতন পদ্ধতিতে গাছ থেকে ক্যাফেইন সংগ্রহ করা হয়। আমেরিকায় কফি পানীয় খুবই জনপ্রিয়। আমেরিকার শতকরা ৯০% প্রাপ্তবয়স্ক জনসাধারণ প্রতিদিন কফি পান করে।
ক্যাফেইনকে CNS বিবর্ধক হিসেবে সনাক্ত করা হয়েছে। বলা যায় এটি পৃথিবীর বুকে সব থেকে বেশী ব্যবহৃত psychoactive ড্রাগ বা মাদক। কিন্তু অন্যান্য মাদকের মত এটি অবৈধ নয়। সারা বিশ্বেই এটি পানীয় হিসেবে গ্রহণযোগ্যতা পেয়েছে। এক কাপ কফিতে (সাত আউন্স) আনুমানিক ৮০-১৭৫ মিলিগ্রাম ক্যাফেইন থাকে।]


title: নিদ্রারোগে ক্যাফেইন প্রভাব

text: ক্যাফেইন প্রভাবিত স্লিপ ডিজর্ডার হচ্ছে একটি মানসিক সমস্যা যা ক্যাফেইন এর অতিরিক্ত গ্রহণের ফলে তৈরি হয়। "যদি ঘুমানোর খুব কম সময় পূর্বে বা সারা দিন ধরে বারবার কফি খাওয়া হয় তাহলে ঘুমের সময়ে দেরি হয়, সমগ্র ঘুমের সময়কাল কমে যায়, ঘুমের স্বাভাবিক ধাপগুলোয় পরিবর্তন ঘটে, এবং ধুমের মান কমে যায়।" ক্যাফেইন ধীর-তরঙ্গ নিদ্রাকে (slow-wave sleep) কমিয়ে দেয় যা নিদ্রাচক্রের প্রথম দিকের অংশ, এবং দ্রুত অক্ষি সঞ্চালন নিদ্রা (rapid eye movement sleep) কমিয়ে দিতে পারে যা নিদ্রাচক্রের শেষের অংশে ঘটে। ক্যাফেইন জাগিয়ে থাকার সময়কে বাড়িয়ে দেয়, এবংসন্ধ্যার শেষে উচ্চমাত্রার ক্যাফেইন গ্রহণ বিলম্বিত নিদ্রা-প্রারম্ভ (Sleep onset latency) তৈরি করে, যার ফলে দেরি করে ঘুম ধরে। বয়স্ক ব্যক্তিদের ক্ষেত্রে, ওষুধে ক্যাফেইনের পরিমাণ এবং নিদ্রাজনিত সমস্যার মধ্যে একটি সম্পর্ক দেখা যায়।


title: কফি

text: কফি () বিশ্বব্যাপী খুবই জনপ্রিয় পানীয়। পানির সাথে ফুটিয়ে রান্না করা "কফি বীজ" নামে পরিচিত এক প্রকার বীজ পুড়িয়ে গুঁড়ো মিশিয়ে কফি তৈরি করা হয়। এই বীজ কফি চেরি নামক এক ধরনের ফলের বীজ। প্রায় ৭০টি দেশে এই ফলের গাছ জন্মে। সবুজ কফি বিশ্বের সব থেকে বেশি বিক্রীত কৃষিপণ্যের মধ্যে একটি। কফিতে ক্যাফেইন নামক এক প্রকার উত্তেজক পদার্থ রয়েছে। ৮ আউন্স কফিতে প্রায় ১৩৫ মিলিগ্রাম ক্যাফেইন থাকে। কফির উপাদান ক্যাফেইনের জন্যে কফি মানুষের উপর উত্তেজক প্রভাব ফেলে ও উদ্দীপক হিসেবে কাজ করে। এখন, চায়ের পর কফি বিশ্বের অত্যধিক জনপ্রিয় পানীয়।


title: নিদ্রারোগে ক্যাফেইন প্রভাব

text: মানসিক সমস্যার এই বিশেষ ধরণটিকে "ডায়গনস্টিক এন্ড স্ট্যাটিস্টিকাল ম্যানুয়াল অফ মেন্টাল ডিজর্ডার" এর চতুর্থ ভারশনে (DSM-IV) উল্লেখ করা হয়, যেখানে বলা হয় পরীক্ষার দ্বারা প্রমাণিত ক্যাফেইন এর মনস্তাত্ত্বিক প্রভাবে অবশ্যই ঘুমের কোন উল্লেখযোগ্য অক্ষমতা জড়িত থাকবে; যদি নিদ্রাজনিত সমস্যাগুলো শ্বাস-প্রশ্বাস সম্পর্কিত স্লিপ ডিজর্ডার, নারকোলেপ্সি, সারকেডিয়ান রিদম স্লিপ ডিজর্ডার বা মানসিক সমস্যা র কারণে হয়, তাহলে ক্যাফেইন প্রভাবিত স্লিপ ডিজর্ডার সেই ঘুমের সমস্যার কারণ বলে বিবেচিত হবে না। এই সমস্যার ফলে ভুক্তভোগীর শারীরিক কার্যক্রমে উল্লেখযোগ্য সমস্যার সৃষ্টি করে।


title: ক্যাফেইন

text: ক্যাফেইনও একটি উদ্দীপক এলকালয়েড যা চা ও কফির উদ্দীপক উপাদান। ক্লান্তি ও ঝিমুনিতে চা বা কফি পান (ক্যাফেইন পান) শরীরকে চাঙ্গা করে তোলে। ক্যাফেইন পাকস্থলী হতে রক্তে প্যারাসিটামলের শোষণ বাড়ায়। তাই ক্যাফেইন যুক্ত প্যারাসিটামল শুধু প্যারাসিটামলের চেয়ে দ্রুত কাজ করে।


title: গাউসের সূত্র

text:
গাউসের সূত্রকে দুভাবে তড়িৎক্ষেত্র E এবং মোট আধানের মধ্যে সম্পর্ক দ্বারা তড়িৎসরণ ক্ষেত্র(electric displacement field) D এবং মুক্ত তড়িৎ আধানের দ্বারা
প্রকাশ করা হয়।
যেখানে ΦE কোনো ভলিউম V এর একটি বদ্ধ পৃষ্ঠতল Sমধ্য দিয়ে তড়িৎ ফ্লাক্স, q_in হল S দ্বারা অধিকৃত মোট আধান এবং ε0 শূন্য মাধ্যমের তড়িৎভেদ্যতা .
বৈদ্যুতিক ফ্লাক্স ΦE একটি পৃষ্ঠতলে বৈদ্যুতিক ক্ষেত্রের সমাকলন হিসাবে সংজ্ঞায়িত করা হয়:
যেখানে E হল বৈদ্যুতিক ক্ষেত্র, A হল ক্ষেত্র ভেক্টর (area vector)
অভিসারী উপপাদ্য দ্বারা গাউস এর সূত্র ডিফারেনশিয়াল ফর্মে বিকল্পরূপে লেখা যাবে:
যেখানে ∇•E হল বৈদ্যুতিক ক্ষেত্রের অভিসারীতা এবং "ρ" মোট বৈদ্যুতিক আধান ঘনত্ব.


title: নিদ্রারোগে ক্যাফেইন প্রভাব

text: নাদজা অলিনি, স্যালোম কার্থ, এবং রেটো হাবার নিদ্রা এবং করটিকাল ম্যাচিউরেশন এর মধ্যকার সম্পর্ক নির্ণয় করেছেন এবং আরও বোঝার চেষ্টা করছেন যে কিভাবে এই বিষয়গুলো ক্যাফেইন গ্রহণের সাথে সম্পর্কিত হয় (করটিকাল ম্যাচিউরেশন একটি নিউরোডেভলপমেন্টাল পদ্ধতি যার মাধ্যমে ব্যক্তি চেতনা ও আচরণগত কাজ করতে পারে)। তারা ইলেকট্রোসাইকোলজকাল রেকর্ডিং এবং তরুণ ইঁদুরের আচরণ কাঠামোগত অবস্থার পরিমাপের মাধ্যমে নিদ্রা এবং ম্যাচিউরেশন এর সাথে সম্পর্কিত বিষয়গুলো পরিমাপ করেন। গবেষণার ফলাফলে বেরিয়ে আসে যে ইঁদুরের মধ্যে যে মানুষের ঘুমের ধীর ওয়েভ কার্যক্রমের অনুরূপ ঘুমের অংশটি পাওয়া যায় তা ক্যাফেইনের স্বল্পমেয়াদী উত্তেজক প্রভাবে পরিবর্তিত হয়ে যায়। আরও দেখাযায়, কম পরিমাণ ক্যাফেইন ঘুমে প্রভাবিত করে এবং ম্যাচিউরেশন সম্পর্কিত প্রভাবকগুলোতেও পরিবর্তন ঘটায়। চূড়ান্তভাবে গবেষণার মাধ্যমে পাওয়া যায় যে শারীরিক ও মানসিক বৃদ্ধির সংকটকালীন সময়ে ক্যাফেইন গ্রহণ করা হলে তা নিদ্রা ও মস্তিষ্কের পরিণতিপ্রাপ্তির ক্ষেত্রে দীর্ঘমেয়াদী প্রভাব ফেলে।


title: সামহোয়্যার ইন ব্লগ

text: ১৫ নভেম্বর ২০১৭ পর্যন্ত নিবন্ধিত সদস্য সংখ্যা ২,১৭,০৯১ জন। প্রতিদিন গড়ে ৫৫০০০ থেকে ৬৫ হাজার পাতা দর্শন করেন ৫০ থেকে ৬০ হাজার ব্যবহারকারী। মোবাইল থেকে ৪৫ থেকে ৫০ হাজার ব্যবহারকারী প্রতিদিন ব্লগ ব্যবহার করেন সামহ্যোয়ার ইন ব্লগের ভিজিটরদের মধ্যে ৮২% বাংলাদেশ থেকে, ১০% পশ্চিম বাংলা থেকে এবং বাকি ৮% পৃথিবীর ১৭০টির অধিক দেশের বাসিন্দা।


title: পর্নোগ্রাফি আসক্তি

text: অধিকাংশ সাফল্যজনক গবেষণাতেই সুবিধাজনক নমুনা জনগোষ্ঠী ব্যবহার করা হয়। এমনি একটি গবেষণায় ৯২৬৫ জনের একটি সুবিধাজনক নমুনা জনগোষ্ঠী ব্যবহার করে জানা যায় যে এদের ১% ইন্টারনেট ব্যবহারকারী স্পষ্টতই সাইবারসেক্সে আসক্ত এবং ১৭% ব্যবহারকারীই সমস্যাপ্রবণ যৌন আসক্তি নির্ণয়ের মানদন্ডে উত্তীর্ণ হন। অর্থাত্ তারা ক্যালিচম্যান যৌন আসক্তি স্কেলে গড় মানের প্রমাণ বিচ্যুতির চেয়ে এক পয়েন্ট বেশি স্কোর করেন। ৮৪ জন কলেজপড়ুয়া পুরুষের উপর করা একটি জরিপে দেখা যায় যে যারা পর্নোগ্রাফি ব্যবহার করেন তাদের ২০-৬০% লোকই এটিকে সমস্যাপ্রবণ মনে করেন। ইন্টারনেট আসক্তির উপর করা একটি গবেষণা নির্দেশ করে যে এই আসক্তির হার হয়ত ইউরোপীয় ও আমেরিকান জনগোষ্ঠীর মধ্যে ১.৫ থেকে ৮.২% শতাংশের মধ্যে ওঠানামা করতে পারে। ইন্টারনেট পর্নোগ্রাফি ব্যবহারকারীরা ইন্টারনেট ব্যবহারকারীদের অন্তর্ভুক্ত এবং দেখা গেছে ইন্টারনেট পর্নোগ্রাফি ব্যবহারই একমাত্র কার্যকলাপ যা অধিকাংশ ক্ষেত্রেই ব্যবহারকারীকে অমোঘ আচরণের দিকে ধাবিত করে।


title: সিনা ওয়েইবো

text: মার্চ ২০১৪ সালে, সিনা কর্পোরেশন ওয়েইবো একটি পৃথক সত্তা হিসাবে ঘোষণা করে, প্রতীক ডব্লিউবি'র অধীনে একটি আইপিও দায়ের করে।সিনা ওয়েইবো টুইটারের থেকে অনেকগুলি বৈশিষ্ট্য প্রয়োগ করে। একজন ব্যবহারকারী ১৪০টি অক্ষর সীমা-র সাথে পোস্ট করতে পারে -@ইউজারনাম" বিন্যাস ব্যবহার করে অন্য লোকেদের সাথে কথা বলতে পারে অথবা উল্লেখ করতে পারে। "#হ্যাশনাম# বিন্যাসে হ্যাশট্যাগ যোগ করতে পারে। অন্যদের পোস্ট নিজের সময়রেখাতে উপস্থিত করতে, অন্যান্য ব্যবহারকারীদের অনুসরণ করতে, টুইটারের "আর টি@ ইউজারনেম" পুনঃটুইট ফাংশনের মতো "//@ইউজারনেম" দিয়ে পুনরায় পোস্ট করতে পারেন, প্রিয় তালিকার জন্য পোস্ট নির্বাচন করতে পারেন, ব্যবহারকারী যদি একজন সেলিব্রিটি হন অ্যাকাউন্ট যাচাই করতে পারেন। ইউআরএলগুলি স্বয়ংক্রিয়ভাবে টুইটার এর t.co মত ডোমেইন নাম t.cn ব্যবহারে সংক্ষিপ্ত হয়। অফিসিয়াল এবং থার্ড পার্টি অ্যাপ্লিকেশন ব্যবহারকারীরা, অন্যান্য ওয়েবসাইট বা প্ল্যাটফর্মে সিনা ওয়েইবো অ্যাক্সেস করতে সক্ষম। জানুয়ারি ২০১৬তে, সিনা ওয়েইবো কোনও মূল পোস্টের জন্য ১৪০-অক্ষরের সীমা সরিয়ে ফেলার সিদ্ধান্ত নেয় এবং ব্যবহারকারীদের দ্বারা ২০০০ অক্ষর পর্যন্ত পোস্ট করার অনুমতি দেওয়া হয়, যদিও ১৪০-অক্ষর সীমা, মন্তব্য এবং পুনঃপোস্টের ক্ষেত্রে তখনো প্রযোজ্য ছিল।


title: ইন্দোনেশিয়া-ওমান সম্পর্ক

text:
বর্তমানে ৩০ হাজার ইন্দোনেশীয় প্রবাসী নাগরিক ওমানে কাজ করছে এবং প্রায় সবাই প্রয়োজনীয় সুযোগ সুবিধা পান। এখন পর্যন্ত ইন্দোনেশীয় দূতাবাসের নিকট শ্রমিকদের কোনপ্রকার হয়রানি বা সমস্যার ঘটনা আসে নি।
ওমান, ইন্দোনেশিয়ার কাছে, নিজেদের মানবসম্পদের উন্নয়নের জন্য আরও দক্ষ কর্মী পাঠানোর অনুরোধ করেছে। অনুরোধের ক্ষেত্রে ওমান কর্তৃপক্ষ জানায়, বর্তমানে ওমানে কর্মরত অধিকাংশ ইন্দোনেশীয় কর্মী নিম্ন দক্ষ এবং তাঁরা বাসাবাড়িতে কাজ করে।


title: হাইটেইল

text: ২০১৩ সাল অনুযায়ী, কোম্পানীটির ৪০ মিলিয়নের বেশি নিবন্ধিত ব্যবহারকারী রয়েছে প্রায় ২০০ টি দেশে। বেশিরভাগই এর ফ্রি সুবিধা ব্যবহার করে থাকে যাতে ২ গিগাবাইট সংরক্ষন জায়গা দেয়া হয়। অন্যদিকে প্রায় অর্ধ মিলিয়ন ব্যবহারকারী অর্থের বিনিময়ে অসীম সংরক্ষন জায়গা ও অন্যান্য সুবিধা ভোগ করে।


title: স্যাটেলাইট বেতার

text: এপ্রিল ২০১৩ পর্যন্ত সিরিয়াস এক্সএম এর গ্রাহক সংখ্যা ছিল ২৪.৪ মিলিয়ন। এটি প্রকৃতপক্ষে সম্ভব হয়েছিল বিভিন্ন গাড়ি প্রস্তুতকারক ও গাড়ি পরিবেশকদের সাথে কোম্পানীটির অংশীদারত্বের মাধ্যমে। মোটামুটি ৬০% নতুন গাড়িতেই সিরিয়াস এক্সএম সংযুক্ত থাকে ও প্রায় অর্ধেকের কাছাকাছি ঐ যন্ত্রগুলোতে সদস্যতা ক্রয় করা হয়। কোম্পানীটির দীর্ঘ সময়ের জন্য চুক্তি করা আছে জেনারেল মোটর্স, ফোর্ড, টয়োটা, কিয়া, বেন্টলি, বিএমডব্লিউ, ভক্সওয়াগেন,  নিশান, হুন্ডাই এবং মিতসুবিশি প্রভৃতি প্রতিষ্ঠানের সাথে। হাওয়ার্ড অ্যালান স্টার্ন (Howard Allan Stern) এর উপস্থিতি, যার অনুষ্ঠান প্রায় ১২ মিলিওনের উপরে শ্রোতার শুনে, এই কোম্পানীর স্থিতিশীল বৃদ্ধির পিছনে কাজ করেছে। ২০১৩ থেকে স্যাটেলাইট বেতারের মূখ্য প্রতিযোগী হয়ে দাঁড়ায় স্ট্রিমিং ইন্টারনেট সেবা যেমন পানডোরা (Pandora) and স্পোটিফাই (Spotify) এবং একই সাথে এফএম ও এএম বেতার সেবা।


title: অ্যাভাস্ট সফটওয়্যার

text: ২০০৫ সালে এলউইল সানডিস্কের সাথে অংশীদারীত্ব লাভ করে, ফলশ্রুতিতে সানডিস্কের সকল বাজারের স্থানীয় ভাষায় নেতৃত্ব প্রদান করতে সক্ষম হয়। ২০০৬ সালের শুরুর দিকে অ্যাভাস্ট ১০ মিলিয়ন ব্যবহারকারীর মাইলফলক অর্জন করে এবং বছরের শেষে তা ২০ মিলিয়ন হয়ে দাঁড়ায়; এছাড়াও এটি মোটামুটিভাবে সেরা অ্যান্টিভাইরাস বিভাগের এসসি পুরষ্কার, অ্যান্টি-ম্যালওয়্যার (ইউরোপীয়) এবং পাঠকের পছন্দ (ইউএসএ) পুরষ্কার অর্জন করে। সেই একই বছরে এলউইল সফটওয়্যার যৌথ-স্টক কোম্পানি হয়ে উঠে এবং কোম্পানিটির মাত্র ৩৮ জন কর্মচারী থাকা সত্ত্বেও অ্যাভাস্টের নিবন্ধনকৃত ব্যবহারকারীর সংখ্যা ৪০ মিলিয়ন ছাড়িয়ে যায়। ২০০৯ সালের দিকে ১০০ মিলিয়ন ব্যবহারকারী এবং ১০০ জন কর্মচারী ছিল; সিমেনটিকের প্রাক্তন ভিনসেন্ট স্টেকলারও সেই বছরে এলউইল এ সিইও হিসেবে যোগদান করেন।


title: অ্যাডভান্সড ইনফো সার্ভিস

text: ২০০৬ সালে ক্ষমতাচ্যুত সাবেক প্রধানমন্ত্রী থাকসিন শিনাওয়াত্রার কাছ থেকে শিন কর্পোরেশন অধিগ্রহণ করার মাধ্যমে এআইএস ব্র্যান্ডের মালিক হয় তেমাসেক।মার্চ ২০১৩ অণুযায়ী প্রতিষ্ঠানটি ৩৫ মিলিয়ন ব্যবহারকারী নিয়ে বর্তমানে থাইল্যান্ডের বৃহত্তম মুঠোফোন পরিচালক।(পরিধি মানচিত্র) প্রতিষ্ঠানটি পোস্ট পে সেবার পাশাপাশি ১২কল ব্র্যান্ড নামে প্রিপেইড সেবা দিয়ে থাকে।


title: অ্যাভাস্ট সফটওয়্যার

text: ২০১৬ সালের হিসাবে, অ্যাভাস্টের ৪০০ মিলিয়ন ব্যবহারকারী রয়েছে এবং চীনের বাইরে ৪০ শতাংশ নিরাপত্তা সফটওয়্যার বাজার রয়েছে। চেক প্রজাতন্ত্রে অ্যাভাস্টের ৬৫০ এরও বেশি কর্মচারী রয়েছে, সেই সাথে মার্কিন যুক্তরাষ্ট্র, জার্মানি, চীন, দক্ষিণ কোরিয়া এবং তাইওয়ানে তাদের কার্যালয় রয়েছে। ২০১৬ সালের সেপ্টেম্বরে অ্যাভাস্ট সফটওয়্যার ইউএস$১.৩ বিলিয়ন ডলারের বিনিময়ে এভিজি টেকনোলজিসকে অধিগ্রহণ করে।


title: আইওএস

text:
অ্যাপল কোম্পানি বিভিন্ন সময়ে তাদের অপারেটিং সিস্টেম সফ্টওয়্যার আপডেট করে এসেছে৷ ২০১৮ সালের ৩১ মে অ্যাপ স্টোর অনুযায়ী ৮১% ব্যবহারকারী আইওএস ১১, ১৪% ব্যবহারকারী আইওএস ১০ এবং ৫% ব্যবহারকারী পূর্বের আইওএস অপারেটিং সিস্টেম ব্যবহার করছে৷
উল্লেখ্য যে অ্যাপলের এ অপারেটিং সিস্টেমটি এখন পর্যন্ত প্রায় চল্লিশটি ভাষা সাপোর্ট করে থাকে৷


title: গুন্ডা

text: "“সিটি অব গড”"() হচ্ছে ২০০২ সালের ব্রাজিলিয়ান অপরাধ বিষয়ক নাট্য ছবি যেটি পরিচালনা করেন ফার্নান্দো মারসিলিদ এবং সহ-পরিচালনা করেন কাটিয়া লুন্ড, সেটি নিজ দেশে মুক্তি পায় ২০০২ সালে এবং সারা বিশ্বব্যাপি মুক্তি পায় ২০০৩ সালে। ছবিটির প্রত্যেক চরিত্রই বাস্তব জীবনে ছিল এবং সত্যি ঘটনার উপর চলচ্চিত্রটি নির্মিত। এটি বর্ণনা করে রিও দি জেনেরিও এর শহরতলী "সিয়াদে দে দিয়োস" এর সংগঠিত অপরাধ বৃদ্ধির, ৬০ দশকের শেষ এবং ৮০ দশকের শুরুর দিকে, ছবিটি একটি কাছের দৃষ্টি দেয় মাদক ব্যাবসায়ি লিল জে এবং অপরাধী নকআউট নেড এর মধ্যে যুদ্ধের।ছবিটি চারটি একাডেমি পুরস্কার এ মনোনীত হয় ২০০৪ সালে।


title: ডিপওয়াটার হরাইজন (চলচ্চিত্র)

text: ২০১৬ সালের ১৩ সেপ্টেম্বর টরন্টো আন্তর্জাতিক চলচ্চিত্র উৎসব-এ চলচ্চিত্রটির উদ্বোধনী প্রদর্শনী হয় এবং ৩০ সেপ্টেম্বর যুক্তরাষ্ট্রে মুক্তি পায়। ছবিটি একটি বিভাগে বাফটা পুরস্কার এবং দুইটি বিভাগে একাডেমি পুরস্কার-এর মনোনয়ন লাভ করে।২০১১ সালে ৮ মার্চ সামিট এন্টারটেইনমেন্ট, পার্টিশিপেন্ট মিডিয়া, ও ইমেজ ন্যাশন ২০১০ সালের ২৫ ডিসেম্বর দ্য নিউ ইয়র্ক টাইমস-এ প্রকাশিত ডেভিড বার্স্টো, ডেভিড এস. রোড, ও স্টেফানি সোলের "ডিপওয়াটার হরাইজন্‌স ফাইনাল আওয়ার্স" নিবন্ধের স্বত্ব কিনে নেয়। এই নিবন্ধে ২০১০ সালের ডিপওয়াটার হরাইজন বিস্ফোরণ ও তেল ছড়িয়ে পড়ার ঘটনা বিবৃত ছিল। লরেঞ্জু দি বনাভেঞ্চুরা তার দি বনাভেঞ্চুরা পিকচার্সের ব্যানারে প্রযোজনা করার সিদ্বান্ত নিলে ম্যাথু স্যান্ড ছবিটির চিত্রনাট্য লেখার দায়িত্ব লাভ করেন।


title: জেইক ইলেনহল

text: ২০১২ সালে ইলেনহল পরিচালক ডেভিড আয়ের কর্তৃক নির্মিত চলচিত্র এন্ড অফ ওয়াচ চলচিত্রে অভিনয় করেছিলেন যেখানে তাঁর সহ-অভিনেতা ছিল মাইকেল পেনা এবং ছবিটি ছিল লস এঞ্জেলেসের রাস্তায় কর্মরত দুইজন পুলিশের কাহিনী নিয়ে। ছবিটি সেপ্টেম্বর ২১, ২০১২ সালে মুক্তি পেয়েছিল এবং রজার ইবার্টের মত চলচিত্র সমালোচক ছবিটির প্রশংসা করে বলেছিলেন, "শিল্পাদিকৌশল এবং চমকপ্রদ অ্যাকশানের সমন্বয়ে সাময়িক বছরগুলোর মধ্যে এন্ড অব ওয়াচ অন্যতম সেরা একটি পুলিশি-ঘরানার চলচিত্র"। "স্যালন.কম" ওয়েবসাইটের অ্যান্ড্রিউ ও'হেইর বলেন, "পরিচালক জেইমস্ গ্রেইয়ের ছবি উই ওন দ্য নাইট এবং পরিচালক অ্যানটোইনি ফুকুয়ার ট্রেনিং ডে-এর পরেই এন্ড অব ওয়াচ সেরা চলচিত্র"। এন্ড অব দ্য ওয়াচ ছবিতে পুলিশি চরিত্রের ভূমিকায় অভিনয় করার জন্য এবং তাদের ভাষা আয়ত্ত করার অভিপ্রায়ে জিলেনহল এবং তাঁর সহ-অভিনেতা মাইকেল পেনা-কে সত্যিকারের কৌশলগত পুলিশি প্রশিক্ষণ নিতে হয়েছিল।


title: রণধীর কাপুর

text:
প্রথম চলচ্চিত্রের পর ১৯৭২ সালে তার তিনটি হিট চলচ্চিত্র মুক্তি পায়; এগুলো হলো "জিত", "রামপুর কা লক্ষণ" এবং "জাওয়ানি দিওয়ানি"। "জাওয়নি দিওয়ানি" ছিলো ১৯৭২ সালের অন্যতম বড় হিট চলচ্চিত্র। "রামপুর কা লক্ষণ" তে রণধীর শত্রুঘ্ন সিনহা এবং রেখার সঙ্গে কাজ করেছিলেন, চলচ্চিত্রটির পরিচালক ছিলেন সেই সময়কার খ্যাতিমান পরিচালক মনমোহন দেশাই। ববিতা শিবদাসানির সঙ্গে রণধীর "জিত" চলচ্চিত্রে অভিনয় করেছিলেন। "জিত" চলচ্চিত্রটি ছিলো তামিল চলচ্চিত্র "এন আন্নান" এর পুনঃনির্মাণ যেখানে তামিল চলচ্চিত্র শিল্পের সেই সময়কার মহানায়ক এমজিআর অভিনয় করেছিলেন আর তার বিপরীতে নায়িকা ছিলেন জয়ললিতা জয়রাম। "জিত" চলচ্চিত্রটি সফল হওয়ার পর রণধীর এমজিআরের আরেকটি চলচ্চিত্র হিন্দি ভাষায় পুনঃনির্মাণ করার কথা ভাবেন। এমজিআর অভিনীত চলচ্চিত্র "রিকশাকারান" যেটি ১৯৭১ সালে মুক্তি পায় ওটিকে পুনঃনির্মিত করে বানানো হয় "রিকশাওয়ালা" নামে এবং নায়িকা হিসেবে নীতু সিংকে নেওয়া হয়; তবে চলচ্চিত্রটি ফ্লপ হয়। ১৯৭৪ সালে রণধীর অভিনীত "হামরাহি" এবং "হাথ কি সাফাই" হিট হয়।
রণধীর বিয়ে করেন ১৯৭১ সালের ৬ই নভেম্বর তারই অভিনীত প্রথম চলচ্চিত্র 'কাল আজ অর কাল' এর নায়িকা ববিতা শিবদাসানিকে। "কাল আজ অর কাল" মুক্তি পেয়েছিলো একাত্তর সালেরই জুলাই মাসে।


title: ডের উন্টারগাং

text: ডের উন্টারগাং () ২০০৪ সালে মুক্তিপ্রাপ্ত একটি অস্ট্রীয়/জার্মান চলচ্চিত্র। আডল্‌ফ হিটলারের জীবনের শেষ দশ দিনের ঘটনা নিয়ে ছবির কাহিনী গড়ে উঠেছে। বার্লিনে হিটলারের বাংকারের ঘটনার সাথে ১৯৪৫ সালে নাৎসি জার্মানির অবস্থাও এতে উঠে এসেছে। ইতিহাসবিদ Joachim Fest রচিত "Inside Hitler's Bunker" বইয়ের কাহিনী অবলম্বনে নির্মিত এই ছবি পরিচালনা করেছেন অলিভার হির্খবিগেল। এছাড়া আরও যে উৎসগুলো থেকে সাহায্য নেয়া হয়েছে তার মধ্যে আছে: আলবার্ট স্পের এর স্মৃতিকথার কিছু অংশ, হিটলারের অন্যতম সেক্রেটারি Traudl Junge 'র স্মৃতিকথা, Gerhardt Boldt 'র লেখা "Hitler's Last Days: An Eye-Witness Account" বইটি, ডক্টর Ernst-Günther Schenck এএ স্মৃতিকথা এবং Siegfried Knappe 'র স্মৃতিকথা।


title: গজনী (২০০৮-এর চলচ্চিত্র)

text: মুম্বাই পুলিশের ইন্সপেক্টর, অজয় যাদব, এই একটির পর একটি খুনের ঘটনার তদন্তের দায়িত্ব-প্রাপ্ত. সে সঞ্জয়ের খুঁজে বার করে তার বাড়িতে তাকে আক্রমণ করে ও কাবু কোরে ফেলে. প্রচুর পরিমাণে ছবি ও চিরকুট দেখে অজয় যাদব চমকিত হয়. সে দুটি ডায়েরি খুঁজে পায় যেখানে সঞ্জয় 2005 ও 2006 সালের ঘটনা গুলি ক্রমানুসারে লিখে রেখেছে. যাদব 2005 সালের ডায়রিটি পড়া শুরু করতেই ছবিতে 2005 সালের পূর্ব স্মৃতিচারণ শুরু হয়.সঞ্জয়, এয়ার ভয়েস টেলিফোন কোম্পানির মালিক, এক সম্ভ্রান্ত ব্যবসায়ী পরিবারের বংশধর.সে বিদেশে পড়াশোনা শেষ করে তার পারিবারিক ব্যবসা দেখাশোনার জন্য দেশে ফিরেছে. ব্যবসায়ীক ঘটনা প্রবাহে, সঞ্জয় একজন উঠতি অভিনেত্রী/মডেল, কল্পনার বাড়ির ওপর এয়ার ভয়েস কোম্পানির একটি বিজ্ঞাপন লাগাবার জন্য কল্পনার কাছে তার লোক পাঠায়. এয়ার ডয়েজ কোম্পানির বিজ্ঞাপনী প্রচারের মতো লোভনীয় কাজ ও আরো অন্যান্য সুযোগ সুবিধার আশায় কল্পনার মডেলিং/বিজ্ঞাপন সংস্থার মালিক এটিকে প্রণয়ের পূর্বাভাস বলে ভুল করে এবং কল্পনাকে এই প্রারম্ভিক আলাপচারিতায় উৎসাহিত করে.সে প্রধান মডেলের পদে কল্পনার পদোন্নতি ঘটায়.কল্পনা মিষ্টি ও দয়ালু স্বভাবের মেয়ে.সে এটাকে একটা নির্দোষ দুষ্টুমি বলে গন্য করে (যা তাকে আরো বেশি মডেলিং-এর কাজ পাওয়াবে এই আশায়)এবং সঞ্জয়ের বান্ধবী হিসেবে কৌতুকাভিনয় শুরু করে.


title: ইভান গ্রোজ্‌নি

text: ছবিটির ১ম খণ্ড ১৯৪৪ সালে মুক্তি পায়, কিন্তু ২য় খণ্ড ১৯৫৮ সালে মুক্তি দেওয়া হয়, কারণ স্ট্যালিনের নির্দেশ অনুযায়ী এটি নিষিদ্ধ ঘোষণা করা হয়েছিল। স্ট্যালিন ছবিতে ইভানের চরিত্রায়ণে ক্রোধদীপ্ত ছিলেন। আইজেনস্টাইন দুই খণ্ডের গল্প শেষ করার উদ্দেশ্য ছবিটির ৩য় খণ্ড নির্মাণের লক্ষ্যে চিত্রনাট্যও রচনা শুরু করেন। কিন্তু ২য় খণ্ড নিষিদ্ধ ঘোষণা করার পর ৩য় খণ্ডের কাজ স্থগিত হয়ে যায়। ১৯৪৮ সালে আইজেনস্টাইনের মৃত্যুর পর তার করে যাওয়া কাজও নষ্ট করে ফেলা হয়।দ্বিতীয় বিশ্বযুদ্ধ চলাকালীন মস্কোর দিকে অগ্রসরমান আক্রমণে আইজেনস্টাইন মস্কোভিত্তিক চলচ্চিত্র নির্মাতাদের মধ্যে একজন ছিলেন যাকে কাজাখ সোভিয়েত সমাজতান্ত্রিক প্রজাতন্ত্রের আলমা আতায় স্থানান্তর করা হয়েছিল। সেখানে আইজেনস্টাইন প্রথম জার চতুর্থ ইভানকে নিয়ে চলচ্চিত্র নির্মাণ করার চিন্তা করেন। স্ট্যালিন বুদ্ধিদীপ্ত, সিদ্ধান্তগ্রহণমূলক ও সফল নেতা হিসেবে ইভানের প্রশংসা করতেন এবং নিজেকে তার সাথে তুলনা করতেন। ইভান সম্পর্কে আইজেনস্টাইনের আগ্রহের কথা জানার পর স্ট্যালিন তাকে চলচ্চিত্র গল্প রচনা ও নির্মাণ কাজ শুরুর নির্দেশ দেন।


title: লা হেন

text: লা হেন () মাতিয়ো কাসোভিস পরিচালিত চলচ্চিত্র। ইংরেজিভাষী দেশগুলোতেও এটি ফরাসি নামে মুক্তি পেয়েছিল। ১৯৯৫ সালে মুক্তিপ্রাপ্ত এই ছবিতে আধুনিক ফ্রান্সে আত্মপরিচয় সংকটের বিষয়টি অতি সুন্দরভাবে ফুটে উঠেছে। প্যারিসের তিন কিশোর বন্ধুর জীবন সংগ্রাম নিয়েই এর কাহিনী। পুরো ছবিটা এক দিনের ঘটনা নিয়ে। এক দিন সকাল ১০:৩৮ এ শুরু হয়ে পরদিন সকাল ৬:০১ মিনিটে শেষ হয়।লা হেন প্রায় সবার কাছ থেকেই প্রশংসা পেয়েছে। আইএমডিবি-তে এর রেটিং ৮.১। রটেন টম্যাটোস-এ ১৩টি রিভিউয়ের প্রতিটিতেই প্রশংসা করা হয়েছে। সে হিসেবে সেখানে ছবিটির রেটিং দাড়িয়েছে ১০০%। আর রটেন টম্যাটোসের ব্যবহারকারীদের রেটিং হচ্ছে ১০ এর মধ্যে ৮.১।


title: সত্যজিৎ রায়

text: ১৯৬২ সালে সত্যজিৎ কাঞ্চনজঙ্ঘা ছবিটি পরিচালনা করেন। এটি ছিল তাঁর বানানো প্রথম মৌলিক চিত্রনাট্যনির্ভর রঙিন চলচ্চিত্র। দার্জিলিং নামের এক পাহাড়ী রিজোর্টে একটি উচ্চবিত্ত পরিবারের কাটানো এক বিকেলের কাহিনী নিয়ে এই জটিল ও সঙ্গীতনির্ভর ছবিটি বানানো হয়, যে বিকেলে পরিবারের সদস্যরা হঠাৎ করেই পরিবারের দণ্ডমুণ্ড কর্তা ইন্দ্রনাথ রায়ের বিরুদ্ধে বিদ্রোহ ঘোষণা করে। ছবিটি প্রথমে একটি বিরাট ম্যানশনে চিত্রায়িত করার পরিকল্পনা ছিল, কিন্তু পরে সত্যজিৎ সেই বিখ্যাত রিসোর্টেই দৃশ্যগ্রহণের সিদ্ধান্ত নেন, যাতে তিনি চিত্রনাট্যটির উত্তেজনা আলো-আঁধারের খেলা ও কুয়াশাকে ব্যবহার করে ফুটিয়ে তুলতে পারেন। সত্যজিৎ পরে স্মৃতিচারণ করতে গিয়ে বলেন যে তাঁর চিত্রনাট্যে যেকোন ধরনের আলোকসম্পাতেই দৃশ্যগ্রহণ সম্ভব ছিল, অথচ একই সময়ে দার্জিলিং-এ অবস্থানকারী একটি বাণিজ্যিক চলচ্চিত্র নির্মাণকারী দল সূর্যালোকের অভাবে একটি শটও সম্পন্ন করতে পারেনি। ছবিটিতে ইন্দ্রনাথ রায়ের চরিত্রে রূপদানের জন্য সত্যজিৎ ছবি বিশ্বাস-কে নির্বাচন করেন। এটিই ছিল ছবি বিশ্বাসের করা শেষ ছবি; এর কিছুদিন পরে এক সড়ক দুর্ঘটনায় তিনি মারা যান। এর ফলে সত্যজিৎ পরবর্তীকালে কিছু চরিত্র অঙ্কনে বাঁধার সম্মুখীন হতে হয়, কেননা তাঁর মনে হয়েছিল একমাত্র ছবি বিশ্বাসই সেসব চরিত্র রূপদান করার যোগ্য ব্যক্তি ছিলেন।


title: দ্য লীগ অফ এক্সট্রাঅর্ডিনারি জেন্টলম্যান

text: দ্য লীগ অফ এক্সট্রাঅর্ডিনারি জেন্টলমেন ২০০৩ সালে মুক্তিপ্রাপ্ত আমেরিকান সুপারহিরো চলচ্চিত্র যার চরিত্রগুলো নেওয়া হয়েছে অ্যালেন মুর লিখিত একই নামের কমিক বই থেকে। অ্যালেন মুর এর বই থেকে তৈরি অন্য চলচ্চিত্রগলো হল, ওয়াচম্যান, ভী ফর ভেনডেটা এবং ফ্রম হেল। এই চলচ্চিত্রটি ২০তম সেঞ্চুরি ফক্স কর্তৃক পরিবেশিত ও ১১ই জুলাই ২০০৩ সালে যুক্তরাষ্ট্রে মুক্তি পেয়েছিল। চলচ্চিত্রটি পরিচালনা করেন স্টিফেন নরিংটন এবং অভিনয় করেন শ্যান কনেরি, নাসিরুদ্দিন শাহ্, পিটা উইলসন, টনি কারেন, স্টুয়ার্ট টাউনসেন্ড, শ্যান ওয়েস্ট, জেসন ফ্লেমিং ও রিচার্ড রক্সবার্গ। চলচ্চিত্রটি বক্স অফিসে বিশ্বব্যাপী $১৭৯,২৬৫,২০৪ ডলার, ভাড়া থেকে $৪৮,৬৪০,০০০ ডলার ও ডিভিডি বিক্রি করে ২০০৩ সালে $৩৬,৪০০,০০ ডলার আয় করে।


title: সিলুরিয়ান

text: সিলুরিয়ান পাআথরের স্তর প্রথম আবিষ্কারের কৃতিত্ব ব্রিটিশ প্রত্নতাত্ত্বিক রডারিক মার্চিসনের। তিনি ১৮৩০ এর দশকের প্রথম দিকে দক্ষিণ ওয়েল্‌সে জীবাশ্মযুক্ত পলিঘটিত পাথরের স্তর নিয়ে পরীক্ষাকালীন এই আবিষ্কার করেন। তিনি এই স্তরের নামকরণ অরেন এক প্রাচীন স্থানীয় উপজাতি সিলুরেসদের নামানুসারে। এই সিদ্ধান্তের পিছনে অনুপ্রেরণা যুগিয়েছিলেন তাঁর বন্ধু অ্যাডাম সেজ্‌উইক, যিনি ইতোমধ্যে ওয়েল্‌স রাজ্যের লাতিন নাম "ক্যাম্ব্রিয়া" অনুসারে সিলুরিয়ানের পূর্ববর্তী একটি যুগের নামকরণ করেছিলেন ক্যাম্ব্রিয়ান। অতঃপর সিলুরিয়ান যুগের সাথে সিলুরেস উপজাতির কোনও গূঢ়তর সম্পর্ক নেই। ১৮৩৫ এ দুই বিজ্ঞানী একটি যুগ্ম গবেষণাপত্র প্রকাশ করেন। এর শিরোনাম ছিল "অন দ্য সিলুরিয়ান অ্যান্ড ক্যাম্ব্রিয়ান সিস্টেম্‌স, এক্সিবিটিং দ্য অর্ডার ইন হুইচ দ্য ওল্ডার সেডিমেন্টারি স্ট্রাটা সাকসিড ইচ আদার ইন ইংল্যান্ড অ্যান্ড ওয়েল্‌স"। এই গবেষণাপত্রটিকে আধুনিক ভূতাত্ত্বিক সময়রেখার ধারণার জনক বলা যেতে পারে। প্রাথমিক পর্যায়ে সিলুরিয়ান যুগের স্তরের যা বর্ণনা দেওয়া হয়েছিল, সেই অনুযায়ী এগোতে গিয়ে শীঘ্রই সারা ইউরোপে প্রাপ্ত নানা সিলুরিয়ান পাথরের স্তর সেজ্‌উইকের "ক্যাম্ব্রিয়ান" স্তরের সঙ্গে সমাপতিত হতে দেখা যায়। ফলে দুই বন্ধুর মধ্যে মন কষাকষির সৃষ্টি হয় ও বন্ধুত্বের ইতি ঘটে। অবশেষে বিতর্কিত স্তরগুলোকে অর্ডোভিশিয়ান নামক একটি নতুন পর্যায়ের অন্তর্ভুক্ত করে চার্লস ল্যাপওয়ার্থ বিতর্কের সমাধান করেন। প্রথম দিকে সিলুরিয়ানের একটি বিকল্প নাম ছিল "গটল্যান্ডিয়ান", বাল্টিক উপকূলবর্তী গটল্যান্ড থেকে প্রাপ্ত স্তরের নামানুসারে।


title: শ্রেণীবিন্যাসবিদ্যা (জীববিজ্ঞান)

text: শ্রেণীবিন্যাসবিদ্যায় উল্লেখযোগ্য অবদান রেখেছেন সুইডিস প্রকৃতিবিদ কার্ল লিনিয়াস (২৩ মে, ১৭০৭-১০ জানুয়ারি, ১৭৭৮)। ১৭৩৫ সালে উপসালা বিশ্ববিদ্যালয় থেকে চিকিৎসাশাস্ত্রে ডিগ্রি লাভের পর তিনি উক্ত বিশ্ববিদ্যালয়ের অ্যানাটমির অধ্যাপক নিযুক্ত হয়েছিলেন।বিভিন্ন ধরণের উদ্ভিদ, বিশেষ করে ফুল সংগ্রহ ও জীবের শ্রেণীবিন্যাসে তাঁর অত্যন্ত আগ্রহ ছিল। তিনিই সর্বপ্রথম জীবের পূর্ণ শ্রেণীবিন্যাসের এবং নামকরণের ভিত্তি প্রবর্তন করেন। অসংখ্য জীবনমুনার বৈশিষ্ট্য পর্যবেক্ষণ করে তিনি জীবজগৎকে দুটি ভাগে যথা উদ্ভিদজগৎ ও প্রাণীজগৎ হিসেবে ভাগ করেন। "Systema Naturae" গ্রন্থের দশম সংস্করণে (১৭৫৮) লিনিয়াস জীবের নামকরণের ক্ষেত্রে দ্বিপদ নামকরণ নীতি প্রবর্তন করেন এবং গণ ও প্রজাতির সংজ্ঞা দেন। উদ্ভিদ ও প্রাণীর আকৃতি, গঠন, ও বৈশিষ্ট্য পর্যবেক্ষণ করে তাদের নামকরণ করা হয়।


title: কার্ল লিনিয়াস

text:
সুইডিশ ক্যারোলাস লিনিয়াসই প্রথম জীবজগৎকে উদ্ভিদ ও প্রাণিকুলে শ্রেণীভাগ করেন। এই অর্থে তিনি হলেন জীবজগৎ শৃঙ্খলাবদ্ধ করার প্রথম প্রবক্তা।লিনিয়াস উদ্ভিদ ও প্রাণী প্রজাতিগুলোর নামকরণের নৈরাজ্য দূর করে দ্বিপদী নামকরণ চালু করেন। তাঁর প্রবর্তিত নামকরণের আগে বিভিন্ন প্রজাতির বৈজ্ঞানিক নাম ছিল অনেক দীর্ঘ। লিনিয়াস মানুষ প্রজাতির নাম রাখেন হোমো স্যাপিয়েন্স। লিনিয়াস ভিন্নার্থে এটি ব্যবহার করেছিলেন—হোমো স্যাপিয়েন্স হলো—হোমো ‘নসে তে ইপসাম’ অর্থাৎ ম্যান নো দাইসেলফ—আত্মানং বিধ্বি, মানুষ নিজেকে জানো। গভীরতর অর্থবহ এই অভিধা। আগেও মানুষ ছিল হোমো ইরেকটাস, হোমো হ্যাবিলিস, হোমো নিয়ানডারথেলেনসিস ইত্যাদি। তারা লোপ পেয়ে গেছে।
সাত হাজার ৭০০ প্রজাতির উদ্ভিদ ও চার হাজার ৪০০ প্রাণীর নামকরণ ছাড়াও তিনি স্পিসিস প্লান্টারাম (১৭৫৩), জেনেরা প্লান্টারাম (১৭৫৪) ও সিস্টেমা ন্যাচারই (১৭৫৮) বইয়ের লেখক। প্রথম দুটি উদ্ভিদ ও তৃতীয়টি প্রাণীর শ্রেণীবিন্যাস ও নামকরণবিষয়ক এবং আন্তর্জাতিকভাবে স্বীকৃত। আধুনিক বিবর্তন-প্রভাবিত নতুন নতুন শ্রেণীবিন্যাস পদ্ধতির দ্বারা লিনিয়াসের যৌন শ্রেণীবিন্যাস প্রতিস্থাপিত হলেও তাঁর নামকরণের নিয়ম এবং ক্রিয়াপদবর্জিত বর্ণনা পদ্ধতি আজও চালু আছে।


title: সেসিল ফ্র্যাংক পাওয়েল

text:
সেসিল ফ্র্যাংক পাওয়েল (ডিসেম্বর ৫, ১৯০৩ - আগস্ট ৯, ১৯৬৯) একজন ব্রিটিশ পদার্থবিজ্ঞানী যিনি ১৯৫০ সালে পদার্থবিজ্ঞানে নোবেল পুরস্কার লাভ করেন।
নিউক্লীয় পদ্ধতিসমূহ অধ্যয়ন করার জন্য বিশেষ ফটোগ্রাফিক পদ্ধতি উন্নয়নের জন্য তিনি এই পুরস্কার লাভ করেছিলেন। তার এই পদ্ধতির মাধ্যমেই পরবর্তীতে পাইওন নামক ভারী অতিআণবিক কণা আবিষ্কার করা সম্ভব হয়েছিল। ১৯৪৭ সালে তিনি যে গবেষণাপত্র প্রকাশ করেন তা প্রকাশের ক্ষেত্রে তার সহযোগী ছিলেন: Giuseppe Occhialini, এইচ মুইরহেড এবং ব্রাজিলীয় তরুণ পদার্থবিজ্ঞানী César Lattes। ১৯৩৫ সালে জাপানী পদার্থবিজ্ঞানী হিদেকি ইউকাওয়া নিউক্লীয় পদার্থবিজ্ঞান বিষয়ে যে তত্ত্ব দিয়েছিলেন তাতে এই কণা বিষয়ে ভবিষ্যদ্বাণী করা হয়েছিল। এই আবিষ্কারের মাধ্যমে তাই ইউকাওয়ার তত্ত্ব প্রমাণিত হয়। এছাড়া পাওয়েল ১৯৬৭ সালে লোমোনোসভ স্বর্ণ পদক লাভ করেন এবং ১৯৫৫ সালে রাসেল-আইনস্টাইন ঘোষণাপত্রের স্বাক্ষরকারীদের একজন ছিলেন।
তিনি শিক্ষা গ্রহণ করেছিলেন টনব্রিজের জাড স্কুল এবং কেমব্রিজের সিডনি সাসেক্স কলেজ থেকে। পাওয়েল ১৯২৭ সালে পদার্থবিজ্ঞানে ডক্টরেট ডিগ্রি অর্জন করেন।


title: সিনোজোয়িক

text: সিনোজোয়িক মহাযুগে ক্ষুদ্র, সরল এবং সাধারণ আকৃতির প্রাণী থেকে বিচিত্র ধরণের স্থলজ, সামুদ্রিক এবং উড়ন্ত স্তন্যপায়ী প্রাণী সৃষ্টি হয় বলে এই সময়কে স্তন্যপায়ী প্রাণীর যুগও বলা হয় যদিও প্রকৃতপক্ষে স্তন্যপায়ী প্রাণীর প্রজাতির থেকে প্রায় দ্বিগুণেরও বেশি সংখ্যায় পাখির প্রজাতি ছিল। সিনোজোয়িক মহাযুগকে তৃণভূমির যুগ, পরস্পর সহযোগী সপুষ্পক উদ্ভিদ ও কীটপতঙ্গের যুগ এবং পাখির যুগও বলা হয়ে থাকে। ঘাসও এই যুগে অনেক গুরুত্বপূর্ণ ভূমিকা পালন করেছে, পাখি ও স্তন্যপায়ী প্রাণীর খাদ্য যোগান দেওয়ার মাধ্যমে এদের বিবর্তনকে রূপায়ন করেছে। সিনোজোয়িক মহাযুগে একটি শ্রেণী খুব বৈচিত্র্যপূর্ণ রূপ ধারণ করেছিল এবং এটি হল সাপ। সিনোজোয়িক মহাযুগে উদ্ভুত হয়ে সাপের বিচিত্রতা তাৎপর্যপূর্ণভাবে ক্রমাগত বৃদ্ধি পেতে থাকে এবং এরফলে অনেক কলুব্রিডি সাপের সৃষ্টি হয় যাদের শিকারের উৎস হিসেবে বর্তমান তীক্ষ্ণ-দন্তযুক্ত প্রাণীদের বিবর্তন ঘটে।


title: ইয়ানোশ বলিয়ই

text: ইয়ানোশ বলিয়ই (হাঙ্গেরীয় ভাষায়: János Bolyai) (ডিসেম্বর ১৫, ১৮০২– জানুয়ারি ২৭, ১৮৬০) ছিলেন একজন হাঙ্গেরীয় গণিতবিদ, যিনি ১৮৩২ সালে প্রকাশিত এক রচনায় অ-ইউক্লিডীয় জ্যামিতি আবিষ্কারের কথা উল্লেখ করেন (যদিও ১৮২৩ সালে সম্ভবত প্রথম তিনি এটি আবিষ্কার করেছিলেন)। তাঁর কাজ লোবাচেভস্কি অপেক্ষা স্বতন্ত্র ছিল। তাঁর বাবা, যিনি নিজেও একজন প্রখ্যাত গণিতবিদ ছিলেন, ঐ একই সমস্যার উপর বহু বছর ধরে কাজ করেও কোন ফলাফল পাননি এবং ইয়ানোশকে এ ব্যাপারে সাবধান করে দিয়েছিলেন। তার পরেও একজন সামরিক অফিসার হিসাবে চাকুরি করার সময় ইয়ানোস সমস্যাটি নিয়ে কাজ করে যাচ্ছিলেন। পরবর্তীকালে যথাযথ স্বীকৃতির অনুপস্থিতিতে ইয়ানোশ উৎসাহ হারিয়ে ফেলেন।


title: এডিয়াকারান

text: অফিসিয়াল যুগ হিসেবে এডিয়াকারান যুগকে ২০০৪ সালে আন্তর্জাতিক ভূতাত্ত্বিক বিজ্ঞান সংস্থা (IUGS) স্বীকৃতি প্রদান করে এবং ১২০ বছরের মধ্যে এটাকে নতুন ভূতাত্ত্বিক যুগ হিসেবে ঘোষনা করে। যদিও এডিয়াকারা পর্বতের নামানুসারে এই যুগের নামকরণ করা হয়েছিল যেখানে ১৯৪৬ সালে ভূতত্ত্ববিদ রেগ স্প্রিগ সর্বপ্রথম এডিয়াকারা প্রাণীজগতের জীবাশ্ম আবিষ্কার করেছিলেন এবং এই স্ট্রাটোটাইপটি (type section) অবস্থিত ছিল দক্ষিণ অস্ট্রেলিয়ার ফ্লিণ্ডার পর্বতশ্রেণীর ইনোরামা প্রণালীতে যেটা ব্রাচিনা জর্জের অন্তর্গত এবং এর ভৌগোলিক অবস্থান ছিল ।


title: হাইপসিরোপাস

text: ১৮৭৮ সালে পুরাপ্রাণীতত্ত্ববিদ এডওয়ার্ড ড্রিঙ্কার কোপ কলোরাডোর গার্ডেন পার্কের যে খননস্থলটি বর্তমানে 'কোপ'স নিপল' বা "কোপের সূঁচ" নামে পরিচিত, সেখানকার "কোয়ারি ৩" থেকে "স্টেগোসরাইডি" গোত্রের একটি প্রাণীর অসম্পূর্ণ দেহাবশেষ আবিষ্কৃত হলে তার নাম দেন "হাইপসিরোপাস ডিসকারাস"। এর ঠিক আগের বছরই আবিষ্কৃত "স্টেগোসরাস আর্মাটাস"-এর সাথে এর যথেষ্ট মিল খুঁজে পাওয়া গেলে বিশেষজ্ঞরা সেইসময় থেকেই এই দুটিকে একই প্রজাতির প্রাণী হিসেবে গণ্য করতে শুরু করেন। এরপর ১৮৯১ সালে ওথনিয়েল চার্লস মার্শ "স্টেগোসরাস আনগুলেটাস"-এর যে আনুমানিক সম্পূর্ণ স্কেচ প্রকাশ করেন, ১৮৯৩ সালে রিচার্ড লাইডেকার সেটিকেই "হাইপসিরোপাস" নামে পুনরায় প্রকাশ করেন, ফলে দু'টি নামের সমার্থকতা বৃদ্ধি পায়।


title: সিনোজোয়িক

text: সিনোজোয়িক মহাযুগ অপরিচিত এবং পরিচিত উভয় প্রকার স্তন্যপায়ী প্রাণী দ্বারা পরিপূর্ণ ছিল এবং এদের মধ্যে ক্যালিকোথেরেস, ক্রেওডোন্টস, তিমি, প্রাইমেট, এনটেলোডোন্টস, বাঁকা দন্তযুক্ত বিড়াল, প্রস্তরীভূত হাতি ও ম্যামথ, তিন আঙ্গুলযুক্ত ঘোড়া, ইনড্রিকোথেরিয়ামের মত দানবীয় গণ্ডার, গণ্ডার-সদৃশ ব্রন্টোথেরেস, দক্ষিণ আফ্রিকার বিভিন্ন ধরণের অদ্ভুত স্তন্যপায়ী প্রাণী যথা- পাইরোথেরেসের মত কিছুটা হাতি-সদৃশ প্রাণী ও বোরহেয়ায়েনিস নামক কুকুর-সদৃশ দ্বিগর্ভ গোত্রীয় প্রাণী এবং অস্ট্রেলিয়ার ক্যাঙ্গারু অন্তর্ভুক্ত ছিল।


title: সিনোজোয়িক

text: সিনোজোয়িক মহাযুগ তিনটি যুগে বিভক্ত: প্যালিওজিন, নিওজিন এবং কোয়াটার্নারি এবং সাতটি উপযুগে বিভক্ত প্যালিওসিন, ইওসিন, অলিগোসিন, মায়োসিন, প্লাইওসিন, প্লেইস্টোসিন এবং হলোসিন। কোয়াটার্নারি যুগটি ২০০৯ সালের জুন মাসে আন্তর্জাতিক স্তরবিদ্যা কমিশন দ্বারা আনুষ্ঠানিকভাবে স্বীকৃত হয়, যা পূর্বে টারশিয়ারী যুগ নামে পরিচিত ছিল এবং ২০০৪ সালে সিনোজোয়িক মহাযুগকে এর পুর্ববর্তী মহাযুগ যেমন প্যালিওজোয়িক এবং মেসোজোয়িক মহাযুগে বিভক্ত করা প্রয়োজন পড়ার কারণে এটি আনুষ্ঠানিকভাবে বাতিল হয়ে যায়। সিনোজোয়িক মহাযুগের উপযুগগুলির সাধারণ ব্যবহার প্যালিওনটোলজিস্টদের (জীবাশ্মবিদ) অনেক তাৎপর্যপূর্ণ ঘটনার অপেক্ষাকৃত সঠিক বিন্যাস এবং শ্রেণী তৈরী করতে সাহায্য করে যা অপেক্ষাকৃত কম সময়ের মধ্যে সংঘটিত হয়েছিল। এই মহাযুগের তথ্যজ্ঞান অন্য যেকোন মহাযুগের চেয়ে তুলনামূলকভাবে বেশি কারণ এই সময় নব্য এবং অধিক সংরক্ষনশীল শিলা সৃষ্টি হয়েছিল।


title: বাংলাদেশে ইসলামী সন্ত্রাসবাদীদের আক্রমণ

text: পুলিশের তথ্য অনুসারে জানা গেছে, অঞ্জলী দেবীর সাথে পরিবারিক কিংবা প্রশাসনিক কোন বিরোধের তথ্য তারা পায়নি। তবে তাদের সামনে এসেছে বছরখানেক আগে নার্সিং কলেজে হিজাব পরার আন্দোলনের কথা। ওই আন্দোলনে থাকা ছাত্রীদের উসকানি দিয়েছিল শিবির। ছাত্রীদের একটি অংশ এবং কয়েকজন শিক্ষক হিজাব পড়ার আন্দোলনের বিরোধিতা করেছিল।


title: টিপাইমুখ বাঁধ

text:
আন্তর্জাতিক আইন অনুসারে কোন দেশ অভিন্ন নদীর উজানে কোন কাঠামো নির্মাণ করতে হলে অবশ্যই এর ভাটিতে বসবাসকারী জনপদের উপর বিরূপ প্রতিক্রিয়ার কথা ভাবতে বাধ্য। দূর্ভাগ্যজনকভাবে দীর্ঘ দিন পেরিয়ে যাওয়ার পরও ভারতের টিপাইমুখ বাঁধ নির্মাণের ফলে বাংলাদেশের সংশ্লিষ্ট অঞ্চলের উপর অবশ্যম্ভাবী বিরূপ প্রতিক্রিয়ার চিত্রটি কোন গবেষণায় স্পষ্টরূপে উঠে আসেনি। এরই মধ্যে বর্তমানে ভারত এই বাঁধ নির্মাণের সকল প্রস্তুতি সম্পন্ন করে এনেছে। নির্মাণ কাজ শুরু হবার পথে।
বাংলাদেশে উজান থেকে আসা পানির মোট ৭-৮% আসে ভারতের উত্তর-পূর্বাঞ্চলীয় অঞ্চলের বরাক নদী থেকে। মৎস্য সম্পদ আহরণ ও চাষাবাদের জন্য বৃহত্তর সিলেট অঞ্চলের লাখ মানুষ বরাক নদীর পানি প্রবাহের উপর নির্ভরশীল। পরিবেশবিদরা আশঙ্কা করছেন, এই বাঁধ নির্মাণের ফলে সুরমা, কুশিয়ারা ও মেঘনা অববাহিকার ২৭৫.৫ বর্গকি.মি. এলাকায় পরিবেশ বিপর্যয়সহ এই অঞ্চলের মানুষের জীবন-জীবিকা, অর্থনীতি, প্রাণীবৈচিত্র সবকিছুর উপর তাৎক্ষণিক ও দীর্ঘমেয়াদী কুফল দেখা দেবে। টিপাইমুখ ড্যাম পরিচালনার পূর্বে যখন রিজার্ভেয়রটি পূর্ণ করা হবে তখন স্বাভাবিকভাবে এর ভাটিতে পানিপ্রবাহ বিঘ্নিত হবে, যা ঐ অঞ্চলের স্বাভাবিক পরিবেশ ও ইকোসিস্টেমকে বাধাগ্রস্ত করবে।


title: হিজাব

text: হিজাব (, , or ; , or ) একটি নেকাব যা মাথা এবং বুক আবৃত করে থাকে, এবং যা নির্দিষ্টভাবে বয়ঃসন্ধি বয়স থেকে মুসলিম নারীদের কর্তৃক পরিহিত হয় তাদের পরিবারের বাহিরের প্রাপ্তবয়স্ক পুরুষের প্রত্যক্ষতা এড়াতে এবং কিছু ব্যাখ্যা অনুযায়ী, প্রাপ্তবয়স্ক অ-মুসলিম মহিলারাও এটি পরিধান করে থাকে। এছাড়াও যে কোন মুসলিম নারী কর্তৃক এটি পরিহিত হয় তাদের মাথা, মুখ বা শরীর আবৃত করতে যা শালীনতাবোধের নিশ্চিত মানদণ্ড মেনে চলে। হিজাব এছাড়াও সার্বজনীন স্থানে পুরুষদের থেকে নারীদের অসম্পৃক্ত কারার ক্ষেত্রে ব্যবহৃত হতে পারে, বা এটি সম্ভবত অধিবিদ্যামূলক ব্যাপ্তি অন্তর্ভুক্ত করে -- আল-হিজাব নির্দেশ করে "একটি নেকাব যা ঈশ্বরের কাছ থেকে পুরুষ বা বিশ্বকে পৃথক করে থাকে।


title: সাইবার অপরাধ

text: নানারকম সহজ আইনের দরূন সনাক্তকরণ থেকে বাচতে সাইবার অপরাধীরা উন্নয়নশীল দেশগুলো বেছে নিচ্ছে। এসব উন্নয়নশীল দেশ, যেমন ফিলিপাইনে, সাইবার অপরাধের আইনগুলো নামমাত্র হয়ে থাকে। এই দুর্বল আইন সাইবার অপরাধীদের আন্তর্জাতিক সীমানায় অলক্ষিত থাকার অনুমতি দেয়। এমনকি যখন পরিচয় প্রকাশ পায়, এই অপরাধীরা শাস্তি বা একটি দেশের কাছে হস্তান্তর হওয়া এড়াতে পারে, যেমন মার্কিন যুক্তরাষ্ট্রের মতো দেশ, যেখানে আইন বিকশিত হয়েছে ও যা প্রসিকিউশনের জন্য অনুমতি দেয়। কিছু ক্ষেত্রে এটি কঠিন প্রমাণিত হওয়ায় এফবিআইয়ের মতো এজেন্সিগুলো অপরাধী গ্রেফতার এড়িয়ে প্রবঞ্চনার আশ্রয় নেয়। উদাহরণস্বরূপ, দুই রাশিয়ান হ্যাকার কিছু সময়ের জন্য এফবিআইকে ফাঁকি দিচ্ছিল। এফবিআই একটি সিয়াটল, ওয়াশিংটন ভিত্তিক জাল কম্পিউটিং কোম্পানির ফাদ পাতে। তারা তাদের এই কোম্পানিতে কাজ প্রদানের মাধ্যমে দুই রাশিয়ান হ্যাকারকে মার্কিন যুক্তরাষ্ট্রে আকৃষ্ট করাতে সমর্থ হয়। সাক্ষাত্কার সমাপ্তির পরে, সন্দেহভাজনদের ভবনের বাইরে গ্রেপ্তার করা হয়। এমন চালাক কৌশল কখনও কখনও সাইবার অপরাধীদের ধরার একটা প্রয়োজনীয় ব্যবস্থা হতে পারে যখন দুর্বল আইন এটা অন্যথায় অসম্ভব করে তোলে।


title: দেশ অনুযায়ী ইসলামী আইন প্রয়োগ

text: কয়েকটি দেশ আছে যেখানে শরিয়তের আইনের বিরুদ্ধে পুরোপুরি নিষেধাজ্ঞা জারি করেছে, অথবা এটি কোনও কোনও ক্ষেত্রে সীমিত করা হয়েছে। কানডার ক্যুবেকে ২005 সালে, ক্যুবেকের ন্যাশনাল অ্যাসেম্বলি কর্তৃক সর্বসম্মতিক্রমে ভোট প্রদানের মাধ্যমে শরিয়ত নিষিদ্ধ করা হয়েছে, যখন কেবলমাত্র অন্টারিওর প্রদেশটির আইনের আওতায় আভ্যন্তরীণ আইনের বিরোধিতা করে। মার্কিন যুক্তরাষ্ট্রে, বিভিন্ন রাজ্যে শরিয়ত নিষিদ্ধ করা হয়েছে , এবং নথির কিছু পরিমাপের কিছু অংশ পাস করেছে যা "বিদেশী, আন্তর্জাতিক বা ধর্মীয় আইন বিবেচনা থেকে রাষ্ট্রের আদালত কতৃক নিষিদ্ধ। ২০১৪ সালের হিসাব মতে - আলাবামা, আরিজোনা, ক্যানসাস, লুইসিয়ানা, উত্তর ক্যারোলিনা, সাউথ ডাকোটা এবং টেনেসি এর অন্তর্ভুক্ত।


title: হিজাব

text: স্বাভাবিকভাবে, শালীনতাবোধ, গোপনতা এবং নৈতিকতার প্রতীক হিসেবে মুসলিম নারীদের কর্তৃক হিজাব পরিহিত হয়ে থাকে। ইসলাম এবং মুসলিম বিশ্বের বিশ্বকোষ অনুযায়ী, কোরআনে পুরুষ এবং নারী উভয়ের "চোখে পড়া, চালচলন, পোশাক এবং যৌনাঙ্গের" শালীনতাবোধে গুরত্ব দেয়। কোরআন মুসলিম নারীদের শালীনতাবোধের সাথে পোশাক পরিধান করতে এবং তাদের স্তনযুগল ও যৌনাঙ্গ আবৃত রাখতে নির্দেশনা দেয়। অধিকাংশ ইসলামি বৈধ পদ্ধতিসমূহ এই শালীনতার ধরন সঙ্গায়িত করতে গিয়ে জনসম্মুক্ষে মুখমণ্ডল এবং হাত বহির্ভূত বাকিসব অবৃত করে পোশাক পরিধান কারার নির্দেশ উল্লেখ রয়েছে। এই নির্দেশিকা (হাত, পা এবং মুখ ব্যতীত সমস্ত শরীর আবৃত রাখার জন্য), কোরআন প্রকাশের পর ফিকাহ এবং হাদিসের লেখায় পাওয়া যায় কিন্তু হিজাব এসেছ কোরানের আয়া থেকে।


title: দেশ অনুযায়ী ইসলামী আইন প্রয়োগ

text: শরিয়তে কিছু অপরাধ হুদুদ নামে পরিচিত, যার জন্য ইসলামে নির্দিষ্ট নির্দিষ্ট দণ্ড রয়েছে। উদাহরণস্বরূপ, কিছু ব্যাখ্যা অনুযায়ী, ব্যভিচারের শাস্তি দেওয়া হয় পাথর ছুড়ে, অবৈধ সম্পর্ক ও মদ্যপান এর শাস্তি কশাঘাত এবং চুরির শাস্তি অঙ্গচ্ছেদ। বেশিরভাগ ক্ষেত্রে মুসলিম দেশগুলো তাদের অপরাধমূলক বিচার ব্যবস্থায় হুদুদ শাস্তিবিধান গ্রহণ করেনি। কঠোর শাস্তির ধারাবাহিকতা অব্যাহত রয়েছে এবং বেশির ভাগ মুসলমান-সংখ্যাগরিষ্ঠ দেশ শরিয়তের বিভিন্ন দিক অবলম্বন করে থাকে, যদিও কিছু দেশে কেবল কিছু দিক গ্রহণ করতে পারে, অন্য কিছু দেশ সমগ্র শরিয়তের নীতিমালা প্রয়োগ করে। অঙ্গচ্ছেদ এর তুলনায় মারধরের মত শাস্তি বেশি দেখা যায়।


title: হিজড়া (দক্ষিণ এশিয়া)

text: পাকিস্তান ও বাংলাদেশে, হিজড়াগণ সরকার কর্তৃক আইনগতভাবে তৃতীয় লিঙ্গ হিসেবে স্বীকৃত, যারা সম্পূর্ণরূপে পুরুষ বা নারী কোনটাই নয়। ভারতেও, রূপান্তরিত লিঙ্গের ব্যক্তিবর্গকে তৃতীয় লিঙ্গের স্বীকৃতি দেয়া হয়েছে সমাজ কর্তৃক পরিত্যাজ্য হওয়া সত্ত্বেও তাদের অধিকারকে আইনগতভাবে সুরক্ষিত করা হয়েছে। সমাজকর্মী ও রূপান্তরিত লিঙ্গের সম্প্রদায়ের সদস্যরা তাদেরকে সাধারণত "খাওয়াজা সিরা" () নামে চিহ্নিত করে এবং এসকল ব্যক্তিবর্গকে রূপান্তরকামী ব্যক্তি, রূপান্তরিত লিঙ্গের ব্যক্তি ("খুসরা"), ক্রস-ড্রেসার বা আন্তঃলিঙ্গীয় পোশাকধারী ("জেনানা") বা খোঁজা ("নরবান") বলে ডেকে থাকে।


title: বাংলাদেশে ইসলামী সন্ত্রাসবাদীদের আক্রমণ

text:
হিজাব পড়ার ঘটনাকে কেন্দ্র করে সৃষ্ট পরিস্থিতির পর সেবা পরিদপ্তরের পরিচালক বরাবরে ২০১২ সালে একটি চিঠিও পাঠান নার্সিং কলেজের শিক্ষকরা। নিজেদের আতংকের কথা জানিয়ে অঞ্জলী দেবীসহ ১০ জন শিক্ষক স্বাক্ষরিত সেই চিঠিতে বলা হয়েছে, ২০১২ সালের ৬ জুনের পর থেকে কিছু সংখ্যক মুসলিম ছাত্রীরা ড্রেসের সাথে হিজাব পরিধান করছিল। ড্রেস কোড অনুযায়ী হিজাব পড়তে নিষেধ করায় ছাত্রীরা বিক্ষোভ, মানববন্ধন, শিক্ষক এবং ফেসবুক ও ইন্টারনেটসহ বিভিন্নভাবে তথ্য সরবরাহ করে বিশৃঙ্খল পরিস্থিতির সৃষ্টি করে। একপর্যায়ে হাসপাতালের পরিচালকসহ স্বাচিপ নেতা ও ডিন নেতৃবৃন্দ, ফৌজদারহাট নার্সিং কলেজের শিক্ষক, চট্টগ্রাম নার্সিং কলেজের শিক্ষক, সেবা তত্ত্ববধায়ক এবং সকল বর্ষের মুসলিম ছাত্রীদের উপস্থিতিতে বিষয়টি নিষ্পত্তি হয়। কিন্তু ২০১২ সনের ১৪ জুলাই মো. রেজা নামের এক ব্যক্তি শিক্ষিকা অঞ্জলী দেবীকে একটি উকিল নোটিশ পাঠিয়েছেন। যদিও বা বিষয়টি ছিল সম্পূর্ণ অফিসিয়াল। বর্তমানে তা সম্পূর্ণ সাম্প্রদায়িকের দিকে প্রবাহিত করা হচ্ছে। যা আমাদেরকে ভাবিয়ে তুলছে।
চিঠিতে আরো বলা হয়েছে, চট্টগ্রাম মেডিকেল কলেজ হাসপাতালের পরিচালকের পরামর্শে অধ্যক্ষসহ আমার প্রত্যেক ব্যাচের ছাত্রীদের একটি প্রতিবেদন প্রচার মাধ্যমকে দেয়ার কথা বলা হয়। কিন্তু ছাত্রীরা কোন প্রতিবেদন দেয়নি। এতে বুঝা যায় কোন বিশেষ মহল নার্সিং কলেজের ছাত্রীদের নিয়ন্ত্রণ করছে, যার কারণে তারা তাদের সিদ্ধান্তে অটল। বিষয়টি জটিল আকার ধারণ করছে এবং ভবিষ্যতে এটি হুমকি স্বরূপ। সাম্প্রদায়িকতার যে বীজ বপন হয়েছে তা শুরুতে সমাধান না করলে ভবিষ্যতে সবাইকে এর মাশুল দিতে হবে ।সেবা পরিদপ্তরে চিঠি দেয়ার পর ২০১২ সালের ১৮ জুলাই নিজেদের হয়রানি করছে দাবি করে হিন্দু বৌদ্ধ খ্রিষ্টান পরিষদের কাছেও একটি চিঠি দিয়েছিলেন অঞ্জলী দেবীসহ নার্সিং কলেজের আটজন হিন্দু শিক্ষিকা। তবে নার্সিং কলেজের শিক্ষকরা কেনই বা নিজেদের নিরাপত্তার দাবি জানিয়ে উর্ধ্বতন কর্মকর্তার কাছে চিঠি দিয়েছিলো সেই ব্যাপারে মুখ খোলেনি।


title: ক্রীড়ায় মুসলমান নারী

text: বাস্কেটবলের আন্তর্জাতিক পরিচালনা পর্ষদ ফিবা, অন্যান্য অনেক ক্রীড়া সংস্থার থেকে আলাদা, যে হিজাবের উপর সম্পূর্ণ নিষেধাজ্ঞা বজায় রাখে। রেগুলেশনে পাচঁ ইঞ্চির বেশি পাগড়ি ব্যবহার নিষিদ্ধ, যাতে অংশগ্রহণকারী হিজাব পরিহিত নারীরা অন্তভুর্ক্ত নয়। এনসিএএ খেলোয়াড় ইন্দিরা কালজো এবং বিলকিস আব্দুল কাদিরের নেতৃত্বে একটি সামাজিক আন্দোলনের ফলে, সম্প্রতি এ নীতি সামাজিক যোগাযোগ মাধ্যমগুলোতে শত শত হাজার হাজার ব্যক্তির পূনর্বিবেচনার আহবান পেয়েছে। ফেলো খেলোয়াড় এজডিহার আব্দুলমুলা, আসমা আলবাদাবি, কি কে রাফিউ, রাইসা আরিবাতুল, রাবিয়া পাশা, মারভে সাপ্সি ও মনোহারি বেরহানর এ নিষেধাজ্ঞার আবেদন বাতিলের কথা বলেছিলেন। কালজো ও আব্দুল কাদির উভয়েই উচ্চ বিদ্যালয় ও কলেজ বাস্কেটবলে যথেষ্ট সাফল্য অর্জন করেছিল। আব্দুল কাদির ম্যাসাচুয়েসটস গাটোরেড ২০০৯ বর্ষসেরা খেলোয়াড় ছিল, উচ্চ বিদ্যালয় সময়ে তার ৩০০০ বেশি স্কোর ছিল (রাজ্যের ছেলে মেয়ে উভয় রেকর্ডের জন্য) এবং মেমফিস বিশ্ববিদ্যালয়ে পড়াকালীন সময়ে সি-ইউএসএ অল অ্যাকাডেমিক দলে তার নাম ছিল। কালজো জুকো অল আমেরিকান খেলোয়াড় ছিল, যে শুধুমাত্র সে ২০ এর পর দেরীতে হিজাব পড়া শুরু করেছিল। উভয় নারী শুধুমাত্র তাদের ধর্ম বিশ্বাসের ফলে পেশাদার বাস্কেটবলে ক্যারিয়ার গড়তে সফল হননি।


title: হ্যারি পটার

text: জে.কে. রাউলিং এবং হ্যারি পটার সিরিজ "ফিলোসফার্স স্টোন" প্রকাশের পর থেকে অনেক পুরস্কার পেয়েছে। এর মধ্যে উল্লেখযোগ্য হচ্ছে চারটি "হুইটেকার প্লাটিনাম বুক এওয়ার্ডস" (সবগুলো ২০০১ সালে), তিনটি নেসলে স্মার্টিস বুক প্রাইজ (১৯৯৭-১৯৯৯), দুটি স্কটিশ আর্টস কাউন্সিল বুক এওয়ার্ডস (১৯৯৯ ও ২০০১), উদ্বোধনী হুইটব্রেড বর্ষসেরা শিশুতোষ গ্রন্থ পুরস্কার, (১৯৯৯), ডব্লিউ এইচ স্মিথ বর্ষসেরা বই (২০০৬)। ২০০০ সালে হ্যারি পটার অ্যান্ড দ্য প্রিজনার অব আজকাবান শ্রেষ্ঠ উপন্যাস বিভাগে হিউগো পুরস্কারের জন্য মনীত হয় কিন্তু পায়নি। তবে ২০০১ সালে হ্যারি পটার অ্যান্ড দ্য গবলেট অব ফায়ার বইটি উক্ত পুরস্কার ছিনিয়ে নেয়। অন্যান্য সম্মাননার মধ্যে রয়েছে কার্নেগি মেডেলের জন্য ১৯৯৭ সালে মনোনয়ন, ১৯৯৮ সালে "গার্ডিয়ান চিলড্রেন'স এওয়ার্ড" পুরস্কারের সংক্ষিপ্ত তালিকায় স্থান, বিভিন্ন স্থানে স্মরনীয় বইয়ের তালিকায় স্থান, আমেরিকান লাইব্রেরি এসোসিয়েশন, নিউ ইয়র্ক টাইমস, শিকাগো পাবলিক লাইব্রেরী ও পাবলিশার্স উইকলি প্রভৃতিতে সম্পাদকের পছন্ধ এবং প্রস্তাবিত শ্রেষ্ঠ বই তালিকায় অবস্থান।


title: দাদাসাহেব ফালকে পুরস্কার

text:
১৭তম জাতীয় চলচ্চিত্র পুরস্কার সমারোহে চলচ্চিত্র অভিনেত্রী দেবিকা রাণীকে প্রথম দাদাসাহেব ফালকে পুরস্কার প্রদান করা হয়। এই পুরস্কারের ইতিহাসে অভিনেতা পৃথ্বীরাজ কপূর একমাত্র মরণোত্তর পুরস্কার প্রাপক ছিলেন। তাঁর পুত্র রাজ কপূর ১৯৭১ খ্রিস্টাব্দে ১৯তম জাতীয় চলচ্চিত্র পুরস্কার সমারোহে পিতার হয়ে পুরস্কার গ্রহণ করেন ও ১৯৮৭ খ্রিস্টাব্দে ৩৫তম জাতীয় চলচ্চিত্র পুরস্কার সমারোহে
নিজেও এই পুরস্কার লাভ করেন। বোম্মিরেড্ডি নরসিংহ রেড্ডি (১৯৭৪) ও বোম্মিরেড্ডি নাগি রেড্ডি (১৯৮৬); রাজ কপূর (১৯৮৭) ও শশী কপূর (২০১৪); এবং বলদেব রাজ চোপড়া (১৯৯৮) ও যশ চোপড়া (২০০১) এই তিন জোড়া ভাই ও লতা মঙ্গেশকর (১৯৮৯) ও আশা ভোঁসলে (২০০০) এই দুই বোন এই পুরস্কার লাভ করেন।


title: মেরিল স্ট্রিপ

text: মেরিল স্ট্রিপ এ পর্যন্ত ২১ বার "একাডেমী পুরস্কারের" জন্য মনোনীত হয়েছেন; তন্মধ্যে বিজয়ী হয়েছেন ৩ বার। "গোল্ডেন গ্লোব পুরস্কারে" মনোনীত হয়েছে ৩২ বার; বিজয়ী হয়েছেন ৮ বার। উভয়ক্ষেত্রেই তিনি যে-কোন অভিনেত্রীর চেয়ে সবচেয়ে বেশী মনোনয়ন কিংবা পুরস্কার প্রাপ্তির দিক দিয়ে এগিয়ে আছেন। এছাড়াও, দুইবার এমি পুরস্কার, দুইবার স্ক্রিন অ্যাক্টরস গিল্ড পুরস্কার, একবার কান চলচ্চিত্র উৎসব পুরস্কার, পাঁচবার নিউইয়র্ক ফিল্ম ক্রিটিকস সার্কেল পুরস্কার, পাঁচবার গ্র্যামি পুরস্কারের জন্য মনোনয়ন, দুইবার বাফটা পুরস্কার, একবার অস্ট্রেলিয়ান ফিল্ম ইনস্টিটিউট পুরস্কার এবং একবার টনি পুরস্কারের জন্য মনোনীত হয়েছিলেন। ২০০৪ সালে "এএফআই আজীবন সম্মাননা পুরস্কারেও" ভূষিত হয়েছেন তিনি।


title: রাসীপুরম কৃষ্ণস্বামী লক্ষ্মণ

text:
ভারত সরকার লক্ষ্মণকে ১৯৭৩ খ্রিস্টাব্দে পদ্মভূষণ ও ২০০৫ খ্রিস্টাব্দে পদ্মবিভূষণ সম্মানে ভূষিত করে। ১৯৮৪ খ্রিস্টাব্দে সাংবাদিকতা, সাহিত্য এবং যোগাযোগে উদ্ভাবনী কলা বিভাগে তাঁকে রামোন ম্যাগসেসে পুরস্কার পুরস্কারে ভূষিত করা হয়।
২০০৮ খ্রিস্টাব্দে সিএনএন আইবিএন টিভি১৮ এর তরফ থেকে তাঁকে সাংবাদিকতায় লাইফটাইম অ্যাচিভমেন্ট পুরস্কার প্রদান করা হয়। ২০১২ খ্রিস্টাব্দে আর্ট অ্যান্ড মিউজিক ফাইন্ডেশনের তরফ থেকে তাঁকে পুণে পণ্ডিত পুরস্কার প্রদান করা হয়। ২০০৪ খ্রিস্টাব্দে মহীশূর বিশ্ববিদ্যালয় তাঁকে সাম্মানিক ডক্টরেট উপাধি প্রদান করে। পুনের সিম্বায়োসিস ইন্টারন্যাশনাল ইউনিভার্সিটিতে তাঁর নামাঙ্কিত একটি চেয়ারের সৃষ্টি করা হয়েছে।


title: দিলীপ কুমার

text: ভারত সরকার ১৯৯১ সালে তাকে পদ্মভূষণ পুরস্কারে পদক দিয়ে সম্মানিত করেন এবং ১৯৯৪ সালে ভারতীয় চলচ্চিত্রের প্রতি তার অবদানসমূহের জন্য দাদাসাহেব ফালকে পুরস্কার পদকে ভূষিত করেন এবং রাজ্যসভায় তাকে একটি নির্দিষ্ট সময়ের জন্য ভারতীয় পার্লামেন্টের উচ্চকক্ষের সদস্য মনোনীত করা হয়। তিনি ১৯৫৪ সালে ফিল্মফেয়ার শ্রেষ্ঠ অভিনেতার পুরস্কার প্রথম পদক গ্রহণ করা ব্যক্তি এবং এখনও পর্যন্ত সবচেয়ে বেশিবার ফিল্মফেয়ার পুরস্কার পাওয়ার ইতিহাস তার ঝুলিতে যিনি এখনও পর্যন্ত মোট আটটি বিভাগে পুরষ্কার জিতেছেন। সমালোচকরা হিন্দি চলচ্চিত্রের ইতিহাসে সর্বকালের সর্বশ্রেষ্ঠ অভিনেতা হিসেবে তাকে প্রশংসিত করেন। একটি ব্লগ পোস্টে অমিতাভ বচ্চন সর্বকালের সর্বশ্রেষ্ঠ অভিনেতা হিসেবে দিলীপ কুমারকে বেছে নিয়ে বিবৃতি প্রদান করেন।


title: ভারতরত্ন

text: এছাড়াও বিভিন্ন ব্যক্তির পুরস্কার প্রাপ্তির বিষয় সমালোচনার মুখোমুখি হতে হয়েছিল। প্রধানমন্ত্রী জওহরলাল নেহ্‌রু ও ইন্দিরা গান্ধী যথাক্রমে ১৯৫৫ এবং ১৯৭১ সালে মনোনীত হওয়ায় সমালোচিত হয়েছেন। কে কামারাজ (১৯৭৬) এবং এম জি রামচন্দ্রনের (১৯৮৮) মরণোত্তর পুরস্কার অর্জন আসন্ন বিধানসভা নির্বাচনে প্রচারণার লক্ষ্যে হয়েছে বলে বিবেচনা করা হয়েছিল। বল্লভভাই পটেল (১৯৯১) ও মদনমোহন মালব্যের (২০১৫) মরণোত্তর পুরস্কার অর্জনও সমালোচিত হয়েছিল।


title: চার্লি চ্যাপলিন

text: ১৯৭২ সালে একাডেমি অব মোশন পিকচার আর্টস অ্যান্ড সায়েন্সেস চ্যাপলিনকে সম্মানসূচক পুরস্কারে ভূষিত করে। রবিনসন এই বিষয়টিকে যুক্তরাষ্ট্র "সংশোধন করতে চেয়েছিল" বলে উল্লেখ করেন। চ্যাপলিন প্রথমে এই পুরস্কার গ্রহণের ব্যাপারে দ্বিধা-দ্বন্দ্বে ভুগছিলেন, কিন্তু পরে প্রায় ২০ বছর পর মার্কিন যুক্তরাষ্ট্রে ফেরার সিদ্ধান্ত নেন। তাঁর এই প্রত্যাবর্তন সংবাদ মাধ্যমে ব্যাপক আলোড়ন সৃষ্টি করে। ৪৪তম একাডেমি পুরস্কার আয়োজনে তাঁকে ১২ মিনিট দাঁড়িয়ে সম্মান জানানো হয়, যা একাডেমি পুরস্কারের ইতিহাসে এখন পর্যন্ত দীর্ঘতম সময় সম্মাননা প্রদর্শন। চ্যাপলিন আবেগতাড়িত হয়ে পড়েন এবং "এই শতাব্দীর চলচ্চিত্র নির্মাণকে শৈল্পিক রূপে নিয়ে আসার পিছনে অপরিমেয় প্রভাবের জন্য" এই পুরস্কার গ্রহণ করেন।


title: এশিয়ান পেইন্টস শারদ সম্মান

text:
প্রদানের বছর (১৯৯৪ – বর্তমান)
১৯৯৪ সালে এই পুরস্কার চালু হয় মূলত অখ্যাত পূজামণ্ডপগুলিকে সুপরিচিত করে তোলার উদ্দেশ্যে। অনেক অখ্যাত পূজাই এই পুরস্কার পেয়ে কলকাতাবাসীর কাছে পরিচিত নাম হয়ে উঠেছে। এগুলির মধ্যে উল্লেখযোগ্য হল বড়িশা সহযাত্রী, করবাগান, শিবমন্দির সার্বজনীন ইত্যাদি। লেকটাউন নেতাজি স্পোর্টিং ক্লাব একটি পার্বত্য গ্রামের আদলে মণ্ডপ তৈরি করে ২০০৩ সালে এই পুরস্কার লাভ করেছিল। তবে দেখা গেছে, পূর্ববর্তী বছরেই পরিচিতি অর্জন করেছে, এমন পূজামণ্ডপও এই সম্মানে ভূষিত হয়েছে। তবে যে পূজা একবার এই বিভাগে পুরস্কৃত হয়, সেটি পরে আর এই বিভাগে মনোনয়ন পায় না।


title: সিলভিয়া প্ল্যাথ

text: প্ল্যাথ তার প্রকাশিত "দ্য কলোসাস এ্যান্ড আদার পোয়েট্রি" এবং "এরিয়েল" কাব্যসংকলনে স্বীকারোক্তিমুলক কাব্য ধারা চর্চার কারনে বিশেষভাবে আলোচিত। তিনি ১৯৮২ সালে "দ্য কলেক্টেড পোয়েম" এর জন্য কবিতায় মরণোত্তর পুলিৎজার পুরস্কার জিতেছেন। এছাড়া মৃত্যুর অল্প কিছুদিন আগে "দ্য বেল জার" নামে প্ল্যাথের একটি আধা-আত্মজীবনীমূলক উপন্যাস প্রকাশিত হয়েছিল।


title: আর্তুরো মার্কুয়েজ

text: মার্কুয়েজ বেশকিছু মর্যাদাকর পুরস্কার ও সম্মাননা লাভ করেছেন। ১৪ ডিসেম্বর, ২০০৯ তারিখে রাষ্ট্রপতি ফেলিপ কালডেরনের কাছ থেকে মেক্সিকোর জাতীয় কলা ও বিজ্ঞান পুরস্কার প্রিমিও ন্যাশিওনাল দে আর্টেস ওয়াই সায়েনসিয়াস লাভ করেন। এর পূর্বে ফেব্রুয়ারি, ২০০৬ সালে প্রথম সঙ্গীতজ্ঞ হিসেবে ‘লা মেডালা দে অরো দে বেলাস আর্তেস দে মেক্সিকো’ (মেক্সিকোর ফাইন আর্টসে স্বর্ণপদক) লাভ করে ইতিহাস গড়েন। এ পুরস্কারটি মেক্সিকোর অন্যতম সর্বাপেক্ষা মূল্যবান পুরস্কার হিসেবে ফাইন আর্টসে পুরো কর্মজীবনে অসামান্য অবদানের স্বীকৃতিস্বরূপ প্রদান করা হয়ে থাকে। অন্যান্য উল্লেখযোগ্য পুরস্কারের মধ্যে রয়েছে অস্ট্রীয় দূতাবাস কর্তৃক মেডালা মোজার্ট, মেডালা ড. আলফন্সো অর্টিজ তিরাডো, ক্যালিফোর্নিয়া আর্টস ইনস্টিটিউটের ডিস্টিংগুইজড এলামনাস পুরস্কার, ইউনিয়ন দে ক্রনিস্তাস দে মিউজিকা ওয়াই দে টিট্রো। ২০০০ সালে বার্লিনে জার্মান জনগণ এ সুরকারের সম্মানে একটি কনসার্টের আয়োজন করে।


title: ইছামতি নদী (ঢাকা বিভাগ)

text: ইছামতি নদীটি মানিকগঞ্জ জেলার দৌলতপুর উপজেলার বাঘুটিয়া ইউনিয়নে প্রবহমান যমুনা নদী হতে উৎপত্তি লাভ করেছে। অতঃপর এই নদীর জলধারা ঢাকা জেলার নবাবগঞ্জ উপজেলার মধ্য দিয়ে মুন্সিগঞ্জ জেলার লৌহজং উপজেলার লোহাজং টেওটিয়া ইউনিয়ন পর্যন্ত প্রবাহিত হয়ে পদ্মা নদীতে নিপতিত হয়েছে। বারোমাসি প্রকৃতির এই নদীতে সারাবছর জলপ্রবাহ থাকে। তবে বর্ষাকালে নদীটিতে স্বাভাবিকের চেয়ে জলের প্রবাহ বৃদ্ধি পায়। পলির প্রভাবে নদীর তলদেশ ক্রমশ ভরাট হয়ে যাচ্ছে, এর প্রশস্ততা সংকুচিত হচ্ছে এবং পানির প্রবাহ হ্রাস পাচ্ছে।


title: মাদারগাঙ নদী

text: মাদারগাঙ নদীটি সাতক্ষীরা জেলার কালীগঞ্জ উপজেলার বড় সিমলা ইউনিয়ন এলাকায় প্রবহমান কাকশিয়ালী নদী হতে উৎপত্তি লাভ করেছে। অতঃপর এই নদীর জলধারা মাধুরেশপুর, রতনপুর, নূরনগর ও কাইখালীর মধ্য দিয়ে প্রবাহিত হয়ে একই জেলার শ্যামনগর উপজেলার সাতক্ষীরা রেঞ্জ ইউনিয়ন পর্যন্ত প্রবাহিত হয়ে কালিন্দী নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। এ নদীতে সারাবছর পানিপ্রবাহ পরিদৃষ্ট হয় এবং এর বুকে ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।


title: মিরগী নদী

text: মিরগী নদীটি শেরপুর জেলার শ্রীবরদী উপজেলার টানাটিহাটি ইউনিয়ন এলাকার মিরগী বিল হতে উৎপত্তি লাভ করেছে। অতঃপর এই নদীর জলধারা শেরপুর সদর উপজেলার মধ্য দিয়ে প্রবাহিত হয়ে একই জেলার নকলা উপজেলার চর আস্তাঘর ইউনিয়ন পর্যন্ত প্রবাহিত হয়ে পুরাতন ব্রহ্মপুত্র নদীতে নিপতিত হয়েছে। নদীটি স্থানীয়ভাবে উজানে মিরগী, এরপর খড়িকাটা খাল, তেনাছেঁড়া খাল এবং ভাটিতে আবার মিরগী নামে পরিচিত। উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহনা থাকলেও ভাটিতে সারাবছরই পানিপ্রবাহ পরিদৃষ্ট হয়।


title: বেগবতী নদী

text: বেগবতী নদীটি ঝিনাইদহ জেলার ঝিনাইদহ সদর উপজেলার কুমড়াবাড়ি ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা কবাই, হানুয়া, আঙ্গারিয়া, মুরাদিয়া ইউনুয়ন অতিক্রম করে মাগুরা জেলার মাগুরা সদর উপজেলার রাঘবদাইর ইউনিয়ন পর্যন্ত প্রবাহিত হয়ে ফটকি নদীতে নিপতিত হয়েছে। মৌসুমি প্রকৃতির এই নদীতে শুকনো মৌসুমে পানির তেমন প্রবাহ থাকে না। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি সীমিত পরিসরে জোয়ার ভাটার প্রভাবে প্রভাবিত।


title: ইছামতি নদী (বগুড়া-সিরাজগঞ্জ)

text: ইছামতি নদীটি বগুড়া জেলার সারিয়াকান্দি উপজেলার ভেলাবাড়ি ইউনিয়নে প্রবহমান বাঙালি নদী হতে উৎপত্তি লাভ করেছে। অতঃপর এই নদীর জলধারা সিরাজগঞ্জ জেলার রায়গঞ্জ উপজেলার নলকা ইউনিয়ন পর্যন্ত প্রবাহিত হয়ে বাঙালি নদীতেই নিপতিত হয়েছে। এই নদীটি বাঙালি নদীর প্রায় সমান্তরালে উত্তর-দক্ষিণ দিকে প্রবাহিত হয়েছে। উৎসস্থান পলি পড়ে ভরাট হয়ে যাওয়ায় শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। সেসময় নদীটিতে বন্যা দেখা যায়।


title: ইছামতি নদী (বগুড়া)

text: ইছামতি নদীটি বগুড়া জেলার বগুড়া সদর উপজেলার লাহিড়ীপাড়া ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা একই জেলার গাবতলী উপজেলার বালিয়াদিঘী ইউনিয়ন পর্যন্ত প্রবাহিত হয়ে বাঙালি নদীতে নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে সেচের মাধ্যমে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায়। ভাঙনের কারণে নদী যেমন প্রশস্ত হচ্ছে, তেমনি পলির প্রভাবে নদীর তলদেশ ভরাট হয়ে যাচ্ছে। শুধু বর্ষা মৌসুমে এ নদীতে সীমিত পরিসরে নৌযান চলাচল করে।


title: ইছামতি নদী (দিনাজপুর)

text: ইছামতি নদীটি দিনাজপুর জেলার খানসামা উপজেলার আঙ্গরপাড়া ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা খানসামা উপজেলা পেরিয়ে চিরিরবন্দর উপজেলার আব্দুলপুর ইউনিয়ন অবধি প্রবাহিত হয়ে ছোট যমুনা নদী নদীতে নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায় এবং সীমিত পরিসরে বন্যার পানি প্রবাহিত হয়। নদীটির কোথাও ভাঙনপ্রবণতা পরিলক্ষিত হয় না।


title: গোমুখী

text: গঙ্গোত্রী হিমবাহের মুখ যা গোমুখ নামে পরিচিত যেখান থেকে ভাগীরথী নদীর উতপত্তি. এটা গঙ্গা নদীর প্রাথমিক উতসস্থলও. ভারতের উত্তরাখণ্ড রাজ্যের উত্তরকাশী জেলায় 13,200 ফুট উচ্চতায় এর অবস্থান. এটি আয়তনের দিক থেকে হিমালয়ের বৃহত্তম অংশ যা 27 ঘনকিলোমিটার জুডে অবস্থান করছে. এটি হিন্দুদের একটি জনপ্রিয় তীর্থস্থান পাশাপাশি ভাবে গঙ্গোত্রী একটি ভীষন সুন্দর ট্রেকরূট. 2013 সালে উত্তরাখন্ডে প্রচন্ড প্রাকৃতিক বিপর্যয়ের জন্য গোমুখের সামনের দিকের একটা বড অংশ ভেঙে যায় ও নষ্ট হয়ে যায়. এর অবস্থান গঙ্গোত্রী হিমবাহের শেষ প্রান্তে। ১৩,২০০ ফুট উচ্চতার এই স্থান থেকে গঙ্গা নদীর উৎপত্তি হয়েছে। একে নদী ও বাঁধও বলা হয়।


title: জলঙ্গী নদী

text: জলঙ্গী নদী মুর্শিদাবাদ জেলায় চর মধবোনার কাছে পদ্মা নদী থেকে উৎপত্তি লাভ করেছে। উৎস স্থল থেকে দক্ষিণে নদীটি প্রবাহিত হয়েছে। প্রবাহ পথে নদীটি ইসলামপুর, ডোমকল, তেহট্ট, পলাশীপাড়া, চাপড়া অতিক্রম করে কৃষ্ণনগরের কাছে এসে পশ্চিম দিকে বাঁক নিয়েছে। এর পর নদীটি পশ্চিমমুখী হয়ে মায়াপুরের কাছে সাহেবগঞ্জে গঙ্গা বা ভাগীরথী নদীর সঙ্গে মিলিত হয়েছে। এই প্রবাহ পথের মোট দৈর্ঘ্য ২২০ কিলোমিটার। নদীটির প্রবাহ পথে প্রচুর নদী বাঁক ও অশ্বক্ষুরাকৃতি হ্রদ দেখা যায়। ভৈরব নদী এই নদীর সঙ্গে যুক্ত হয়েছে এবং এই নদীটিই জলঙ্গী নদীর বেশির ভাগ জলের যোগান দেয়। বর্ষার মরশুম ছাড়া গ্রীষ্মের মরশুমে নদীটির জল অস্বাভাবিকভাবে কমে যায়।


title: মরিচ্চাপ-লবঙ্গবতী নদী

text: মরিচ্চাপ-লবঙ্গবতী নদীটি সাতক্ষীরা জেলার সাতক্ষীরা সদর উপজেলার ভোমরা ইউনিয়ন এলাকায় প্রবহমান ইছামতি-কালিন্দী নদী হতে উৎপত্তি লাভ করেছে। অতঃপর এই নদীর জলধারা একই জেলার সাতক্ষীরা সদর উপজেলা এবং দেবহাটা উপজেলার সীমান্ত ঘেঁষে আশাশুনি উপজেলার বুদ্ধহাটা ইউনিয়ন পর্যন্ত প্রবাহিত হয়ে খোলপেটুয়া নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। সমুদ্র উপকূলীয় অঞ্চল দিয়ে প্রবাহিত হওয়ায় নদীটি জোয়ার ভাটার প্রভাবে প্রভাবিত। মানিকখালি নামক স্থানে এটি বেতনা নদীর সাথে মিলিত হয়ে খোলপেটুয়া নদী নাম ধারণ করেছে। মরিচ্চাপ নদীর সংগে প্রাণসায়র খালের সংযোগ রয়েছে।


title: তোপসে

text: তোপসে বিখ্যাত বাঙালি চলচ্চিত্র পরিচালক এবং ঔপন্যাসিক সত্যজিৎ রায়ের কাল্পনিক চরিত্র গোয়েন্দা ফেলুদার খুড়তুতো ভাই ও সহকারী । ফেলুদার সব গল্প এবং উপন্যাস তোপসের জবানবন্দিতে লেখা হয়েছে । তোপসের ভাল নাম তপেশরঞ্জন মিত্র । তোপসে চরিত্রটি তে মূলত শার্লক হোমসেররহস্য গল্পগুলোর ডাঃ ওয়াটসন চরিত্রের ছায়া দেখতে পাওয়া যায়।


title: সাত ভাই চম্পা

text: সাত ভাই চম্পা বা সাত ভাই চাম্পা হলো বাংলাদেশের একটি জনপ্রিয় রূপকথার গল্প। গল্পটি অনুষ্ঠানিকভাবে প্রথম প্রকাশ হয়েছিল ১৯০৭ সালে দক্ষিণারঞ্জন মিত্র মজুমদারের ঠাকুরমার ঝুলি নামক রূপকথার বইয়ে। সাহিত্যে নোবেল বিজয়ী রবীন্দ্রনাথ ঠাকুর এই বইয়ের ভূমিকা লিখেছিলেন। ১৯৪৪ সালে বিষ্ণু দে কর্তৃক গল্পটি পুনরায় বিস্তারিতভাবে "সাত ভাই চাম্পা" নামে প্রকাশিত হয়েছিল। সাত ভাই চম্পার গল্প অবলম্বনে বেশ কয়েকটি বাংলা চলচ্চিত্র নির্মীত হয়েছিল। ১৯৬৮ সালে মুক্তিপ্রাপ্ত সাত ভাই চম্পা চলচ্চিত্রটিকে "ব্রিটিশ ফিল্ম ইনস্টিটিউট" সর্বকালের সেরা দশটি বাংলা চলচ্চিত্রের মধ্যে স্থান দিয়েছে।


title: তিন গোয়েন্দা

text: জর্জিনা পারকার, সংক্ষেপে তাকে সবাই ডাকে 'জিনা' বলে। বিখ্যাত বিজ্ঞানী হ্যারিসন জোনাথন পারকারের (মূল চরিত্র- কোয়েন্টিন কিরিন) একমাত্র মেয়ে জিনা।প্রথমে জিনা রকি বীচে থাকত না, স্রেফ ছুটি কাটাতে এসে সে তিন গোয়েন্দার সাথে রহস্যোদঘাটনে জড়াত। পরবর্তীতে সে রকি বীচেই স্কুলে ভর্তি হয় (ছুটি গল্প দ্রষ্টব্য)। জিনা পোষা প্রাণীর প্রতি খুব মমতাশীল। 'রাফিয়ান' (মূল চরিত্র- টিমি) নামে তার একটি পোষা কুকুর আছে, যাকে আদর করে সংক্ষেপে 'রাফি' বলে ডাকা হয়- তিন গোয়েন্দার অনেকগুলো তদন্তে সাথে ছিলো রাফিয়ান। জিনা প্রায়ই নিজেকে ছেলেদের সমকক্ষ করে তুলতে ছেলেদের মতো করে ভাবে আর তখন নিজের নাম বলে 'জর্জ গোবেল'। মায়ের থেকে জিনা " 'জর্জ গোবেল' " নামে একটি দ্বীপের মালিক।এটির মালিক ছিল মূলত তার নানা।


title: আমি সে ও সখা

text: উত্তম কুমার ডাবল অভিনয় করেছেন এক গরীর পরিবারের দুই ভাই হিসেবে। বড় ভাই একজন শিক্ষক ছিলেন। কিন্তু ভাগ্যের নির্মম পরিহাসে মিথ্যে কলঙ্ক মাথায় নিয়ে তাকে পাগলা গারদে পাঠানো হয়। ছোট ভাই যদিও ছোটবেলায় অন্যায় কাজে লিপ্ত হয়, কিন্তু পরবর্তীতে মেশোমশায়ের অভিভাবকত্বে ভালো মানুষ হয়ে ডাক্তায় হিসেবে নিজেকে প্রতিষ্ঠিত করে। আর সেই মেশোমশায়ের ছেলের সাথে বন্ধুত্বের ফলে ওরা দু'জনে একই মেয়ের প্রেমে পড়েন। পরবর্তীতে উত্তম বন্ধুকে বিয়ে করান সেই মেয়ের সাথে। আর দুই বন্ধু বিলেত ফেরত হয়ে ফিরে এসে একসাথে নার্সিং হোম গড়ে তোলেন। কিন্তু দিন দিন তার বন্ধু অর্থের প্রতি লিপ্ত হতে থাকেন। এদিকে উত্তম তার বড় ভাইয়ের কাছ থেকে বড় ভাইয়ের সত্য ঘটনা জানতে পারেন। এখন কি করে উত্তম বন্ধুকে অর্থমোহ থেকে ফিরিয়ে আনবেন? সাথে বড় ভাইয়ের মিথ্যে অপবাদেরও প্রতিশোধ নেবেন?


title: শতরঞ্জ (চলচ্চিত্র)

text: শতরঞ্জ ছবিটি হল তিন ভাই ধর্মরাজ (কাদার খানের), ডিকি (মিঠুন চক্রবর্তী) এবং ডিনো (জ্যাকি শ্রফ) এর গল্প। ধর্মরাজ তার দুই ছোট ভাইয়ের সাথে একটি গ্যারেজ চালায় এবং তিনি নারীদেরকে ঘৃণা করে তার সমস্ত জীবন যাপন করেন। তিনি প্রেমে পড়া এবং বিবাহিত হওয়া থেকে তার ভাইদের নিষিদ্ধ করেন। ডিকি ও ডিনো দুজনে রাধা (জুহি চাওলা) এবং রেণু ([[দিব্যা ভারতী) সাথে প্রেমে দেখা যায় তখন ভাইয়ের মধ্যে উত্তেজনা দেখা দেয়। পরে ধর্মরাজ রেণু ও রাধার বিয়ে থেকে তাদের বিরত করেন, এবং ভাইয়েরা বাড়িতে চলে যায়। তারা শীঘ্রই বাস্তব কারণ আবিষ্কার করেন ধর্মরাজ নারীদের ঘৃণা করেন। তারা প্রকৃতপক্ষে একটি ধনী ব্যবসা সাম্রাজ্যের প্রকৃত উত্তরাধিকারী, যা তাদের মায়ের মৃত্যুর আগে তাদের পিতার (উন্নয়ন আনন্দের) দ্বারা পরিচালিত হয়েছিল। তাদের মায়ের মৃত্যুর পর তার বাবা দ্বিতীয় বিয়ে করেছিলেন এবং তাদের সৎমা (উষা নাদকারণি) তাদের প্রতি অসদাচরণ করেছিলেন। তাদের রবিন ([[শক্তি কাপুর]]) নামে একটি সৎ ভাই আছে। এই কারণেই ধর্মযাজ বাড়ি ত্যাগ করে তার সাথে তার দুই ভাইকে নিয়ে যায়। তিনি কখনো বিয়ে না করার শপথ নেন কারণ তিনি ভয় করতেন যে তার স্ত্রী তার ভাইদের সাথে খারাপ আচরণ করবে। ডিনো ও ডিংকার তারা ভাইয়ের বাড়িতে ফিরে আসে এবং তিনি ধীরে ধীরে রেণু ও রাধাকে মেনে নিতে করতে শুরু করেন। এদিকে, তাদের সতীর্থরা দুর্নীতিবাজ প্রজাপতি (কিরণ কুমার) এর হাতে তার ব্যবসা ছেড়েছে, যারা তাদের বাবার প্রকৃত খুনীও। প্রজাপান্তি তাদের সম্পদ চুরি করার এবং তাদের অপরাধের জন্য তাদের ফ্রেম করার পরিকল্পনা করে যখন তাদের ভাইয়েরা শীঘ্রই তাদের আত্মীয়স্বজনকে বাঁচাতে রবিনের সাথে মিলিত হয়।


title: কোথাও কেউ নেই

text:
ধারাবাহিকটির কেন্দ্রীয় চরিত্র ছিল "বাকের ভাই"। বাকের ভাই গুন্ডা প্রকৃতির লোক এবং তার সঙ্গী ছিল "বদি" আর "মজনু", তারা তিনজনই মোটর সাইকেলে করে চলাফেরা করতো। অধিকাংশ সময় মোটর সাইকেল চালাতো মজনু, বদি বসতো পিছনে, বাকের ভাই বসতো মাঝে। বাকের ভাইয়ের একটা মুদ্রাদোষ ছিল, সে একটা চেইন হাতের তর্জনিতে অনবরত ঘুরিয়ে ঘুরিয়ে প্যাঁচাতো, আবার উল্টোদিকে ঘুরিয়ে ঘুরিয়ে প্যাঁচ খুলে আবার প্যাঁচাতো। সক্রিয় ডায়লগ না থাকলে প্রায়ই তাকে এরকম করতে দেখা যেত। বাকের ভাইকে পছন্দ করতো "মুনা"। মুনা এক নিম্ন-মধ্যবিত্ত পরিবারের মেয়ে। সে চাকরি করে, এবং তার মামাতো ভাই-বোনদের দেখাশোনা করে। বাকের ভাই এলাকার মাস্তান হলেও অধিকাংশ মানুষ তাকে ভালোবাসতো, কারণ সে ছিল সত্যের পূজারী— নিপীড়িত মানুষের পাশে গিয়ে দাঁড়াতে যেমন কুন্ঠিত হতো না, তেমনি সমাজের অন্যায়কেও মুখ বুজে মেনে নিত না, নিজের গুন্ডাদের দিয়ে তা কঠোর হস্তে দমন করতো। ঘটনাপ্রবাহে বাকের ভাই রেবেকা হক নামের এলাকার প্রভাবশালী এক নারীর সাথে দ্বন্দ্বে জড়িয়ে পড়ে। ঐ নারী তার বাড়িতে অবৈধ কার্যকলাপে লিপ্ত ছিলেন, বাকের ভাই তা জানতে পেরে প্রতিবাদ করে। এই প্রভাবশালী নারী তার বাড়িতে কুকুর পালন করতেন বলে বাকের ভাই তাকে "কুত্তাওয়ালী" বলেন। এরই মধ্যে রাতের অন্ধকারে "কুত্তাওয়ালীর" দারোয়ান
তার বাড়িতে খুন হয়। ফাঁসানোর জন্য এই খুনের দায় দেয়া হয় বাকের ভাইকে, সাক্ষী হিসেবে সাক্ষ্য দেয় কুত্তাওয়ালী'র সাজানো সাক্ষী এলাকার নব্য ছিনতাইকারী মতি। যদিও পদে পদে মতির মিথ্যা সাক্ষ্য বাকের ভাইয়ের উকিল ধরিয়ে দিচ্ছিলেন আদালতের কাছে, কিন্তু এদিকে বাকের ভাইকে ফাঁসানোর জন্য কুত্তাওয়ালী লোভ দেখিয়ে বাকের ভাইয়েরই সাগরেদ বদিকে হাত করে নেয়। বদি, নিরুপায় হয়ে আদালতে শপথ করে মিথ্যা সাক্ষ্য দিয়ে বাকের ভাইকে পাকাপোক্তভাবে ফাঁসিয়ে দেয়। আদালত, ঐ খুনের দায়ে নির্দোষ বাকের ভাইকে মিথ্যা সাক্ষ্যের ভিত্তিতে মৃত্যুদণ্ড দেন। বাকের ভাইয়ের পক্ষে উকিল হিসেবে শেষ মুহূর্ত পর্যন্ত চেষ্টা চালিয়েও ব্যর্থ হোন উকিল। আদালতের এই সিদ্ধান্তে যেন মরে যায় মুনার মন। এদিকে মুনার ঘরের সবাইও বিভিন্ন জায়গায় পাড়ি জমান। এই একাকিত্বের দিনে এক ভোরে, আদো-অন্ধকারে, চারদিকে যখন ফযরের আযান হচ্ছিল, জেল গেট দিয়ে বাকের ভাইয়ের লাশ বের করে দেয়া হয়। কেউ ছিল না সেই লাশ গ্রহণ করার জন্য মুনা ছাড়া। সৎকার করার পর, মুনা বড় একা হয়ে যায়। তার যেন আর কেউ রইলো না কোথাও। নাটকের নামকে সার্থক করে মুনা ধারাবাহিকের শেষ দৃশ্যে ভোরের আদো-অন্ধকারে ছায়া হয়ে একা প্রান্তরে দাঁড়িয়ে থাকে।


title: বয়েই গেলো (টিভি ধারাবাহিক)

text: সেনগুপ্ত পরিবারের প্রধান হলেন "হরনাথ সেনগুপ্ত" (মনু মুখোপাধ্যায়)। এছাড়া রয়েছে তাঁর স্ত্রী, দুই ছেলে। বড় ছেলে "বোঁচাই"য়ের প্রথম স্ত্রী কোন অজ্ঞাত কারণে চলে গেছে এবং তাঁর মেয়ে "কৃষ্ণা সেনগুপ্ত" (মধুবনী ঘোষ)। "বোঁচাই" আবার বিয়ে করেন এবং তাঁদের "চন্দন" নামের এক ছেলে রয়েছে। "হরনাথের" ছোট ছেলে "ছোটাই" (সুরজিৎ বন্দ্যোপাধ্যায়) এর দুই মেয়ে। বড় মেয়ে "পলা সেনগুপ্ত" (সানন্দা বসাক) এবং মেয়ে "মীরা"। তাদের দুই বাড়িতেই কাজ করে "চম্পা" নামের এক কাজের মেয়ে। এছাড়া এই বাড়িতে প্রায় রোজই আসে হরনাথের নাতনি "রাধিকা" (নিবেদিতা বিশ্বাস)।


title: ভিক্টর ম্যাকলাগ্লেন

text: ভিক্টরের আট ভাই ও এক বোন ছিল। তার চার ভাই আর্থার (১৮৮৮-১৯৭২), ক্লিফোর্ড (১৮৯২-১৯৭৮), সিরিল (১৮৯৯-১৯৮৭), ও কেনেথ (আনু. ১৯০১-১৯৭৯) অভিনেতা ছিলেন; এবং আরেক ভাই লিওপল্ড (১৮৮৪-১৯৫১) একটি চলচ্চিত্রে অভিনয় করেছিলেন এবং প্রথম বিশ্বযুদ্ধের পূর্বে শোম্যান ও স্ব-ঘোষিত বিশ্ব জুজুৎসু চ্যাম্পিয়ন হিসেবে কুখ্যাতি অর্জন করেছিলেন, এবং এই জুজুৎসু বিষয়ের উপর একটি বই রচনা করেছিলেন। তার অন্য ভাইয়েরা হলেন ফ্রেডরিক (জ. আনু. ১৮৮২); সিডনি (জ. আনু. ১৮৮৪) ও লুইস (জ. আনু. ১৮৮৯) এবং বোন লিলি (জ. আনু. ১৮৯৩)।


title: বোঝেনা সে বোঝেনা (২০১৫-এর চলচ্চিত্র)

text: সিনেমার গল্পে দুটি অভিজাত পরিবারকে দেখানো হয়েছে। একটি মির্জা ও অন্যটি চৌধুরী পরিবার। আঁচল মির্জা পরিবারের মেয়ে। তার তিন ভাইয়ের আদরের ছোট বোন তিনি। অন্যদিকে চৌধুরীর পরিবারের ছেলে কাবিলা তাকে পছন্দ করেন। এ নিয়ে দুই পরিবারের মধ্যে শুরু হয় দ্বন্দ্ব। এ পরিস্থিতিতে আদরের ছোট বোনকে নিয়ে ভাইয়েরা চলে যান এক গ্রামে। সেখানে গ্রামের ছেলে আকাশের সঙ্গে আঁচলের প্রেমের সম্পর্ক  তৈরি হয়। তারপর গল্প মোর নেয় অন্য দিকে।


title: শ্রীরামপুর, পশ্চিমবঙ্গ

text: রঘুরামের ছেলে গোপীকৃষ্ণের পাঁচটি পুত্র ছিল। তাদের জ্যেষ্ঠ ভাই কৃষ্ণলাল তার বাবার ত্যাজ্যপুত্র ছিলেন। অবশিষ্ট চার ভাই এই বাড়িতে একটি যৌথ পরিবার হিসেবে বসবাস করতেন। নন্দলাল, কিশোরী্লাল, রাজেন্দ্রলাল এবং রাধিকালাল। ১৯০৮ সালে এই বাড়িতে একটি যৌথ পরিবার হিসেবে বাস করতে লাগলেন নন্দলাল মৃত্যু না হওয়া পর্যন্ত পরিবারের ঐক্য ছিল অটুট। কিশোরীলাল ১,৫০,০০০ টাকা ব্যয়ে হুগলী নদীর তীরে একটি প্রাসাদোপম বাসভবন নির্মাণ শুরু করেছিলেন। সম্পত্তি অধিকার নদীগর্ভ এটি একটি আকর্ষণীয় নদী সম্মূখভাগ থেকে একটি ভয়ংকর প্রাচীর দ্বারা সুরক্ষিত হয় এবং একটি বড় বাগান স্থাপন করা হয়। এই বাড়িতে , তিনি ১৯১০ সালে পরিবারের তার শাখা সরান। এই ভবন এখনও স্থায়ী ব্যবহার এবং রঘুরাম মূল রাজবাড়ী চেয়ে ভাল আকৃতির হয়। বর্তমানে এই বাড়িটি সরকারি অফিসে পরিণত হয়েছে, যার ফলে এখনও এর অবস্থা ভাল।


title: লক্ষ্মীনারায়ণ রায়চৌধুরী

text: পাটনা শহরে হৃদরোগে আক্রান্ত হয়ে লক্ষ্মীনারায়ণ ৮ই নভেম্বর ১৯৩৩ সালে মারা যান। তাঁর মৃত্যুতে পরিবারটি দিশাহারা হয়ে যায়, কেননা ব্যবসায়ের জন্য যোগাযোগ পদ্ধতি ও বৈভবশালী ক্রেতাদের সঙ্গে আদান-প্রদানের কৌশল তখনও তাঁর পুত্ররা রপ্ত করতে পারেনি। তাঁরা একটি চালাবাড়ি ভাড়া নিয়ে অপূর্বময়ী এবং ভাইদের ও বোনকে পাটনায় নিয়ে আসেন। অপূর্বময়ীর জেঠতুতো ভাই ত্রৈলোক্যনাথ মুখোপাধ্যায়ের সুপারিশে প্রমোদ পাটনা মিউজিয়ামে 'কিপার অফ পেইনটিংস অ্যাণ্ড স্কল্পচার'-এর চাকুরি পান। সুশীল স্ত্রী ও দুই কন্যাসহ বিহারের ছাপরায় একটি শাখা খুলেছিলেন, কিন্তু চালাতে না পেরে ফিরে যান পাটনায়। অনিলও পাটনায় ফিরে যান। রঞ্জিত তখন পাটনায় একটি স্টুডিও স্হাপন করেন। সুশীল ও অনিলের ওপর ফোটো থেকে তৈলচিত্র তৈরির কাজ বর্তায়। লক্ষ্মীনারায়ণের পুত্রদের মৃত্যু হয়েছে; তাঁর প্রতিষ্ঠিত একজন ভারতীয়ের প্রথম প্রতিষ্ঠিত স্টুডিওটি সময়ের সঙ্গে তাল রেখে প্রযুক্তিগতভাবে আধুনিক ও সুপ্রতিষ্ঠিত।


title: সিলভেস্টার ক্লার্ক

text: নভেম্বর, ১৯৯৯ সালে ক্লার্ক অস্বস্তিতে ভোগেন ও ওজন হারাতে থাকেন। তবে, চিকিৎসকেরা কোন অসুখের সন্ধান পাননি। ৪ ডিসেম্বর তারিখে ক্লার্ক নিজ গৃহে পড়ে যান ও আকস্মিক হৃদযন্ত্রক্রীয়ায় আক্রান্ত হলে দেহাবসান ঘটে তাঁর। ৪৫তম জন্মদিনের এক সপ্তাহ পূর্বে তিনি মৃত্যুবরণ করেন। পেগি নাম্নী স্ত্রী, শাকিম নামীয় পুত্র এবং সশা, ডেসিরি, ডন ও শেলি নাম্নী চার কন্যা ছিল তাঁর।


title: লক্ষ্যধর চৌধুরী

text:
ভারত স্বাধীনতা লাভের পর ১৯৫২ সনে প্রথম নির্বাচনে তিনি সমাজবাদী দলের প্রার্থী হিসেবে প্রতিদ্বন্দিতা করে রোহিনী কুমার চৌধুরীর হাতে পরাজিত হয়। ১৯৫৭ সনে অসম বিধান সভার নির্বাচনে প্রতিদ্বন্দিতা করে তিনি পুনরায় বিফলতার সন্মুখীন হন। ১৯৬৭ সনে লক্ষ্যধর চৌধরী ভূপেন হাজারিকা, বিষ্ণুপ্রসাদ রাভার সহিত মিলিত হয়ে অসমে এক গণজাগরন সৃষ্টি করতে সক্ষম হয়। ১৯৭২ সনে তিনি পুনরায় অসম বিধান সভায় নির্বাচিত হন। ১৯৭৮ সনে গোলাপ বরবরার নেতৃতাধীন অসম মন্ত্রীসভায় জালুকবাড়ি সমষ্টি থেকে নির্বাচিত হয়ে তিনি শিক্ষা ও সাংস্কৃতিক পরিক্রমা দপ্তরের মন্ত্রীত্ব লাভ করেন।
১৯৭৫ সনে গুয়াহাটি পৌর নিগমের মেয়র হিসেবে নির্বাচিত হন। তিনি নিজের বর্ণময় জীবনের পরিক্রমায় প্রজা সোশিয়েলিস্ট পার্টির সভাপতির আসন সুশোভিত করা ছাড়াও রাধাগোবিন্দ স্মৃতি রক্ষা সমিতি তথা লতাশিল প্রাথমিক বিদ্যালয়ের সভাপতির আসন অলংকৃত করেছেন। ১৯৪৮ সন থেকে ১৯৫২ সন পর্যন্ত সোশিয়েলিস্ট পার্টির মুখপাত্র জনতার সম্পাদক হিসেবে কার্যনির্বাহ করেন। সোশিয়েলিস্ট পার্টিতে যোগদান করে তিনি ৩ বৎসর কাল আত্মগোপন অবস্থায় জয়প্রকাশ নারায়ণ, রামমোহন লোহিয়া, অচ্যুত পাট্টবর্দ্ধন, অরুণা আশ্রফ আলী, আচার্য নরেন্দ্রদেবের সানিধ্য লাভ করেছিলেন।
কম বয়সে অভিনেতা হিসবে সুখ্যাতি অর্জন করা লক্ষ্যজ্যোতি চৌধুরী ছাত্রাবস্থাতেই কামাক্ষ্যানাথ ঠাকুর, জলতিরাম লহকর ইত্যাদি স্বনামধন্য নাট্যকারের সান্নিধ্য লাভ করিতে সক্ষম হয়েছিলেন। নবম শ্রেণীতে পাঠনরত সময়ে তিনি একলব্য নামক নাটক রচনা করে নিজের প্রতিভার প্রকাশ করেছিলেন। তাঁর রচিত উল্লেখযোগ্য নাটকসমূহের নাম হচ্ছে:- রক্ষাকুমার, আলীবাবা, ওমলা ঘড়, নিমিলা অঙ্ক, যবনিকার আরে আরে ইত্যাদি। তাঁর রচিত গদ্য সাহিত্য অসমীয়া সাহিত্য জগতে এক নতুন ধারার সৃষ্টি করেছিল। তাঁর রচিত গল্পসমূহ চন্দ্রপ্রসাদ শইকীয়া সম্পাদিত অসমীয়া মাসিক পত্রিকায় নিয়মিত ভাবে প্রকাশিত হত। তাঁর রচিত প্রথম গল্পটির নাম হচ্ছে চণ্ডিকায়। তাঁর রচিত দুইটি উল্লেখযোগ্য গল্প সংকলনের নাম হচ্ছে:- মানুহ বিছারি এবং মইনামতি। তাঁর রচিত অন্যান্য পুথিসমূহের নাম হচ্ছে:- রাজনীতির অ আ ক খ, মোর অভিনেতা জীবনর কাহিনী ইত্যাদি।
রংমহল অস্থায়ী মঞ্চসজ্জার থেকে আরম্ভ করে কুমার নাট্য ভাস্কর মন্দির পর্যন্ত সুদীর্ঘ পথ অতিক্রম করা লক্ষ্যধর চৌধুরী নাট্য জীবন ছাড়াও অসমীয়া চলচ্চিত্র জগতে নিজের অবদান রাখতে সক্ষম হয়েছিলেন। ১৯৫৫ সনের ১৬সেপ্টেম্বর তারিখে মুক্তিপ্রাপ্ত নিমিলা অঙ্ক ও ১৯৪৭ সনের ১৫ এপ্রিল তারিখে বদন বরফুকনে অভিনয় করা তাঁর দুইটি উল্লেখযোগ্য চলচ্চিত্র। নিমিলা অঙ্ক নামক চলচ্চিত্রের পরিচালক ছিলেন তিনিই। ১৯৬১ সনে মুক্তিপ্রাপ্ত লাচিত বরফুকন চলচ্চিত্রে লক্ষ্যধর চৌধুরী প্রবীণ ফুকনের সহিত যুগ্মভাবে পরিচালনা করেছিলেন। ৮৫ বৎসর বয়সে তিনি ঠিকনা নামক স্বরচিত নাটকে মুখ্য অভিনেতার অভিনয় করে দর্শকের মন জয় করেছিলেন।
২০০০ সনের ১৮ আগষ্ট তারিখে অসমীয়া নাটক ও চলচ্চিত্র জগতের পিতামহ স্বরুপ এই মহান শিল্পীর মৃত্যু হয়।
অসমীয়া সাহিত্য জগতে যথেষ্ট অবদান থাকার জন্য লক্ষ্যধর চৌধুরীর জন্মটিকে তাঁর অনুগামীরা পুস্তক দিবস হিসেবে পালন করে।।


title: নীরদচন্দ্র চৌধুরী

text: নীরদ সি. চৌধুরী মৃত্যুর পূর্ব পর্যন্ত একজন সৃষ্টিশীল এবং স্বাধীনচেতা লেখক হিসেবেই পরিগণিত ছিলেন। ৯৯ বছর বয়সে তাঁর শেষ বই প্রকাশিত হয়। ১৯৯৪ খ্রিষ্টাব্দে তাঁর স্ত্রী অমীয়া চৌধুরী অক্সফোর্ডে মারা যান। ১৯৯৯ খ্রিষ্টাব্দে ইংল্যান্ডের অক্সফোর্ডেই নিজের ১০২তম জন্মদিনের দু'মাস পূর্বে পরলোকগমন করেন ক্ষণজন্মা সাহিত্যিক ও চিন্তাবিদ নীরদ চন্দ্র চৌধুরী।


title: খালেকদাদ চৌধুরী

text: ১৯৮৫ খ্রীস্টাব্দের ১৬ অক্টোবর ৭৮ বছর বয়সে এই বরেণ্য সাহিত্যিকের জীবনাবসান ঘটে। তার মৃত্যুর পর প্রাবন্ধিক আবু জাফর শামসুদ্দিন এক নিবন্ধে ছিলেন, "... সেকালের তরুণ মুসলিম সমাজে কাজী নজরুল ইসলাম ছিলেন পূর্ণিমার চাঁদ। তাঁকে ঘিরে অসংখ্য তারকা জ্বলছিল, যার যতটুকু ক্ষমতা সেই মতো আলো বিকিরণ করছিল। একে একে সবাই বিদায় নিচ্ছেন। খালেকদাদ চৌধুরীর পরলোক গমনের সঙ্গে সঙ্গে শেষ তারকাটি খসে পড়লো।’ তার শেষ রচনা একটি ছোটগল্প যার শিরোনাম "আবর্ত"।


title: নৃপেন্দ্র নারায়ণ

text: নৃপেন্দ্র নারায়ণ ১৯১১ সালের সেপ্টেম্বরে ইংরেজ উপকূলীয়বর্তী অঞ্চল বেক্সহিল্ল সাগরে মৃত্যু হয়। তাঁর শেষ কৃত্যকার্য ২১শে সেপ্টেম্বর, ১৯১১ বেক্সহিল্ল এ সম্পন্ন হয়। মহারাজা বেক্সহিল্ল এসেছিলেন আরোগ্য লাভ করার জন্য পরে মুর হল, নিনফিল্ড ছেড়ে চলে যায়। তার এক মেয়ে সম্প্রতি নিমজ্জিত হয়ে ছিল। ১৮ই সেপ্টেম্বর ১৯১৩ সালে তাঁর দ্বিতীয় পুত্র মহারাজা কুমার জিতেন্দ্র দ্বারা নৃপেন্দ্রর নামে উত্সর্গীকৃত একটি স্মারক পানীয় শাখা খোলা হয় (জিতেন্দ্র এর বড় ভাই রাজেন্দ্রের মৃত্যুর পর কোচ বিহারের সিংহাসনে বসেন)। ডে লা ওয়ার প্যাভিলিয়নের বর্তমান অবস্থানে ফোয়ারাটি মূলত কোস্টগার্ডদের কুঠিরের পাশে ছিল। ১৯৩৪ সালে যখন প্যাভিলিয়নের পথ তৈরির জন্য কুঠিরটি ধ্বংস করা হয়, তখন ইগার্টন পার্কের দুর্গটি পুনরায় তৈরি হয়। এটি বেক্সহিল্ল জাদুঘর থেকে পাশের পার্কের প্রবেশের কাছে দাঁড়িয়ে ছিল ১৯৬৩ সালে এটি পুনঃস্থাপন জন্য অপসারিত করা হয়। এটি এক সময়ের জন্য বেক্সহিল্ল সমাধিটিকে সংরক্ষণ করা হয়েছিল কিন্তু তারপর পরে অদৃশ্য হয়ে যায়। তার বর্তমান অবস্থান অজানা।


title: লালন

text: ১৮৯০ সালের ১৭ই অক্টোবর লালন ১১৬ বছর বয়সে কুষ্টিয়ার কুমারখালির ছেউড়িয়াতে নিজ আখড়ায় মৃত্যুবরণ করেন। মৃত্যুর প্রায় একমাস পূর্ব থেকে তিনি পেটের সমস্যা ও হাত পায়ের গ্রন্থির সমস্যায় ভুগছিলেন। অসুস্থ অবস্থায় দুধ ছাড়া অন্য কিছু খেতেন না। এসময় তিনি মাছ খেতে চাইতেন। মৃত্যুর দিন ভোর ৫টা পর্যন্ত তিনি গান-বাজনা করেন এবং এক সময় তাঁর শিষ্যদের বলেন : “"আমি চলিলাম"’’ এবং এর কিছু সময় পরই তাঁর মৃত্যু হয়। তাঁর নির্দেশ বা ইচ্ছা না থাকায় তাঁর মৃত্যুর পর হিন্দু বা মুসলমান কোনো ধরনের ধর্মীয় রীতি নীতিই পালন করা হয় নি। তাঁরই উপদেশ অনুসারে ছেউড়িয়ায় তাঁর আখড়ার মধ্যে একটি ঘরের ভিতর তাঁর সমাধি গড়ে তোলা হয়।


title: লক্ষ্মী সেহগল

text: ১৯ জুলাই, ২০১২ সালে ক্যাপ্টেন লক্ষ্মী সেহগাল হৃদযন্ত্রজনিত রোগে আক্রান্ত হন। অতঃপর ৯৭ বছর বয়সে ২৩ জুলাই, ২০১২ তারিখে ১১:২০ ঘটিকায় কানপুরে মৃত্যুবরণ করেন। কানপুর মেডিক্যাল কলেজে চিকিৎসাশাস্ত্রের প্রয়োজনে তাঁর দেহ দান করা হয়।


title: জীবনানন্দ দাশ

text: তবে জীবনানন্দের অবস্থা ক্রমশ জটিল হতে থাকে। শেষ পর্যন্ত নিউমোনিয়ায় আক্রান্ত হয়ে পড়েন কবি। চিকিৎসক ও সেবিকাদের সকল প্রচেষ্টা বিফলে দিয়ে ২২শে অক্টোবর, ১৯৫৪ তারিখে রাত্রি ১১টা ৩৫ মিনিটে কলকাতার শম্ভুনাথ পণ্ডিত হাসপাতালে তাঁর মৃত্যু হয়। আবদুল মান্নান সৈয়দ-সহ কেউ কেউ ধারণা করেছেন হয় আত্মহত্যা স্পৃহা ছিল দুর্ঘটনার মূল কারণ। জীবনানন্দ গবেষক ডাঃ ভূমেন্দ্র গুহ মনে করেন জাগতিক নিঃসহায়তা কবিকে মানসিকভাবে কাবু করেছিল এবং তাঁর জীবনস্পৃহা শূন্য করে দিয়েছিল। মৃত্যুচিন্তা কবির মাথায় দানা বেঁধেছিল। তিনি প্রায়ই ট্রাম দুর্ঘটনায় মৃত্যুর কথা ভাবতেন। গত এক শত বৎসরে ট্রাম দুর্ঘটনায় কোলকাতায় মৃত্যুর সংখ্যা মাত্র একটি। তিনি আর কেউ নন, কবি জীবনানন্দ দাশ। কিন্তু প্রত্যক্ষদর্শীর মতে এ সময় দুই হাতে দুই থোকা ডাব নিয়ে ট্রাম লাইন পার হচ্ছিলেন কবি। আত্মহননের সিদ্ধান্ত নিয়ে দুই হাতে দুই থোকা ডাব নিয়ে গৃহে ফেরার সড়কে ওঠার জন্য ট্রাম লাইন পাড়ি দেওয়া খুব গ্রহণযোগ্য যুক্তি নয়।


title: চার্লি চ্যাপলিন

text: ১৯৭৭ সালের অক্টোবরে চ্যাপলিনের স্বাস্থ্যের অবনতি ঘটতে থাকে এবং তাঁর নিয়মিত পরিচর্যার প্রয়োজন হয়। তিনি ১৯৭৭ সালের ২৫শে ডিসেম্বর ভোরে ঘুমের মধ্যে স্ট্রোকে আক্রান্ত হয়ে তাঁর নিজ বাড়িতে মৃত্যুবরণ করেন। মৃত্যুকালে তাঁর বয়স হয়েছিল ৮৮ বছর। ২৭শে ডিসেম্বর তাঁর ইচ্ছা অনুযায়ী তাঁর শেষকৃত্য ছিল ছোট ও ব্যক্তিগত অ্যাঞ্জেলিক আয়োজন। চ্যাপলিনকে কর্সিয়ের-সুর-ভেভি সমাধিতে সমাধিস্ত করা হয়। চলচ্চিত্র পরিবার থেকে শ্রদ্ধাঞ্জলি হিসেবে পরিচালক রনে ক্লেয়া লিখেন, "তিনি ছিলেন চলচ্চিত্রের একটি স্তম্ভ, সকল দেশের এবং সকল সময়ের... তাঁর অন্যতম সুন্দর উপহার হল আমাদের জন্য রেখে যাওয়া তাঁর চলচ্চিত্রসমূহ।" অভিনেতা বব হোপ বলেন, "আমরা সৌভাগ্যবান তাঁর সময়ে বর্তমান ছিলাম।"


title: পুরনো ঢাকা

text:
৭০০ থেকে ১২০০ খ্রিস্টাব্দের মধ্যে পূর্ববঙ্গের ঢাকা নামক অঞ্চলটিতে বুড়িগঙ্গা নদীর তীর ঘেঁষে শহর গড়ে ওঠে। ঢাকার নামকরণের সঠিক ইতিহাস নিয়ে ব্যাপক মতভেদ রয়েছে। কথিত আছে যে, সেন বংশের রাজা বল্লাল সেন বুড়িগঙ্গা নদীর তীরবর্তী এলাকায় ভ্রমণকালে সন্নিহিত জঙ্গলে হিন্দু দেবী দুর্গার একটি বিগ্রহ খুঁজে পান। দেবী দুর্গার প্রতি শ্রদ্ধাস্বরূপ রাজা বল্লাল সেন ঐ এলাকায় একটি মন্দির প্রতিষ্ঠা করেন। যেহেতু দেবীর বিগ্রহ ঢাকা বা গুপ্ত অবস্থায় খুঁজে পাওয়া গিয়েছিলো তাই রাজা বল্লাল সেন মন্দিরের নাম রাখেন ঢাকেশ্বরী মন্দির। মন্দিরের নাম থেকেই কালক্রমে স্থানটির নাম ঢাকা হিসেবে গড়ে ওঠে।
আবার অনেক ঐতিহাসিকের মতে মুঘল সম্রাট জাহাঙ্গীর ১৬১০ খ্রিস্টাব্দে ঢাকাকে সুবাহ্ বাংলার (বর্তমান বাংলাদেশ, ভারতের পশ্চিমবঙ্গ, বিহার, ঝাড়খণ্ড এবং উড়িষ্যার বেশকিছু অঞ্চল) রাজধানী হিসেবে ঘোষণা করেন; তখন সুবাদার ইসলাম খান আনন্দের বহিঃপ্রকাশস্বরূপ শহরে ঢাক বাজানোর নির্দেশ দেন। এই ঢাক বাজানোর কাহিনী লোকমুখে কিংবদন্তির রূপ নেয় এবং তা থেকেই শহরের নাম ‘ঢাকা’ হয়ে যায়। এখানে উল্লেখ্য যে, মুঘল সাম্রাজ্যের বেশ কিছু সময় ঢাকা সম্রাট জাহাঙ্গীরের প্রতি সম্মান জানিয়ে জাহাঙ্গীরনগর নামে পরিচিত ছিলো।


title: ঢাকা বিশ্ববিদ্যালয়

text: ১৯২১ সালের ১ জুলাই ঢাকা বিশ্ববিদ্যালয়ের একাডেমিক কার্যক্রম শুরু হওয়ার পর ব্রিটিশ আমলে বিশ্ববিদ্যালয়ের সর্বপ্রথম নিয়মিত সমাবর্তন অনুষ্ঠিত হয় ১৯২৩ সালের ২২ ফেব্রুয়ারি। এরপর ১৯২৪ থেকে ১৯৪৬ সাল পর্যন্ত প্রতি বছরই (সর্বমোট ২৪ বার) সমাবর্তন অনুষ্ঠিত হয়। ব্রিটিশ আমলে শেষ সমাবর্তন অনুষ্ঠিত হয় ১৯৪৬ সালের ২১ নভেম্বর। পাকিস্তান আমলে ঢাকা বিশ্ববিদ্যালয়ের প্রথম সমাবর্তন অনুষ্ঠিত হয় ১৯৪৮ সালের ২৪ মার্চ। এরপর ১৯৭০ সাল পর্যন্ত আরও ১৫ বার সমাবর্তন হয়। পাকিস্তান আমলে সর্বশেষ সমাবর্তন হয় ১৯৭০ সালের ৮ মার্চ; সেটি ছিল বিশ্ববিদ্যালয়ের ৩৯তম সমাবর্তন। স্বাধীনতার পর প্রথমবারের মতো (৪০তম) সমাবর্তন অনুষ্ঠিত হওয়ার কথা ছিল ১৯৭৫ সালের ১৫ আগস্ট। বিশ্ববিদ্যালয়ের আচার্য রাষ্ট্রজনক বঙ্গবন্ধু শেখ মুজিবুর রহমানের রাষ্ট্রপতি হিসেবে সমাবর্তন উদ্বোধন করার কথা ছিল; কিন্তু তার আগেই ভোররাতে ঘটে যায় নৃশংস হত্যাকাণ্ড, ১৫ আগস্ট ট্র্যাজেডি। এরপর ৪০তম সমাবর্তন হয় ১৯৯৯ সালের ১৮ ডিসেম্বর। এরপর ২০০১ সালে সমাবর্তন অনুষ্ঠিত হয়। তারপর থেকে নিয়মিত ভাবেই সমাবর্তন অনুষ্ঠিত হচ্ছে। সর্বশেষ ৫০তম সমাবর্তন অনুষ্ঠিত হয় ৪ মার্চ ২০১৭ সালে।


title: ঢাকা দক্ষিণ সিটি কর্পোরেশন

text: ১৯৪৭ সালের ১৪ আগস্ট পাকিস্তান যুক্ত হবার সঙ্গে সঙ্গে ঢাকা হল পূর্ব পাকিস্তানের রাজধানী। তখন ঢাকার লোকসংখ্যা ছিল মাত্র ২ লক্ষ ৯৫ হাজার। প্রাদেশিক রাজধানীর পদমর্যাদা পাওয়ার পর ঢাকার গুরুত্ব বেড়ে যায়। ফলে শহরের পুনঃবিন্যাস অপরিহার্য হয়ে পড়ে। ১৯৪৭ সালের শেষের দিকে সরকার ঢাকা পৌরসভা বাতিল ঘোষণা করে। এরপর ১৯৫৩ সাল পর্যন্ত পৌরসভায় কোন নির্বাচন না হওয়ায় সরকার মনোনীত ব্যক্তিবর্গই ঢাকা পৌরসভার কাজ পরিচালনা করতেন। ১৯৬০ সালে সরকার মিউনিসিপ্যাল অ্যাডমিনিস্ট্রেশন অর্ডিন্যান্স জারি করেন। এই অর্ডিন্যান্সে নির্বাচিত চেয়ারম্যানের স্থলে সরকারি পদস্থ কর্মকর্তাকে মনোনয়নদানের আদেশ দেয়া হয়। তবে ভাইস চেয়ারম্যান পদটি নির্বাচিত প্রতিনিধিদের মধ্য থেকেই নির্বাচনের বিধি বহাল থাকে। ঢাকা পৌরসভা পূর্বে সাতটি ওয়ার্ডে বিভক্ত ছিল। পাকিস্তান আমলে ১৯৬০ সালে সরকার এই পৌরসভার ২৫টি ইউনিয়নকে ৩০টি ইউনিয়নে বিভক্ত করে এবং ইউনিয়ন চেয়ারম্যানদের ঢাকা পৌরসভার সদস্য হিসেবে মনোনীত করেন। পাশাপাশি বেশ কয়েকজন সরকারি ও বেসরকারি ব্যক্তিকে মনোনীত কমিশনার বা সদস্য করা হয়। ১৯৬১ সালে ঢাকার লোকসংখ্যা ছিল ৫ লক্ষ ৫০ হাজার ১৪৩ জন।


title: ঢাকা দক্ষিণ সিটি কর্পোরেশন

text: দক্ষিণ ঢাকা বুড়িগঙ্গা নদীতীরে অবস্থিত প্রায় সাতশত বছরের প্রাচীন ও ঐতিহ্যবাহী বন্দর নগরী। মোঘল সম্রাট জাহাঙ্গীরের আমলে ১৬০৮ সালে ঢাকায় রাজধানী স্থাপিত করেন। বাংলার সুবেদার ইসলাম খাঁ ঢাকার উন্নয়নে মনোনিবেশ করেন। এই সময় গরুত্বপূর্ণ স্থাপনা ও অট্রালিকা গড়ে ওঠে শুরু করে। নগরবাসীর কল্যাণে মোঘল সুবেদারগণ কিছু উল্লেখযোগ্য কাজ করেন যার মধ্যে চকবাজার থেকে সূত্রাপুরের লোহারপুল পর্যন্ত প্রায় ৪ কিলোমিটার দীর্ঘ ইটের রাস্তা নির্মাণ, সৈয়দ আওলাদ হোসেন লেনের মসজিদ নির্মাণ, ঢাকার বর্তমান কেন্দ্রীয় কারাগার যা একটি দুর্গ ছিল তা ইসলাম খান পুনঃনির্মাণ করেছিলেন। এই সময় শৌর্যবীর্যের দিক দিয়ে ঢাকা পৃথিবীর ১২তম অবস্থানে ছিল।


title: ঢাকা বিশ্ববিদ্যালয়ের ইতিহাস

text: মূলতঃ, সম্পূর্ণ আশির দশক ঢাকা বিশ্ববিদ্যালয় অস্থিতিশীল ছিল। এই দশকে ১৯৮২ সালের ২৪ মার্চ এরশাদ ক্ষমতা গ্রহণের পর থেকে ১৯৮৭ সাল পর্যন্ত ঢাকা বিশ্ববিদ্যালয় অবাঞ্ছিত কারণে মোট ৩৪৮ দিন বন্ধ ছিল।


title: ঢাকাপ্রকাশ

text: ঢাকা বিশ্ববিদ্যালয় গ্রন্থাগারে, 'ঢাকাপ্রকাশ' এর সর্বশেষ সংখ্যাটির তারিখ ১২-৪-১৯৫৯। সম্পাদক আবদুর রশীদ খান। প্রকাশিত হয় ৫৯/৩ কিতাব মঞ্জিল, ইসলাম পুর থেকে। বিশ শতকের ষাটের দশকে পত্রিকাটির প্রকাশ বন্ধ হয়ে যায়। ঢাকাপ্রকাশ তার পাঠকপ্রিয়তার কারণে পরবর্তি প্রায় ১০০ বছর ধরে প্রকাশিত হয়। পত্রিকাটি প্রকাশের পরে প্রচার সংখ্যা ছিল আড়াইশো। পরবর্তিতে উনিশ শতকের নব্বই দশকে সে সংখ্যা দাঁড়িয়ে ছিল পাঁচ হাজারে।


title: ঢাকা

text: ঢাকা পৌরসভা প্রতিষ্ঠিত হয়েছিল ১ আগস্ট, ১৮৬৪ সালে এবং পরবর্তীতে ১৯৭৮ সালে এটি "কর্পোরেশন"-এ উন্নীত করা হয়। ঢাকা সিটি কর্পোরেশন নামের স্ব-শাসিত সংস্থা ঢাকা শহরের পরিচালনের দায়িত্বে নিয়োজিত রয়েছে। এই শহর ৯০টি প্রশাসনিক ওয়ার্ডে বিভক্ত এবং প্রতিটি ওয়ার্ডে একজন কমিশনার দায়িত্বপ্রাপ্ত আছেন। প্রতি ৫ বছর পরপর সরাসরি ভোটের মাধ্যমে একজন মেয়র নির্বাচন করা হয়, যিনি প্রতিষ্ঠানের কার্যনির্বাহী প্রধান হিসাবে কাজ করেন। ওয়ার্ড কমিশনারও ৫ বছরের জন্য সরাসরি ভোটের মাধ্যমে নির্বাচিত হন। এছাড়াও মহিলাদের জন্য ঢাকা সিটি কর্পোরেশনে ৩০টি সংরক্ষিত কমিশনার পদ রয়েছে। ঢাকা শিক্ষা বোর্ড সকল সরকারী স্কুল এবং অধিকাংশ বেসরকারী স্কুলের প্রশাসনিক দায়িত্বে রয়েছে। তবে মাদ্রাসা এবং ইংরেজি মাধ্যমের স্কুলসমূহ এই বোর্ডের অন্তর্ভুক্ত নয়। বাংলাদেশের সকল মাদ্রাসা একটি কেন্দ্রীয় বোর্ডের মাধ্যমে এবং ইংরেজি মাধ্যমের স্কুল সমূহ একটি পৃথক শিক্ষাবোর্ড এবং প্রশাসনিক কাঠামোর অধিনে পরিচালিত হয়।


title: ঢাকা বিশ্ববিদ্যালয়ের ৮০ বছর

text: ঢাকা বিশ্ববিদ্যালয়ের ৮০ বছর রফিকুল ইসলাম রচিত ১৯২১-২০০১ সাল পর্যন্ত ঢাকা বিশ্ববিদ্যালয় সম্পর্কিত একটি ইতিহাস গ্রন্থ যা ২০০৩ সালের ফেব্রুয়ারিতে বাংলাদেশের অনন্যা প্রকাশন থেকে প্রকাশিত হয়।


title: ঢাকা বিশ্ববিদ্যালয়ের ৮০ বছর

text: এই গ্রন্থে ১৯২১ সালে প্রতিষ্ঠার পূর্ববর্তী ঘটনা থেকে শুরু করে ২০০১ সাল পর্যন্ত ঢাকা বিশ্ববিদ্যালয়ের বিভিন্ন ইতিহাস প্রকাশিত হয়েছে। যার মধ্যে ১৯৫২ সালের ভাষা আন্দোলন এবং ১৯৭১ সালের বাংলাদেশের স্বাধীনতা যুদ্ধ চলাকালীন সময়ে ঢাকা বিশ্ববিদ্যালয়ের পরিস্থিতির বিভিন্ন ঐতিহাসিক বর্ণনাও উঠে এসেছে। ১৯৭১ মালের ২৫শে মার্চ রাতে অপারেশন সার্চলাইট চলাকালীন সময়ে বিশ্ববিদ্যালয় শিক্ষাঙ্গনে ঘটে যাওয়া ঘটনাসমূহ এই গ্রন্থে বিস্তারিতভাবে বর্ণনা করা হয়েছে। এছাড়াও বিভিন্ন দূর্লভ চিত্র-রচনাদি সংযোজিত হয়েছে এই গ্রন্থে, যার মধ্যে রয়েছে রবীন্দ্রনাথ ঠাকুরের নিজ হাতে লেখা কবিতা।